സാഹിത്യവാരഫലം 1985 02 10 - Sayahna\nസാഹിത്യവാരഫലം 1985 02 10\nതകഴി ശിവശങ്കരപ്പിള്ള, വൈക്കം മുഹമ്മദ്‌ബഷീർ, പി. കേശവദേവ് ഇവരുടെ സാഹിത്യസൃഷ്ടികളെക്കുറിച്ച് ഈ ലേഖകനുള്ള അഭിപ്രായമെന്തുമാകട്ടെ. അവരുടെ കഥാപാത്രങ്ങൾ എന്റെ നാട്ടിലുള്ളവരാണെന്ന് എനിക്ക് തോന്നുന്നുണ്ട്. ചന്തുമേനോന്റെ ‘ഇന്ദുലേഖ’, ‘ശാരദ’ ഈ നോവലുകളിലെ കഥാപാത്രങ്ങളെക്കുറിച്ചും പറയാനുള്ളത് ഇതു തന്നെ. സി.വി. രാമൻ പിള്ളയുടെ പാറുക്കുട്ടിയെയും കാർത്ത്യായനി അമ്മയേയും പവതിക്കൊച്ചിയേയും ഞാൻ കാണാത്ത ദിവസമില്ല. കേശവദേവിന്റെ പപ്പു വിക്തോർയൂഗോയുടെ ‘പാവങ്ങ’ളിലെ ഷാങ് വൽ ഷാങ്ങിന്റെ പ്രതിരൂപമാണോ? ലക്ഷ്മി കോസത്ത് തന്നെയോ? ആയിക്കൊള്ളട്ടെ. എങ്കിലും ലക്ഷ്മിയെ ഞാൻ ഇന്നലെ കണ്ടു. ‘അച്ഛൻ റിക്ഷയും കൊണ്ടുപോയിരിക്കുകയാണ്. ഇരിക്കു, ഇപ്പോൾ വരും’ എന്ന് വിനയമധുരമായി അവൾ എന്നോടു പറഞ്ഞു. ഈ വ്യക്തികൾ, തങ്ങൾ താമസിക്കുന്ന വീടുകളിലെ വാതായനങ്ങൾ മലർക്കെ തുറന്നിടുന്നു. ‘വരൂ, സ്വാഗതം’ എന്നു ക്ഷണിക്കുന്നു. ഞാൻ അങ്ങോട്ടു ചെല്ലുന്നു. അവരുടെ കൂട്ടത്തിൽ ഒരാളായി മാറുന്നു.\nഈ അനുഭവം നവീന കഥാകാരന്മാരുടെ നോവലുകളിൽനിന്നും ചെറുകഥകളിൽ നിന്നും എനിക്കു ഉണ്ടാകുന്നില്ല. മുകുന്ദന്റെ ‘ദൽഹി’യിലെ, ആനന്ദിന്റെ ‘മരണ സർട്ടിഫിക്ക’റ്റിലെ, കാക്കനാടന്റെ ‘സാക്ഷി’യിലെ കഥാപാത്രങ്ങൾക്കു “മാംസത്തിന്റെയും ചോരയുടെയും സത്യാത്മകത” യില്ല. അവർ രചയിതാക്കളുടെ ജീവരക്തത്തിൽ നിന്നു ജനിച്ചവരല്ല. ചിലർ കാഫ്‌കയുടെ ‘കെ’ യെപ്പോലെയിരിക്കുന്നു; മറ്റു ചിലർ കമ്യുവിന്റെ മെർസോയെപ്പോലിരിക്കുന്നു. എല്ലാം സായിപ്പിന്റെ പ്രേതങ്ങൾ. അവർ ഹോൺട് ചെയ്യുന്ന ഭവനങ്ങൾ എനിക്കായി തുറക്കപ്പെടുന്നില്ല. വാതായനങ്ങൾ തുറന്നാലും എനിക്കു അകത്തോട്ടു കയറാൻ ധൈര്യവുമില്ല. അതാ അങ്ങോട്ടു നോക്കു. “ഏതു കെരന്തം കൊച്ചമ്മ, എന്നും വായിക്കണതോ? നോമ്പിനു വായിക്കണതോ?” എന്നോ മറ്റോ ചോദിക്കുന്ന പരിചാരിക മാർത്താണ്ഡവർമ്മ എന്ന ആഖ്യായികയിലാണുള്ളത്. അവൾ കണങ്കാലുവരെ എത്തുന്ന മട്ടിൽ മുണ്ടുടുത്തിരിക്കുന്നു. റവുക്കു ഇട്ടിരിക്കുന്നു. നവീനന്മാരുടെ കഥാപാത്രങ്ങൾക്കു് എക്സിസ്റ്റെൻഷ്യൽ കഞ്ചുകങ്ങളാണുള്ളത്. ആ യൂണിഫോം ധരിച്ച് അവർ ‘മരണം’, ‘ശൂന്യത’ എന്നു മാറിമാറിപ്പറഞ്ഞ് ലെഫ്‌റ്റ്, റൈറ്റ് ചവിട്ടുന്നു.\n3 കെ. സുരേന്ദ്രൻ\n5 സമ്പൂർണ്ണമായ കഥ\n6 കെ. സി. കേശവപിള്ളയും സ്വദേശാഭിമാനിയും\nനവീന കവിതയെ നീതിമത്കരിക്കാൻ വേണ്ടി ഡോക്ടർ കെ. അയ്യപ്പപ്പണിക്കർ എഴുതിയ ‘സാഹിത്യത്തിലെ വിധ്വംസന പ്രക്രിയ’ എന്ന ലേഖനം കൗതുകത്തോടെയാണ് ഞാൻ വായിച്ചത്. അതു വായിച്ചുകഴിഞ്ഞപ്പോൾ പാഞ്ഞുപോകുന്ന അമ്പ് പാഞ്ഞുപോകുന്നില്ലെന്നു സ്ഥാപിച്ച സീനോയുടെ ബുദ്ധി വൈഭവം എനിക്കു ഓർമ്മ വരികയും ചെയ്തു. ശക്തിയാർന്ന പാരമ്പര്യം വിധ്വംസനത്തിന്റെ സൃഷ്ടിയാണെന്നും ഇന്നു നമ്മൾ അംഗീകരിക്കുന്ന വിശ്വാസങ്ങളും ആചാരങ്ങളും ഒരു കാലത്ത് വിധ്വംസകങ്ങളായി കരുതപ്പെടുന്നുവെന്നും അയ്യപ്പപ്പണിക്കർ പറയുന്നു. അപ്പോൾ ‘രാമചരിത’ത്തിൽ നടത്തിയ വിധ്വംസനം ‘കണ്ണശ്ശരാമായണ’മായി മാറി. ‘കണ്ണശ്ശരാമായണ’ത്തിൽ വിധ്വംസനം നടത്തിയപ്പോൾ എഴുത്തച്ഛന്റെ അദ്ധ്യാത്മരാമായണമുണ്ടായി. കുഞ്ചൻനമ്പ്യാർ അതിൽ വിധ്വംസനം നടത്തിയപ്പോൾ അദ്ദേഹത്തിന്റെ രാമകഥാപ്രതിപാദകങ്ങളായ തുള്ളലുകൾ ജനിച്ചു. ചില ആട്ടകഥാ കർത്താക്കന്മാർ വിധ്വംസകരായപ്പോൾ രാമായണ വിഷയങ്ങളായ ആട്ടകഥകൾ ആവിർഭവിച്ചു. ആ ആട്ടകഥകൾ വായിച്ച കുമാരനാശാന്റെ വിധ്വംസക പ്രവർത്തനമാണ് “ചിന്താവിഷ്ടയായ സീത”. അയ്യപ്പപ്പണിക്കർ അവിടെ നിർത്തുന്നു. ‘ചിന്താവിഷ്ടയായ സീത’യിൽ സി. എൻ. ശ്രീകണ്ഠൻനായർ വിധ്വംസനം നടത്തിയപ്പോൾ ‘കാഞ്ചനസീത’യുണ്ടായി എന്ന് അദ്ദേഹം പറയുന്നില്ല. പറയാമായിരുന്നല്ലോ. കാഞ്ചനസീതയിൽ കയറി അരവിന്ദൻ നടത്തിയ വിധ്വംസനമാണ് അദ്ദേഹത്തിന്റെ സിനിമ എന്നും മൊഴിയാടാമായിരുന്നു. ഡോക്ടർ മൊഴിയാടാതെ മൗനം അവലംബിച്ചുകളഞ്ഞു. The rest is silence. ആ നിശ്ശബ്ദതയിൽ നിന്ന് ഉണ്ടാകുന്ന മഹാശബ്ദം മറ്റൊന്നാണ്. അതു ഞാൻ പറയട്ടെ. വെൺമണിക്കവിതയിൽ നടത്തിയ വിധ്വംസനം വള്ളത്തോൾക്കവിത. വള്ളത്തോൾക്കവിതയിൽ നടത്തിയ വിധ്വംസനം ചങ്ങമ്പുഴക്കവിത. ചങ്ങമ്പുഴക്കവിതയിലുള്ള വിധ്വംസനം അയ്യപ്പപ്പണിക്കരുടെ കവിത. അങ്ങനെ അദ്ദേഹത്തിന്റെ കവിതയും അദ്ദേഹത്തിന്റെ കൂട്ടുകാരായ സച്ചിദാനന്ദൻ, ആറ്റൂർ രവിവർമ്മ ഇവരുടെ കവിതയും ‘ഫുള്ളി ജസ്റ്റിഫൈഡ്’.\nഅയ്യപ്പപ്പണിക്കരുടെ വാദങ്ങൾ, മിഥ്യാബോധജനകങ്ങളാണ്. വിധ്വംസകപ്രവർത്തനങ്ങൾ പുരോഗമനത്തിലേക്കും വികാസത്തിലേക്കും നയിച്ചെങ്കിലേ അവ ആദരണീയങ്ങളാകൂ. എഴുത്തച്ഛന്റെ രാമായണത്തെക്കാൾ ഉത്കൃഷ്ടമാണോ ശ്രീകണ്ഠൻനായരുടെ കാഞ്ചനസീത? അല്ല എന്നാണെങ്കിൽ ആ വിധ്വംസനം കൊണ്ടെന്തു പ്രയോജനം? വള്ളത്തോളിന്റെയും കുമാരനാശാന്റെയും കവിതയെക്കാൾ ഉത്കൃഷ്ടമാണോ അയ്യപ്പപ്പണിക്കരുടെയും സച്ചിദാനന്ദന്റെയും കവിത? അല്ലെങ്കിൽ അവരുടെ വിധ്വംസകപ്രവർത്തനങ്ങൾക്കു മാന്യത വരുന്നതെങ്ങനെ? മുൻപുള്ള കവിതയിൽ ഇല്ലാത്ത നൂതന ബാദ്ധ്യതകൾ പിന്നീടു വരുന്ന കവി കണ്ടുപിടിക്കുമ്പോഴാണ് കവിതയിൽ പുരോഗമനം ഉണ്ടാകുന്നത്. ഐൻസ്റ്റൈൻ ന്യൂട്ടനെക്കാൾ വലിയ ശാസ്ത്രജ്ഞനായത് വിധ്വംസനപ്രവർത്തനം കൊണ്ടല്ല. ന്യൂട്ടന്റെ എല്ലാ സിദ്ധാന്തങ്ങളും മനസ്സിലാക്കി, അവയെ ജയിച്ചടക്കിയതിനുശേഷം നൂതനങ്ങളായ സാദ്ധ്യതകൾ അവയിൽ കണ്ടെത്തിയപ്പോഴാണ് ഐൻസ്റ്റൈൻ ന്യൂട്ടനെക്കാൾ വലിയ ശാസ്ത്രജ്ഞനായത്. കവികളെ സംബന്ധിച്ചും ഇതാണുശരി. തന്റെ മുൻഗാമികളെ പൂർണ്ണമായും മനസ്സിലാക്കിയ ഷേക്സ്പിയർ നാടകത്തിന്റെയും കവിതയുടെയും മണ്ഡലങ്ങളിൽ നവീന സാദ്ധ്യതകൾ സാക്ഷാത്കരിച്ചു. അപ്പോൾ ആ രണ്ടു മണ്ഡലങ്ങളിലും പുരോഗമനമുണ്ടായി. ചിലപ്പോൾ നൂതനങ്ങളായ കഴിവുകളുടെ കണ്ടെത്തലുകൾ ദോഷം വരുത്തുകയും ചെയ്യും. ഛന്ദസ്സിൽ നിന്ന് കവിതയെ മോചിപ്പിക്കുക എന്നത് ഒരു നൂതന സാദ്ധ്യതയുടെ സാക്ഷാത്കാരമാണെന്ന് വേണമെങ്കിൽ വാദിക്കാം. കാകളി വൃത്തത്തിൽ മൂന്നക്ഷരം കൂടി ചേർത്തുവച്ചാൽ അർത്ഥവ്യാപ്തി നല്കാമെന്ന് ചിലർ പറഞ്ഞുകേട്ടിട്ടുണ്ട്. ഇതു കവിതയ്ക്കു ഹാനി സംഭവിപ്പിച്ചു. അതുകൊണ്ട് അയ്യപ്പപ്പണിക്കരുടെയും കൂട്ടുകാരുടെയും ഈ “സാക്ഷാത്കാരങ്ങൾ” കവിതയെ അധഃപതിപ്പിച്ചതേയുള്ളൂ. മായാമയൻ പാമരന്മാരെ ഒപ്പിപ്പാനായി നടന്നുവെന്ന് എവിടെയോ വായിച്ച ഓർമ്മ. യഥാർത്ഥ യുക്തി എന്നു തോന്നുന്ന കപട യുക്തികൊണ്ട് ഡോക്ടർ അയ്യപ്പപ്പണിക്കർ പാമരന്മാരയ ഞങ്ങളെ ഒപ്പിക്കുന്നു. (അദ്ദേഹത്തിന്റെ ലേഖനം മനോരാജ്യം വാരികയിൽ).\nനാഴികമണി നിന്നുപോകാതെ അതിനെ തൊടാൻ സാധിക്കും. അതുകൊണ്ട് അതിനെ തൊടാതെ ചലിപ്പിക്കാനും കഴിയും (It is possible to touchaclock without stopping it. So it is possible to startaclock without touching it). ഇതാണ് യുക്തിയുടെ ആഭാസം.\nകുഞ്ഞുണ്ണി എടുത്തെഴുതുന്ന “നമ്പൂരി ഫലിതങ്ങൾ” ഈ ലേഖകന് ഏറെയിഷ്ടമാണ്. കലാകൗമുദിയിൽ നൽകിയിരിക്കുന്ന ആദ്യത്തെ ഫലിതം കേട്ടാലും:\nഒരില്ലത്ത് അതിഥിയായി ചെന്ന മാടമ്പ് കുഞ്ഞുകുട്ടനോട് ആതിഥേയൻ നമ്പൂതിരി കുശലപ്രശ്നങ്ങളെല്ലാം കഴിഞ്ഞ്\nട്ടോ മാടമ്പ്, വടെ മുറുക്കണോരാരൂല്ല്യ.\nബീഡി, സിഗരറ്റ് — ആ വകേം പതിവില്ല്യ\nകാപ്പി, ചായ അങ്ങനേം – പതിവില്ല്യ. ഒക്ക്യൊരു പഴേ മട്ടാവട്ടെ. മാടമ്പിന്റവട്യൊക്കെങ്ങനാ?\nഅവടേം ഇതൊന്നും പതിവില്ല്യാത്തോര്ണ്ട്. പക്ഷേ, അവരൊക്കെ തൊഴ്‌ത്തിലാന്ന് മാത്രം.\nആരോഗ്യം സംരക്ഷിക്കേണ്ടതിന്റെ ആവശ്യകതയെക്കുറിച്ച് വാതോരാതെ പ്രസംഗിച്ചതിനു ശേഷം ഒരു യോഗാസനക്കാരൻ പല ‘യോഗാസനങ്ങളും’ പ്രദർശിപ്പിച്ചു. അദ്ദേഹം ഇരുന്നപ്പോൾ അദ്ധ്യക്ഷനായിരുന്ന നാരായണപിള്ളസ്സാർ (യൂണിവേഴ്സിറ്റി കോളേജിലെയും മഹാത്മാഗാന്ധി കോളേജിലെയും പ്രിൻസിപ്പലായിരുന്ന വ്യക്തി) എഴുന്നേറ്റു. നൂറു വയസ്സുവരെ ജീവിക്കാനുള്ള മാർഗ്ഗങ്ങൾ ഉപദേശിച്ച യോഗാസനാചാര്യനെ കൂടെക്കൂടെ നോക്കിക്കൊണ്ട് അദ്ദേഹം സദസ്സിനോട് ചോദിച്ചു. ഉത്തരവും അദ്ദേഹം നൽകി.\nനിങ്ങൾ സിഗരറ്റ് വലിക്കുമോ?\nനിങ്ങൾ സിനിമ കാണുമോ?\nനിങ്ങൾ കാപ്പിയോ ചായയോ കുടിക്കുമോ?\nനിങ്ങൾ സ്നേഹത്തോടെ ഒരു വാക്കെങ്കിലും സ്ത്രീയോടു പറയുമോ?\nപിന്നെ നിങ്ങൾ നൂറ് വയസ്സുവരെ ജീവിച്ചിരുന്നതു കൊണ്ടെന്തു പ്രയോജനം?\nആത്മകഥകൾ പലതരത്തിലെഴുതാം. താൻ തൊട്ടിലിൽ കിടന്നതും, അമ്മ താരാട്ട് പാടിയതും, ഉറങ്ങാതെ കിടന്നതും തൊട്ട് തുടങ്ങും ഗ്രന്ഥകാരൻ. ജീവിതാമസ്തമയം വരെ അതു നീളും. ഇടയ്ക്കുള്ള ദീർഘകാലത്തെ സകല ബോറൻ സംഭവങ്ങളും നിരത്തിവയ്ക്കും. വേറെ ചിലർ നാടകീയത ആവഹിക്കുന്ന ഏതെങ്കിലും സംഭവം വർണ്ണിച്ചുകൊണ്ട് ആരംഭിക്കും. നോവലിസ്റ്റായ സുരേന്ദ്രൻ അമ്മട്ടിലാണ് ജീവിതകഥയുടെ ആഖ്യാനം തുടങ്ങിയത്. അത് അദ്ദേഹത്തിന്റെ ഉചിതജ്ഞതയെയും കലാതാല്പര്യത്തേയും പ്രകടമാക്കുന്നു. താരതമ്യേന ആകർഷകങ്ങളായിരുന്നില്ല ആദ്യത്തെ രണ്ട് ഖണ്ഡങ്ങളും. അതല്ല മൂന്നാമത്തെ ഖണ്ഡത്തിന്റെ അവസ്ഥ. അത് തികച്ചും രസകരമത്രേ. ജീവിത സംഭവങ്ങളിൽ നിന്ന് താനെന്ത് പഠിച്ചു, ഏത് സാന്മാർഗ്ഗികാശയം തനിക്ക് ലഭിച്ചു എന്ന് ഗ്രന്ഥകാരൻ വിശദമാക്കുമ്പോൾ വായനക്കാരനും ആ വിധത്തിൽ സമ്പന്നത ആർജ്ജിക്കുകയാണ്. തന്നെ ആഹ്ലാദിപ്പിച്ചതും, വേദനിപ്പിച്ചതും, കരയിപ്പിച്ചതും, ക്ഷോഭിപ്പിച്ചതും എഴുത്തുകാരൻ ആവിഷ്കരിക്കുമ്പോൾ അവയുടെ ലൗകികാംശം നശിച്ചിട്ട് ആസ്വാദ്യമായി ഭവിക്കുന്നു. കഷ്ടപ്പെടുന്ന കേശവദേവിനെ മിസ്സിസ്സ് കുമാരനാശാന്റെ അടുക്കൽ കൊണ്ടുപോയി. അന്നത്തെ നിലയ്ക്ക് ഭേദപ്പെട്ട ഒരു തുക സുരേന്ദ്രൻ വാങ്ങിക്കൊടുത്തു. അതിന്റെ വർണ്ണനം വായിക്കുമ്പോൾ സുരേന്ദ്രനും കേശവദേവും നമ്മുടെ സഹോദരന്മാരായി മാറുന്നു. അതാണ് രചനയുടെ ശക്തി. ആത്മകഥയുടെ ഇനിയുള്ള ഭാഗങ്ങളും ഇതുപോലെ മനുഷ്യത്വത്തിന്റെ സ്പന്ദനത്താൽ സജീവമായി ഭവിക്കട്ടെ (കലാകൗമുദി — ജീവിതവും ഞാനും).\nജീവിച്ചിരുന്നവരെയും ജീവിച്ചിരിക്കുന്നവരെയും ‘ഫിക്ഷണൽ ലെവലിൽ’ നോവലുകളിൽ കൊണ്ടുവന്ന നോവലിസ്റ്റാണ് സുരേന്ദ്രൻ. ആ വ്യക്തികളുടെ ഏതേതംശങ്ങളെ ചിത്രീകരിച്ചാലാണ് അവരുടെ പ്രതീതി ഉണ്ടാകുന്നതെന്ന് നോവലിസ്റ്റിന് അറിയാമായിരിക്കണം. ആത്മകഥയിൽ വരുന്ന വ്യക്തികളെയും അങ്ങനെ തന്നെ വേണം ആലേഖനം ചെയ്യാൻ. ഈ സാരസ്വതരഹസ്യം സുരേന്ദ്രന് അറിയാമെന്ന് ഞൻ വിചാരിക്കുന്നു.\nപ്രൂസ്തിന്റെ ‘മഹാനോവലാ’യ ‘ഭൂതകാലത്തെക്കുറിച്ചുള്ള സ്മരണകളി’ൽ ബർഷൊത് എന്ന പേരിൽ ഒരു നോവലിസ്റ്റുണ്ട്. ഫ്രഞ്ച് സാഹിത്യകാരനായ എനാതൊൽ ഫ്രാങ്സിന്റെ പ്രതിരൂപമാണ് അയാൾ. പക്ഷേ, ഫ്രാങ്സിനെ യഥാർഥ ജീവിതത്തിലെന്ന പോലെ ചിത്രീകരിച്ചില്ല പ്രൂസ്ത്. അതുകൊണ്ട് ആ കഥാപാത്രം ദൃഢപ്രത്യയം ജനിപ്പിക്കുന്നു.\nസാഹിത്യമണ്ഡലത്തിലെ വലിയ പാപികൾ സെക്സിന് പരമപ്രാധാന്യം നൽകുന്നവരാണ്. പാപഭാരം കൊണ്ട് കൂനിപ്പോയ കഥയാണ് ‘ജനയുഗം’ വാരികയിലെ “ജലജ കതോർത്തിരിക്കുന്നു” എന്നത്. ജലജയ്ക്ക് ഭർത്താവിൽ നിന്ന് കുഞ്ഞ് ജനിക്കുന്നില്ല. അതു മനസ്സിലാക്കിക്കൊടുത്ത സുന്ദരനും ചെറുപ്പക്കാരനുമായ ഡോക്ടറുമായി അവൾ ലൈംഗികബന്ധം പുലർത്തുന്നു. അതുവരെ ഭർത്താവിനെ ഉപേക്ഷിക്കണോ വേണ്ടയോ എന്ന് സംശയിച്ചിരുന്ന അവൾക്ക് പിന്നെ സംശയമേയില്ല. ജലജ ഡോക്ടറെ പ്രതീക്ഷിച്ച് ഇരിക്കുമ്പോൾ കഥ അവസാനിക്കുന്നു. മൂക്കോർത്ത് രഞ്ജിത്ത് എഴുതിയതാണ് ഈ കഥ. ലൈംഗികത്വത്തിലൂടെ സ്ത്രീ തന്നെ കണ്ടെത്തുന്ന കഥകൾ ധാരാളമുണ്ട്. ആ കണ്ടെത്തലുകളുടെ ആവിഷ്കാരം വായനക്കാർക്ക് രസോത്പാദകവുമാണ്. ഇവിടെ അതൊന്നുമില്ല. പെൺപിള്ളേരെയും ആൺപിള്ളേരെയും ഇക്കിളിപ്പെടുത്തുന്ന കുറേ ലൈംഗിക വർണ്ണനകളും മധുരപദനിവേശനങ്ങളും മാത്രമേയുള്ളൂ ഇതിൽ. “ബ്രേസിയറിന്റെ ഹുക്കഴിച്ചപ്പോൾ വിടർന്ന അവളുടെ മുലഞെട്ടുകളിൽ മുഖമമർത്തി അയാൾ ചുംബിച്ചു (പുറം 18). പിന്നെ അയാൾ അവളുടെ മുലഞെട്ടുകളിൽ ഒരു കൊച്ചു കുഞ്ഞിനെപ്പോലെ ചുണ്ടമർത്തി വർദ്ധിച്ച ആർത്തിയോടെ സ്നേഹത്തിന്റെ ഉറവകൾ തേടി (പുറം 21).” ഇങ്ങനെ കഥാകാരൻ ചൂചുകഭ്രാന്ത് കാണിക്കുന്നത് എന്തിനാണാവോ? ജലജയ്ക്ക് കുറെ കട്ടിച്ചെന്ന്യായം (ചെന്നിനായകമാണോ ശരി?) കൊടുക്കാൻ ആരുമില്ലേ? അതു സ്തനാഗ്രത്തിൽ തേയ്ച്ചു കിടന്നാൽ അവളും വായനക്കാരും രക്ഷപ്പെടും.\nഹെൻട്രി എട്ടാമന്റെ രണ്ടാമത്തെ ഭാര്യയായിരുന്ന അൻ ബുലിന് (Anne Boleyn) അനേകം സ്തങ്ങളുണ്ടായിരുന്നു. ഇലിസബത്ത് രാജ്ഞി അൻബുലീന്റെ മകളായിരുന്നു എന്നാണ് എന്റെ ഓർമ്മ. താൻ കന്യകയാണെന്ന് പ്രജകളെ അറിയിക്കാൻ വേണ്ടി ഇലിസബത്ത് സ്തനങ്ങൾ വെളിയിൽ കാണുന്ന വിധത്തിൽ വസ്ത്രധാരണം ചെയ്തിരുന്നു. മൂർക്കോത്ത് രഞ്ജിത്തിന്റെ കഥാപാത്രം അൻബുലീന്റെയോ ഇലിസബത്തിന്റെയോ കാലത്ത് ജീവിച്ചിരുന്നെങ്കിൽ! എന്തു സംഭവിക്കുമായിരുന്നു എന്ന് ഞാൻ പറയേണ്ടതില്ല.\nഅമേരിക്കൻ നോവലിസ്റ്റും കഥയെഴുത്തുകാരിയുമാണ് — ഫ്ലാനറി ഓ കൊണർ (Flannery O‘ Connor 1925 – 64) അവരുടെ നോവലുകളോ കഥകളോ ഞാൻ വായിച്ചിട്ടില്ല. ഉജ്ജ്വലങ്ങളായ നിരൂപണങ്ങൾ വായിച്ചിട്ടുണ്ട്. അവരുടെ ‘writing Short Stories’ എന്ന പ്രബന്ധത്തിലെ ഒരു ഭാഗം: “കഥയുടെ അവസാനത്തിൽ ആരെങ്കിലും വിവാഹം കഴിക്കുകയോ വെടിയേറ്റു മരിക്കുകയോ ചെയ്തില്ലെങ്കിൽ ആ കഥയിൽ ഒന്നും സംഭവിക്കുന്നില്ല എന്ന് വിചാരിക്കുന്ന ഒരമ്മായി എനിക്കുണ്ട്. ഒരു വൃദ്ധയുടെ കാറ് സ്വായത്തമാക്കാൻ വേണ്ടി അവരുടെ ബുദ്ധിയില്ലാത്ത മകളെ വിവാഹം കഴിച്ച ഒരു ‘കാൽനടക്കാ’ രന്റെ കഥ ഞാനെഴുതി. വിവാഹത്തിനു ശേഷം അവൻ അവളെ കാറിൽ കയറ്റി യാത്ര പോകുന്നു. ഒരു ഭക്ഷണശാലയിൽ വച്ച് ഉപേക്ഷിച്ചു പോകുന്നു. എന്നിട്ട് കാറ് ഓടിച്ചു കടന്നു കളയുകയാണ്. ഇത് സമ്പൂർണ്ണമായ കഥയാണ്… പക്ഷേ, ഇത് സമ്പൂർണ്ണമായ കഥയാണെന്ന് എന്റെ അമ്മായിയെ വിശ്വസിപ്പിക്കാൻ എനിക്കു കഴിയുന്നില്ല. ബുദ്ധിശൂന്യയായ ആ പെൺകുട്ടിക്ക് പിന്നീടെന്തു സംഭവിച്ചുവെന്ന് അവർക്ക് അറിയണം. ഫ്ലാനറി ഒ കൊണറുടെ കഥ സമ്പൂർണ്ണമാണെന്ന് നമ്മളും സമ്മതിക്കുന്നു. സമ്മതിക്കാത്തവർ ആ പെൺകുട്ടിയെക്കാൾ ബുദ്ധിമാന്ദ്യം ഉള്ളവരാണ്. എൻ. ടി. ബാലചന്ദ്രന്റെ “മഴത്തുള്ളികൾ.” സമ്പൂർണ്ണമായ കഥ തന്നെ. അച്ഛനും അമ്മയും കൊച്ചുമകളും കൂടി വിദേശത്തേക്കു പോയപ്പോൾ കൊച്ചുമകനെ അപ്പൂപ്പന്റെയും അമ്മൂമ്മയുടേയും വീട്ടിലാക്കി. വർഷങ്ങൾ കഴിഞ്ഞ് അവർ തിരിച്ചെത്തുന്നു. മകനെ അവഗണിക്കുന്നു. അവർ താമസിക്കുന്ന വീട്ടിൽ അവൻ കാലത്തെത്തിയിട്ടും അവഗണന തന്നെ. സമ്പൂർണ്ണമായ കഥ. ബുദ്ധിയില്ലാത്ത അമ്മായി ബാലചന്ദ്രനോ എനിക്കോ ഉണ്ടെങ്കിൽ ആ പയ്യനു പിന്നെന്തു സംഭവിച്ചുവെന്നു ചോദിക്കുമായിരുന്നു. ഹ്രസ്വമായ കഥയെഴുതാൻ ബാലചന്ദ്രന് താത്പര്യമില്ല. ഏതു കൊച്ചു സംഭവവും വിസ്തരിച്ച് അങ്ങു എഴുതിയേ അദ്ദേഹത്തിന് മനസ്സിനു സമാധാനമുള്ളൂ. ആ സമാധാനം സൃഷ്ടിക്കൽ ഇതിലുമുണ്ട്. എങ്കിലും ആഖ്യാനപാടവുമുണ്ട് അദ്ദേഹത്തിന്. കുട്ടിയുടെ മനസ്സിലേക്കിറങ്ങിച്ചെന്ന് അവന്റെ വിചാര വികാരങ്ങളെ പ്രതിപാദിക്കാൻ കഴിയും. പക്ഷേ അടിസ്ഥാനപരമായ ഒരു അവാസ്തവികത ഇക്കഥയ്ക്കുണ്ട്. ദൂരെ ഏറെക്കാലം താമസിച്ചിട്ട് നാട്ടിൽ തിരിച്ചെത്തുന്ന മാതാപിതാക്കൾ മൂത്തമകനെ കാണാതെ അവിടെ നിന്ന് ഇറങ്ങി സ്വന്തം വീട്ടിലേക്കു പോകുമോ? ആ കൊച്ചുകുട്ടി പാടം താണ്ടി ആ വീട്ടിൽ കാലത്തെത്തിയിട്ടും അവനെ അവഗണിച്ചു കളയുമോ? അവൻ തന്തയ്ക്കു പിറന്നവനല്ലേ? എന്നാലും തള്ള അവനെയൊന്നു നോക്കാതെ പോകുമോ? ബാലചന്ദ്രന്റെ കഥ ‘ഞാനങ്ങു വാടി വീഴട്ടോ?’ എന്നു ചോദിക്കുന്ന പഴക്കമുള്ള റോസാപ്പൂവല്ല. നിറം മങ്ങിയ കടലാസ്സുപൂവാണ്. അതിന്റെ ഉള്ള് അസത്യം കൊണ്ടു കറുത്തിരിക്കുന്നു. അസത്യത്തെ ദൂരികരിക്കുന്ന വിമർശനപരമായ പ്രവർത്തനം ഭാവനയുടെ ഒരു ഘടകമാണ്. ആ പ്രവർത്തനമില്ലാത്തവർ കഥയെഴുതിയാൽ ബാലചന്ദ്രന്റെ കഥ പോലെയാകും.\nകെ. സി. കേശവപിള്ളയും സ്വദേശാഭിമാനിയും\nഅസത്യത്തെ ദൂരികരിക്കുന്ന വിമർശനപരമായ പ്രവർത്തനം ഭാവനയുടെ ഒരു ഘടകമാണ്. ആ പ്രവർത്തനം ഇല്ലാത്തവർ കഥയെഴുതിയാൽ?\nകെ. സി. കേശവപിള്ളയുടെ ഡയറി വായിക്കാൻ കിട്ടി. അതിൽ നിന്നൊരു ഭാഗം: 1081 കുംഭമാസം 4-ആം തീയതി. കൊട്ടാരം അദ്ധ്യാപനം രണ്ടു നേരവും ഗൃഹാദ്ധ്യാപനവും നടത്തി. സ്വന്തം പുസ്തക പരിശോധന മുഴുവനാക്കി. ‘സദാരാമ’ യെപ്പറ്റി നിന്ദ്യാരൂപമായ ഒരു നിരൂപണം ‘സ്വദേശാഭിമാനി’ എന്ന ആഭാസപ്പത്രത്തിൽ തുടങ്ങിയിരിക്കുന്നതായി കണ്ടു. അതു നടത്തുന്ന രാമകൃഷ്ണപിള്ള അയാളുടെ പൂർവ്വ ഭാര്യാമാതുലന് വിരോധമായി കള്ളസാക്ഷി പറയാൻ എന്നെ ആവശ്യപ്പെടുകയും സാക്ഷിയായി ചേർക്കുകയും ചെയ്തിരിക്കുന്നു. വാസ്തവ വിരുദ്ധമായി സാക്ഷി എഴുതികില്ലെന്ന് അയാളുടെ വക്കീൽ മിസ്റ്റർ നീലകണ്‌ഠപ്പിള്ളയോട് പറഞ്ഞയച്ചു. അയാളുടെ അസൂയാവിഷയത്തിന് ഇതും ഒരു വളമായിത്തീർന്നിരിക്കണം. മഹാരാജാവിനെ ദുഷിച്ച് നാടകവും സദാനന്ദസ്വാമി, വർഗ്ഗീസ് മാപ്പിള മുതലായ മഹാന്മാരെക്കുറിച്ച് ദുരാക്ഷേപങ്ങളും എഴുതി നിശ്ശങ്കം പ്രസിദ്ധമാക്കിയ ഈ ദുഷ്ടസത്വം ഇതിലധികവും ചെയ്യുന്നതിൽ ആശ്ചര്യപ്പെടാനില്ല.” 6-ആം തീയതി: “ …മൂന്നേകാൽ മണിക്കു പോയി വലിയ കോയിത്തമ്പുരാൻ തിരുമനസ്സിലേക്കു മുഖം കാണിച്ചു. പലതും കല്പിച്ചു. സ്വദേശാഭിമാനിയിൽ ‘സദാരാമ’ യെ ദുഷിക്കുന്നതിനെപ്പറ്റി, ‘ഇതുകൊണ്ട് അയാളുടെ ദൗഷ്ട്യം വെളിപ്പെടും എന്നല്ലാതെ കവിതയ്ക്കു യാതൊരു ന്യൂനതയും വരുന്നതല്ല’ എന്നാണ് കല്പിച്ചത്. രാജരാജവർമ്മകോയിത്തമ്പുരാൻ എം. എ. അവർകളേയും കണ്ടു. അവിടന്ന് അവിടെ വന്നിട്ട് തിരിയേ പോകുന്ന മദ്ധ്യേയാണ് കണ്ടത്. ‘സ്വദേശാഭിമാനിയോ? ആ പത്രം ഞാൻ വായിക്കാറില്ല. പണ്ടേ ഉപേക്ഷിച്ചിരിക്കുന്നു. അവർ പൈത്യാരത്തനം പറയുന്നതിനെ ഗണിക്കാനില്ല. അവന്റെ സ്തുതി കൊണ്ടു മെച്ചവും ദുഷി കൊണ്ട് താഴ്ച്ചയും ഒന്നും വരാനില്ല’ എന്ന് അവടന്നു പറയുകയുണ്ടായി.”\nഎനിക്കു കിട്ടിയ ഒരു കത്തിൽ ഒരു വായനക്കാരൻ ഇങ്ങനെ പറയുന്നു: “പൈങ്കിളിക്കഥകളെ വധിക്കുന്ന നിങ്ങൾ അവ പ്രസിദ്ധപ്പെടുത്തുന്ന പത്രാധിപന്മാരെക്കുറിച്ച് ഒന്നും എതിർത്തു പറയാത്തതെന്ത്? അവരെ നിങ്ങൾക്കു പേടിയാണോ? നാസ്റ്റി ഫെലോ” വരികകളിൽ വരുന്ന കഥകളെയും കാവ്യങ്ങളെയും വിലയിരുത്തുന്ന തൊഴിലാണ് എന്റേത്. അവ പ്രസിദ്ധപ്പെടുത്തുന്നവരെ വിമർശിക്കേണ്ടതില്ല എനിക്ക്. ഞാനിക്കാര്യം കത്തയയ്ച്ച ആളിന് എഴുതി അയച്ചു. അദ്ദേഹം വീണ്ടും എഴുതിയിരിക്കുന്നു. “ഹംഗറിയിലെ രാജാവായിരുന്ന ബേല ഒരു മന്ത്രവാദിനിയെ കാരാഗൃഹത്തിലാക്കി പട്ടിണിയിട്ടു. അവൾ വിശപ്പു സഹിക്കാനാവാതെ സ്വന്തം വലതുകാൽ കടിച്ചു തിന്നു. കാലു തിന്ന അവളുടെ ദുഷ്ടതയെയാണ് ഹംഗറിയിലുള്ളവർ കുറ്റപ്പെടുത്തിയത്. ബേലയെ ആരും നിന്ദിച്ചുമില്ല. നിങ്ങൾ മന്ത്രവാദിനിയെ കുറ്റപ്പെടുത്തുന്ന മനുഷ്യനാണ്. നീചത്വത്തിനു അതിരില്ലേ?”\nകുങ്കുമം വാരികയിൽ ഇ.കെ. രാധാവർമ്മ എഴുതിയ “മകനു വേണ്ടി” എന്ന ബീഭത്സമായ ചെറുകഥ വായിച്ചപ്പോൾ ഈ “എഴുത്തുകത്ത്” വെളിച്ചത്തു കൊണ്ടു വരണമെന്ന് എനിക്കു തോന്നി. മീര ദേവേട്ടനെ സ്നേഹിക്കുന്നു. അയാൾ അമേരിക്കയിൽ പോയിട്ടു തിരിച്ചു വന്നു. വിവാഹം കഴിച്ചു കൊള്ളാമെന്നു അറിയിച്ചു. പക്ഷേ, അമേരിക്കയിലെ ഒരു മദാമ്മയെയാണ് ദേവൻ വിവാഹം ചെയ്തത്. മീര വേറൊരാളിന്റെ ഭാര്യയുമായി. അവൾക്ക് ഒരു കുഞ്ഞുണ്ടായി. ദേവൻ വിവാഹമോചനം കഴിഞ്ഞ് നിരാശനായി നാട്ടിലെത്തി. മീരയുടെ ഭർത്താവ് സ്നേഹിക്കാനറിഞ്ഞുകൂടാത്തവൻ. ദേവൻ അപ്പോഴും അവളെ സ്നേഹിക്കുന്നു. എങ്കിലും കുഞ്ഞിനു വേണ്ടി അവൾ ദേവേട്ടനോടു കൂടി പോകാൻ ശ്രമിക്കുന്നില്ല. വിഷാദഗ്രസ്തമായ ജീവിതം തന്നെ നയിക്കാൻ തീരുമാനിക്കുന്നു. എനിക്കു ഭയമാണെന്നു തന്നെയിരുന്നോട്ടെ. ഇക്കഥ ബീഭത്സതയാണെന്നും ഇതു നമ്മെ മാലിന്യത്തിലേക്ക് എറിയുന്നുവെന്നും പറയാൻ എന്നെ അനുവദിച്ചാലും. ഇദ്ദീ അമീനെ മറന്നില്ലല്ലോ വായനക്കാർ? യന്ത്രത്തോക്കും മറ്റും വേണ്ട. കുറഞ്ഞ വിലയ്ക്ക് വാങ്ങാവുന്ന ഹൈഡ്രജൻ ബോംബുകൾ ലോകമെമ്പാടും വിതരണം ചെയ്യേണ്ടതാണെന്ന് അയാൾ നിർദ്ദേശിച്ചു. ആ അവസ്ഥ വന്നു ചേർന്നലുണ്ടാകാവുന്ന വിപത്തിനെക്കാൾ വലിയ വിപത്താണ് ഇമ്മാതിരി കഥകൾ ഉളവാക്കുന്നത്.\nഞാൻ പോലീസ് മന്ത്രിയായാൽ ഡയറക്ടർ ജനറൽ ഒഫ് പോലീസിന് നൽകുന്ന കല്പന: “കേരളത്തിൽ എല്ലാ രാത്രിയും പെൺപിള്ളേരും ആൺപിള്ളേരും പൈങ്കിളിക്കഥകൾ എഴുതുന്നു. കള്ളനോട്ട് അടിക്കുന്നവരെ പിന്നീട് പിടി കൂടാം. ആദ്യമായി ഈ പിള്ളേരേ അറസ്റ്റു ചെയ്യൂ. ജാമ്യം കൊടുക്കരുതെന്ന് പ്രോസിക്യൂട്ടറെക്കൊണ്ട് കോടതിയിൽ വാദിപ്പിക്കൂ.\nRetrieved from "http://ml.sayahna.org/index.php?title=സാഹിത്യവാരഫലം_1985_02_10&oldid=13495"


തൊഴിലാളിയിൽ നിന്ന് അത്യാഢംബര വാഹനങ്ങളുടെ മുതലാളിയായി മാറിയ മലയാളി - Malayalam DriveSpark\nതൊഴിലാളിയിൽ നിന്ന് അത്യാഢംബര വാഹനങ്ങളുടെ മുതലാളിയായി മാറിയ മലയാളി\nUpdated: Tuesday, March 3, 2020, 17:53 [IST]\nലോകമെമ്പാടുമുള്ള പലരെയും സന്തോഷിപ്പിക്കുന്ന നിരവധി പ്രചോദനാത്മകമായ കഥകളുണ്ട്. പിൽക്കാലത്തും അത്തരം നിരവധി കഥകൾ നാം കേട്ടിട്ടുണ്ടാവും. വർഷങ്ങൾക്കുമുമ്പ് വീട്ടിൽ നിന്ന് ഇറങ്ങി ശതകോടീശ്വരനായി മടങ്ങിവന്ന മലപ്പുറംകാരനായ ഡോ. കെ. ടി. റബീഉള്ളയുടെ അത്തരമൊരു കഥയാണ് ഞാൻ നിങ്ങളുടെ മുമ്പിൽ എത്തിക്കുന്നത്.\nഇതൊരു ബോളിവുഡ് സിനിമയുടെ കഥയല്ല, മറിച്ച് നിങ്ങളുടെ ജീവിതത്തിൽ സന്തോഷം നൽകുന്ന ഒരു യഥാർത്ഥ ജീവിത കഥയാണ്. ഡോ. റബീഉള്ള ചെറുപ്പത്തിൽത്തന്നെ മിഡിൽ ഈസ്റ്റിൽ ജോലി ചെയ്യുന്നതിനായി ഇന്ത്യ വിട്ടപ്പോഴാണ് കഥ ആരംഭിക്കുന്നത്.\nഒരു തൊഴിലാളിയായി ഗൾഫ് മേഖലയിലെത്തിയ അദ്ദേഹം അവിടെ ജോലി ചെയ്യാൻ തുടങ്ങി. ക്രമേണ, അധ്വാനിച്ച സ്വരുക്കൂട്ടി വച്ചിരുന്ന പണം ഉപയോഗിച്ച് അദ്ദേഹം സ്വന്തം ബിസിനസ്സ് ആരംഭിച്ചു, ഇത് ഇപ്പോൾ ലോകമെമ്പാടും 10,000 -ൽ അധികം ജീവനക്കാരുള്ള ഒരു വലിയ സാമ്രാജ്യമായി മാറിയിരിക്കുന്നു.\nലോകമെമ്പാടും ആശുപത്രികളുടെ ഏറ്റവും വലിയ ശൃംഖലകളിലൊന്നായ അൽ ജസീറ ഷിഫ ഗ്രൂപ്പിന്റെ ഉടമയാണ് ഇന്ന് ഡോ.റബീഉള്ള. അദ്ദേഹത്തിന്റെ ഉടമസ്ഥതയിലുള്ള ആശുപത്രികളിലും ക്ലിനിക്കുകളിലും 700 ഓളം ഡോക്ടർമാരുടെ സേവനം ലഭ്യമാണ്. ഡോ. റബീഉള്ള ഒരു അറിയപ്പെടുന്ന മനുഷ്യസ്‌നേഹി കൂടിയാണ്.\nകുടുംബത്തിന്റെ സാമ്പത്തിക സ്ഥിതി കാരണം അദ്ദേഹം പഠനം ഉപേക്ഷിച്ചുവെങ്കിലും അദ്ദേഹത്തിന്റെ പ്രവർത്തനത്തിന് ഡോക്ടർ എന്ന ഓണററി പദവി ലഭിക്കുക്കയും ചെയ്തു.\nഅദ്ദേഹം മിക്കപ്പോഴും ഗൾഫ് മേഖലയിലാണ് താമസമെങ്കിലും കേരളത്തിൽ മലപ്പുറത്ത് അദ്ദേഹത്തിന് ഒരു വലിയ വില്ലയുണ്ട്. അതോടൊപ്പം നിരവധി ആഢംബര വാഹനങ്ങളുടെ ഒരു ശേഖരവും അദ്ദേഹത്തിനുണ്ട്. റബീഉള്ളയുടെ ഗരേജിലെ വാഹനങ്ങൾ നമുക്ക് നോക്കാം.\nലാൻഡ് റോവർ റേഞ്ച് റോവർ\nലോകമെമ്പാടുമുള്ള മിക്കവാറും എല്ലാ കോടീശ്വരന്മാരുടെയും ശതകോടീശ്വരന്മാരുടെയും ഗാരേജിൽ കാണാവുന്ന ഒരു വാഹനമാണ് ലാൻഡ് റോവർ റേഞ്ച് റോവർ. ഡോ. റബീഉള്ളയ്‌ക്കും അവയിൽ ഒരെണ്ണം ഉണ്ട്, അദ്ദേഹത്തെ പതിവായി ഈ വാഹനത്തിൽ കാണാൻ കഴിയും. എസ്‌യുവിയുടെ ഏറ്റവും ഉയർന്ന പതിപ്പാണിത്. ഇന്ത്യൻ വിപണിയിൽ ഇതിന് 2.14 കോടിയിലധികം രൂപയാണ് വില.\nറോൾസ് റോയ്‌സ് ഫാന്റം II\nആഡംബര കാറുകളുടെ ചുരുക്കപ്പേരാണ് റോൾസ് റോയ്‌സ്, മനോഹരമായ വെളുത്ത ഫിനിഷിലുള്ള ഫാന്റം സീരീസ് II മോഡലിന്റെ മുൻനിര പതിപ്പാണ് ഡോ. റബീഉള്ളയുടെ പക്കലുള്ളത്. നിരവധി കസ്റ്റമൈസേഷൻ ഓപ്ഷനുകൾ നൽകുന്ന കാറിൽ 6.8 ലിറ്റർ V12 പെട്രോൾ എഞ്ചിനാണ് വാഹനത്തിന്റെ ഹൃദയം, ഇത് പരമാവധി 453 bhp കരുത്ത് ഉത്പാദിപ്പിക്കുന്നു. വാഹനത്തിന് 10 കോടി രൂപയാണ് വില.\nഫെരാരി 458 ഇറ്റാലിയ\nമനോഹരമായ ഡ്യുവൽ ടോൺ സ്പോർട്സ് കാർ ഇന്ത്യയിലുള്ള ഒരു പിടി ഫെരാരികളിൽ ഒന്നാണ്. ഫെരാരിയുടെ ഫോർമുല വൺ ടീമിൽ നിന്നുള്ള ഘടകങ്ങൾ ഉപയോഗിച്ചാണ് 458 ഇറ്റാലിയ രൂപകൽപ്പന ചെയ്തിരിക്കുന്നത്.\nഫോർമുല വൺ റേസിംഗിൽ നിന്ന് നേരിട്ട് സാങ്കേതികവിദ്യ ഉപയോഗിക്കുന്നു. 4.5 ലിറ്റർ V8 എഞ്ചിനാണ് എക്സോട്ടിക് 458 ഇറ്റാലിയയുടെ കരുത്ത്, ഇത് 562 bhp പരമാവധി ഉത്പാദിപ്പിക്കുന്നു. 3.5 കോടി രൂപയാണ് കാറിന്റെ വില.\nബെന്റ്ലി ഫ്ലൈയിംഗ് സ്പർ\nസമ്പന്നരും പ്രശസ്തരുമായ ഓരോ വ്യക്തിയും തന്റെ ഗാരേജിൽ ഉണ്ടായിരിക്കാൻ ആഗ്രഹിക്കുന്ന ഒന്നാണ് ബെന്റ്ലി ബ്രാൻഡ്. ഡോ. റബീഉള്ളയ്‌ക്ക് ഫ്ലൈയിംഗ് സ്പൂറിന്റെ രൂപത്തിൽ ഒരു ബെന്റ്ലിയുണ്ട്. 6.0 ലിറ്റർ W12 പെട്രോൾ എഞ്ചിനാണ് ബെന്റ്ലിയുടെ ഈ മോഡലിന് ശക്തി പകരുന്നത്, പരമാവധി 600 bhp കരുത്ത് ഉത്പാദിപ്പിക്കും. ആഢംബര വാഹനത്തിന്റെ പൂർണ്ണമായ പാക്കേജിന് 2.5 കോടി രൂപ വിലയുണ്ട്.\nപോർഷെ ബ്രാൻഡിൽ നിന്നുള്ള ആആഢംബര എസ്‌യുവി അതിവേഗം ഇന്ത്യയിലെ സമ്പന്നരുടെ ഇടയിൽ ഒരു സ്റ്റാറ്റസ് ചിഹ്നമായി മാറി. ജർമ്മൻ നിർമ്മിത എസ്‌യുവി അദ്വിതീയമായി കാണപ്പെടുന്നു, മാത്രമല്ല അതിന്റെ ആകൃതി കാരണം എളുപ്പത്തിൽ തിരിച്ചറിയാനും കഴിയും. ഈ കാറിന് ഏത് എഞ്ചിൻ ഓപ്ഷനാണ് പ്രവർത്തിക്കുന്നതെന്ന് കൃത്യമായി ഞങ്ങൾക്ക് ഉറപ്പില്ല, പക്ഷേ കാറിന് ശക്തമായ എഞ്ചിൻ ഓപ്ഷനുകൾ ലഭിക്കുന്നു. ഏറ്റവും കരുത്തുറ്റ 4.8 ലിറ്റർ V8 പെട്രോൾ എഞ്ചിൻ 496 bhp ഉത്പാദിപ്പിക്കുന്നു, ഏറ്റവും കരുത്തുറ്റ 4.2 ലിറ്റർ V8 ഡീസൽ എഞ്ചിൻ 378 bhp ഉത്പാദിപ്പിക്കുന്നു.\nമെഴ്‌സിഡസ് ബെൻസ് S-ക്ലാസ്\nമെഴ്‌സിഡസ് ബെൻസിൽ നിന്നുള്ള മുൻനിര സെഡാൻ അതിന്റെ വിഭാഗത്തിലെ ഏറ്റവും ആഢംബര വാഹനമായി കണക്കാക്കപ്പെടുന്നു. ഫ്ലാറ്റ് റിയർ സീറ്റ്, സീറ്റ് മസാജർ, റിയർ സ്ക്രീൻ തുടങ്ങി ധാരാളം ഫാൻസി ഉപകരണങ്ങൾ S-ക്ലാസ് വഹിക്കുന്നു. ഏറ്റവും ഉയർന്ന പതിപ്പിൽ 5.0 ലിറ്റർ V12 പെട്രോൾ എഞ്ചിനാണ് കാറിന് കരുത്തേകുന്നത്. 3.0 ലിറ്റർ V6 ഡീസൽ എഞ്ചിനും ലഭ്യമാണ്, അത് പരമാവധി 255 bhp കരുത്ത് ഉത്പാദിപ്പിക്കുന്നു.\nമെഴ്‌സിഡസ് ബെൻസ് GL-ക്ലാസ്\nമെഴ്‌സിഡസ് ബെൻസിൽ നിന്നുള്ള മുൻനിര എസ്‌യുവിയാണിത്. ടോപ്പ്-ഓഫ്-ലൈൻ എസ്‌യുവി ഇപ്പോൾ GLS ആയി മാറി. S-ക്ലാസ് പ്ലാറ്റ്‌ഫോമിനെ അടിസ്ഥാനമാക്കിയുള്ള ഇത് സമാന ഉപകരണങ്ങളും കംഫർട്ട് ലെവലും വാഗ്ദാനം ചെയ്യുന്നു. കുടുംബ അവധി ദിവസങ്ങളിൽ ഡോ. റബീഉള്ള GL-ക്ലാസാണ് ഉപയോഗിക്കുന്നത്.\nഇതുവരെ ഇന്ത്യയിൽ ലഭ്യമല്ലാത്ത പരുക്കനും കടുപ്പമേറിയതുമായ വാഹനമാണ് പട്രോൾ. ഓഫ്-റോഡ് എയ്ഡുകളായ മഡ്-ടെറൈൻ ടയറുകൾ, സ്നോർക്കൽ എന്നിവ ഉപയോഗിച്ച് ഇറക്കുമതി ചെയ്ത കാർ മോഡിഫൈ ചെയ്തിരിക്കുന്നു. 4.6 ലിറ്റർ പെട്രോൾ എഞ്ചിനാണ് പട്രോളിന് കരുത്ത് പകരുന്നത്, പരമാവധി 400 bhp ഉത്പാദിപ്പിക്കും.\nറോൾസ് റോയ്‌സ് ഗോസ്റ്റ്\nഎൻട്രി ലെവൽ റോൾസ് റോയ്‌സാണ് ഗോസ്റ്റ്, എന്നിട്ടും അത് വളരെ ആഢംബര സവിശേഷതകളോടെയാണ് വരുന്നത്. 6.6 ലിറ്റർ പെട്രോൾ എഞ്ചിനാണ് ഗോസ്റ്റിന്റെ ഹൃദയം, 562 bhp കരുത്തും 780 Nm torque ഉം ഉത്പാദിപ്പിക്കുന്നു. 4.9 കോടി രൂപയാണ് വാഹനത്തിന്റെ വില.\nപതിറ്റാണ്ടുകൾക്ക് മുമ്പ് ലോഞ്ച് ചെയ്തതുമുതൽ ചിക്ക് ലുക്കിംഗ് കാർ ഒരു ചിഹ്നമാണ്. കോടീശ്വരന്റെ ഉടമസ്ഥതയിലുള്ള മഞ്ഞ നിറമുള്ള ബീറ്റിലിൽ 2.0 ലിറ്റർ പെട്രോൾ എഞ്ചിനാണ് നിർമ്മാതാക്കൾ നൽകുന്നത്, ഇത് പരമാവധി 114 bhp കരുത്ത് ഉത്പാദിപ്പിക്കുന്നു.\nപുഴകളും കായലുകളും ഹരിതാഭ നിറഞ്ഞ പ്രകൃതിയും രുചിയേറിയ ഭക്ഷണ വിഭവങ്ങള്‍ക്കുമെല്ലാം പ്രസിദ്ധമായ കേരളം, മികച്ച ഒരുപിടി കാറുകളുടെ കൂടി നാടായി മാറിയിരിക്കുകയാണ്.\nനേരത്തെ കോട്ടയം, കുമാരനല്ലൂര് സ്വദേശിയായ സിറിള് ഫിലിപ്പ് വാര്‍ത്തകളില് ഇടംപിടിച്ചിരുന്നു. അദ്ദേഹം വാര്‍ത്തകളില് ഇടംപിടിച്ചത് മറ്റൊന്നും കൊണ്ടല്ല ഇറ്റാലിയന് സൂപ്പര്‍കാറായ ലംബോര്‍ഗിനി കേരളത്തില് സ്വന്തമാക്കുന്ന രണ്ടാമത്തെ ആളാണ്.\nആദ്യത്തേത് സിനിമാതാരം പൃഥ്വിരാജ് സ്വന്തമാക്കിയിരുന്നു. ഹുറാക്കന് LP 5800-2 മോഡലാണ് മികച്ച വാഹനപ്രേമി കൂടിയായ പൃഥ്വിരാജ് സ്വന്തമാക്കിയ ലംബോര്‍ഗിനി മോഡല്. ഏഴ് ലക്ഷം രൂപ മുടക്കി ഫാന്‍സി നമ്പര് സ്വന്തമാക്കിയത് മുതല് വാര്‍ത്തകളില് താരമായിരുന്നു പൃഥ്വിയുടെ ലംബോര്‍ഗിനി.\nരണ്ട് വകഭേദങ്ങളിലാണ് ഹുറാക്കന് മോഡലിനെ ലംബോര്‍ഗിനി വില്‍പ്പനയ്ക്കെത്തിച്ചിരിക്കുന്നത്, പിന്‍വീല് ഡ്രൈവും ഓള്‍വീല് ഡ്രൈവും. ഇവിടെ സിറിള് ഫിലിപ്പ് സ്വന്തമാക്കിയിരിക്കുന്ന പുതിയ LP 610-4 മോഡല് ഓള്‍വീല് ഡ്രൈവാണ്.\nഇന്ത്യന് റോഡ് സാഹചര്യങ്ങള്‍ക്ക് ഇണങ്ങിയ കാറാണ് ഈ മോഡല്. ഗ്രൗണ്ട് ക്ലിയറന്‍സ് അല്‍പ്പം കൂടുതലുള്ള ഈ മോഡലില് റോഡിന്റെ സ്വഭാവമനുസരിച്ച് 45 mm വരെ സസ്പെന്‍ഷന് ഉയര്‍ത്താന് സാധിക്കും.\nലൈം ഗ്രീന് നിറമുള്ള മോഡല് കാഴ്ചയില് വളരെ ആകര്‍ഷകമായി തോന്നിക്കുന്നുണ്ട്. കാര്‍ബണ് ഫൈബറും അലുമിനിയവും ചേര്‍ത്താണ് ഹുറാക്കന്റെ ബോഡി നിര്‍മ്മിച്ചിരിക്കുന്നത്. പൂജ്യത്തില് നിന്ന് 100 കിലോമീറ്റര് വേഗം തൊടാന് മൂന്ന് സെക്കന്‍ഡുകള് മതി കാറിന്.\nഹുറാക്കനിലെ 5.2 ലിറ്റര് ശേഷിയുള്ള നാച്ചുറലി ആസ്പിരേറ്റഡ് V10 എഞ്ചിന് പരമാവധി 602 bhp കരുത്തും 560 Nm torque ഉം സൃഷ്ടിക്കും. സ്ട്രാഡ, സ്പോര്‍ട്, കോര്‍സ എന്നിങ്ങനെ ഡ്രൈവ് മോഡുകളാണ് കാറിലുള്ളത്. ഏഴ് സ്പീഡാണ് ഓട്ടോമാറ്റിക്ക് ഗിയര്‍ബോക്സ്.\nപ്രമുഖ സൂപ്പര്‍കാറായ ഗലാര്‍ഡോയ്ക്ക് പകരക്കാരനായിട്ടാണ് ഹുറാക്കനെ ലംബോര്‍ഗിനി വിപണിയിലെത്തിച്ചത്. ഏതായാലും 80 ലക്ഷം രൂപ നികുതിയടച്ച് കോട്ടയം RTO -യില് പുത്തന് ഹുറാക്കന് രജിസ്റ്റര് ചെയ്യാനിരിക്കുകയാണ് സിറിള് ഫിലിപ്പ്.\nലംബോര്‍ഗിനി ഹുറാക്കനെ കൂടാതെ ആഢംബര കാറുകളായ ബിഎംഡബ്ല്യു Z4, മെര്‍സിഡീസ് ബെന്‍സ് സെഡാന്, ഫോക്‌സ്‌വാഗണ് ബീറ്റില് എന്നിവയും സിറിള് ഫിലിപ്പിന്റെ ശേഖരത്തിലുണ്ട്.\nMalayali's Growth fromalabourer to Rolls Royce Owner. Read more Malayalam.


ഫ്‌ളവേഴ്‌സ് ടിവി യു.എസ്.എ ഫ്‌ളോറിഡ ക്വയര് ഫെസ്റ്റിനു തിരശീല ഉയരുന്നു - Amalayalee\nഫ്‌ളവേഴ്‌സ് ടിവി യു.എസ്.എ ഫ്‌ളോറിഡ ക്വയര് ഫെസ്റ്റിനു തിരശീല ഉയരുന്നു\nറ്റാമ്പാ, ഫ്‌ളോറിഡ: അമേരിക്കന് മലയാളികളുടെ സ്വീകരണ മുറിയിലെ നിറസാന്നിധ്യമായി മാറിക്കഴിഞ്ഞിരിക്കുന്ന ഫ്‌ളവേഴ്‌സ് ടി.വി. യു.എസ്.എയുടെ ഫ്‌ളോറിഡ ക്വയര് ഫെസ്റ്റ് 2018 ഡിസംബര് രണ്ടിനു ഞായറാഴ്ച ഉച്ചയ്ക്ക് 12 മണി മുതല് സെന്റ് ജോസഫ് സീറോ മലബാര് കാത്തലിക് ചര്‍ച്ചില് നടക്കും. ഫ്‌ളോറിഡയിലെ വിവിധ സിറ്റികളില് നിന്നുമുള്ള ദേവാലയങ്ങളിലെ ഗായക സംഘങ്ങള് ഇതില് അതിഥികളായി പങ്കെടുക്കും.\nകഴിഞ്ഞ വര്‍ഷം ഫ്‌ളവേഴ്‌സ് ടിവിയുടെ നേതൃത്വത്തില് അമേരിക്കയിലുടനീളം സംഘടിപ്പിച്ച കരോള് ഫെസ്റ്റ് 2017-നു വന് സ്വീകാര്യതയാണ് ലഭിച്ചത്. പതിവുപോലെ ഈവര്‍ഷത്തെ പരിപാടികളും പൂര്‍ണ്ണമായി ഫ്‌ളവേഴ്‌സ് ടിവി ലോകമെമ്പാടും സംപ്രേഷണം ചെയ്യുന്നതാണ്.\n“ഫ്‌ളോറിഡ ക്വയര്‍ഫെസ്റ്റ് 2018’ന്റെ വിജയത്തിനായി സജി കരിമ്പന്നൂര് (റീജണല് മാനേജര്), 813 263 6302, ഡോ. രവീന്ദ്രനാഥന്, ഷാജി ജോസഫ്, റ്റി. ഉണ്ണികൃഷ്ണന്, ജോയി കുറ്റിയാനി, നന്ദകുമാര്, പ്രജില് അലക്‌സാണ്ടര്, നാന്‍സി മാത്യു, ഷീലാ ഷാജു, ജിബി പീറ്റര്, പൗലോസ് കുയിലാടന്, സ്കറിയ കല്ലറയ്ക്കല്, ബേബിച്ചന് ചാലില് തുടങ്ങിയവര് പ്രവര്‍ത്തിക്കുന്നു.\nസജി കരിമ്പന്നൂര് (റീജണല് മാനേജര്)\nPosted in Sliders 1, USA\nPrevആത്മീയ ചൈതന്യ നിറവില് ആയിരങ്ങള് പങ്കെടുത്ത കൃപാഭിഷേകധ്യാനം അനുഗ്രഹ സമ്പൂര്‍ണമായി\nNextപി.ജെ. ജോസഫ് ന്യൂയോര്‍ക്കില് അസിസ്റ്റന്റ് കമ്മീഷണര്


ATM transactions five changes you must know while using it - Malayalam Goodreturns\n» എടിഎം ഇടപാടുകൾ നടത്തുന്നവരാണോ നിങ്ങൾ? എങ്കിൽ ഈ അഞ്ച് മാറ്റങ്ങൾ അറിഞ്ഞിരിക്കാം\nPublished: Friday, June 11, 2021, 22:54 [IST]\n28 min ago നഷ്ടപ്പെട്ട പ്രതാപം തിരികെ പിടിക്കുന്ന ഫാര്‍മ സ്‌റ്റോക്ക് ഇപ്പോള് വാങ്ങാം; 25% നേട്ടം ലഭിക്കും\nനമ്മുടെയെല്ലാം ദൈനംദിന പണം ഇടപാടുകളിൽ ഇപ്പോൾ എടിഎം സേവനങ്ങൾക്ക് വലിയ പ്രാധാന്യമാണ് ഉള്ളത്. ഡിജിറ്റൽ ഇടപാടുകളിലേക്ക് കടന്നെങ്കിലും വലിയൊരു വിഭാഗം ജനങ്ങളും ഇപ്പോഴും എടിഎം വലിയ രീതിയിൽ തന്നെ ഉപയോഗിക്കുന്നവരാണ്. അത്തരത്തിൽ എടിഎം ഉപയോഗിക്കുന്നവർ ഇക്കാര്യങ്ങൾ അറിഞ്ഞിരിക്കാം. എടിഎം പരിപാലന ചെലവ് ഉയർന്നതോടെ ഉപഭോക്താക്കളിൽനിന്ന് കൂടുതൽ തുക ഈടാക്കാൻ റിസർവ് ബാങ്ക് അനുമതി നൽകി. പുതിയ ബാങ്ക് ഇടപാട് ചാര്‍ജ് മാറ്റങ്ങളും എടിഎം ഉപയോഗവും സംബന്ധിച്ച് നിങ്ങള് അറിഞ്ഞിരിക്കേണ്ട അഞ്ച് കാര്യങ്ങള്.\n1. നിലവിലുള്ള പരിധിയിൽ തന്നെ സൗജന്യ ഇടപാടുകളും തുടരും. ആദ്യ അഞ്ച് എടിഎം ഇടപാടുകൾ സൗജന്യമായിരിക്കും. അതായത് എടിഎമ്മിലൂടെ ആറാമത്തെ തവണ പണമിടപാട് നടത്തുമ്പോള് ബാങ്ക് ഉപയോക്താക്കളില് നിന്നും 21 രൂപ ഈടാക്കും. അധിക ചാര്‍ജായ 21 രൂപ ജനുവരി 2022 മുതല് മാത്രമേ പ്രാബല്യത്തില് വരൂ.\n2. എടിഎം വഴിയുള്ള സാമ്പത്തികേതര ഇടപാടുകള്‍ക്കുള്ള ഫീസ്5രൂപയില് നിന്ന്6രൂപയായി സെന്‍ട്രല് ബാങ്ക് ഉയര്‍ത്തി. പുതുക്കിയ നിരക്ക് 2021 ഓഗസ്റ്റ് 1 മുതല് പ്രാബല്യത്തില് വരുമെന്ന് റിസര്‍വ് ബാങ്ക് പുറത്തുവിട്ട ഔദ്യോഗിക അറിയിപ്പില് പറയുന്നു.\n3. മറ്റ് ബാങ്കുകളിലെ എടിഎമ്മുകൾ ഉപയോഗിച്ച് നടത്തുന്ന ഇടപാടുകളിൽ മാസത്തിലെ ആദ്യ മൂന്നെണ്ണം സൗജന്യമായിരിക്കും. ഈ പരിധി അവസാനിക്കുന്നതോടെ ബാങുകൾക്ക് ചാർജ് ഈടാക്കാവുന്നതാണ്.\nATM transactions five changes you must know while using it\nStory first published: Friday, June 11, 2021, 22:54 [IST]


Home LATEST NEWS ഉത്തർപ്രദേശ് മുൻ മുഖ്യമന്ത്രി കല്യാൺ സിംഗ് അന്തരിച്ചു\nഉത്തർപ്രദേശ് മുൻ മുഖ്യമന്ത്രിയും രാജസ്ഥാൻ ഗവർണറുമായിരുന്ന ബിജെപി നേതാവ് കല്യാൺ സിംഗ് (89) അന്തരിച്ചു. ലഖ്‌നൗവിലെ സഞ്ജയ് ഗാന്ധി പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിലായിരുന്നു അന്ത്യം.\nരക്തത്തിലെ അണുബാധയെത്തുടർന്ന് ജൂലൈ നാലിനാണ് അദ്ദേഹത്തെ ആശുപത്രിയിൽ പ്രവേശിപ്പിച്ചത്. രണ്ട് തവണ ഉത്തർപ്രദേശ് മുഖ്യമന്ത്രിയായിട്ടുള്ള കല്യാൺ സിംഗ് 204 മുതൽ 2019 വരെ രാജസ്ഥാൻ ഗവർണറായിരുന്നു. രണ്ട് തവണ ലോക്സഭാ എംപി ആയിട്ടുണ്ട്.\nഉത്തർപ്രദേശിൽ ആദ്യമായി ബിജെപിയെ അധികാരത്തിലെത്തിച്ച നേതാവാണ്. 1991ലാണ് അദ്ദേഹം ആദ്യമായി അധികാരത്തിലെത്തിയത്. 1992ൽ ബാബ്റി മസ്ജിദ് തകർക്കുമ്പോൾ കല്യാൺ സിംഗ് ആയിരുന്നു മുഖ്യമന്ത്രി. തുടർന്ന് അദ്ദേഹം മുഖ്യമന്ത്രി സ്ഥാനം രാജിവച്ചിരുന്നു. 1997ൽ വീണ്ടും മുഖ്യമന്ത്രി പദത്തിലെത്തി.\n2009ൽ ലോക്സഭാ തിരഞ്ഞെടുപ്പിന് മുൻപ് അദ്ദേഹം ബിജെപി വിട്ട് ജൻ ക്രാന്തി പാർട്ടി (ജെകെപി) രൂപീകരിച്ചു. 2013ൽ ജനക്രാന്തി പാർട്ടി ബിജെപിയിൽ ലയിച്ചതിനെ തുടർന്ന് കല്യാൺ സിങ് വീണ്ടും പാർട്ടിയിൽ സജീവമായി.\n2014 ൽ രാജസ്ഥാൻ ഗവർണറായി നിയമിതനായി. 2015ൽ എട്ടു മാസം അദ്ദേഹം ഹിമാചൽ പ്രദേശ് ഗവർണറുടെ അധിക ചുമതലയും വഹിച്ചിരുന്നു. 2019ൽ രാജസ്ഥാൻ ഗവർണർ സ്ഥാനം ഒഴിഞ്ഞതിനെ തുടർന്ന് അദ്ദേഹം ബിജെപിയിൽ തിരിച്ചെത്തി\nNext articleഓണാവധിയില് കൊവിഡ് പരിശോധനകളും വാക്സിനേഷനും കുറഞ്ഞു; പരിശോധനകൾ കുത്തനെ കൂട്ടിയും തിരിച്ചടി മറികടക്കണമെന്നാണ് വിദഗ്ധ നിർദേശം\nആപ്പിള് ഹോം പോഡ് മിനി പുറത്തിറക്കി\nഡല്‍ഹിയില് ആശുപത്രിയിലെ പാര്‍ക്കിംഗ് പ്രദേശത്ത് വച്ച് മുപ്പതുകാരിയെ കൂട്ടമാനഭംഗത്തിനിരയാക്കി


കള്ളനെ പിടിക്കാനെത്തി, വലയിലായത് ചന്ദനക്കടത്തുകാര്; കളക്ടറുടെ വീടിനടുത്ത് അതിബുദ്ധി കാണിച്ചത് വിനയായി | Sandalwood| Kasargod\nOct 7, 2020, 01:00 PM IST\n# എം. ഷെമീര്\nചന്ദനമുട്ടികള് പിടിക്കുന്നതിലേക്ക് നയിച്ച കളക്ടറുടെ ഗണ്‍മാന് എല്.ആര്.ദിലീഷ് കുമാറും ഡ്രൈവര് ശ്രീജിത്ത് വെള്ളരിക്കുണ്ടും(ഇടത്ത്) പിടികൂടിയ ലോറിയും ചന്ദനമുട്ടികള് സൂക്ഷിച്ച ചാക്കുകളും(വലത്ത്) | ഫോട്ടോ: മാതൃഭൂമി\nകാസർകോട്: കളക്ടറുടെ നേതൃത്വത്തിൽ സമീപകാലത്ത് സംസ്ഥാനം കണ്ട ഏറ്റവും വലിയ ചന്ദനവേട്ടയിലേക്ക് നയിച്ചത് കടത്തുസംഘം കാട്ടിയ അതിബുദ്ധിയും അമിത ആത്മവിശ്വാസവുമാണ്. ഏറെ സുരക്ഷിതമെന്ന് പ്രതികൾ കരുതിയ സ്ഥലത്ത് ഒരു നിമിഷത്തെ അശ്രദ്ധ കാരണം അധികൃതരുടെ ശ്രദ്ധ പതിഞ്ഞു.\nപുലർച്ചെ നാലരയ്ക്ക് അസാധാരണ ശബ്ദം കേട്ടാണ് കളക്ടറുടെ ഗൺമാൻ എൽ.ആർ.ദിലീഷ് കുമാർ, ഡ്രൈവർ ശ്രീജിത്ത് വെള്ളരിക്കുണ്ട് എന്നിവർ ചന്ദനശേഖരം പിടികൂടിയ വീട്ടിലേക്ക് എത്തുന്നത്.\nമോഷണശ്രമമാണെന്ന് കരുതി ഇവർ ശബ്ദം കേട്ടിടത്തേക്ക് എത്തിയപ്പോഴാണ് മൂന്നുപേർ ചേർന്ന് പ്ലാസ്റ്റിക് ചാക്കുകൾ ലോറിയിലേക്ക് കയറ്റുന്നത് കണ്ടത്. കള്ളൻമാരായിരിക്കുമെന്ന് കരുതി ലോറിക്കടുക്കലേക്ക് പാഞ്ഞടുത്തതും മൂന്നുപേർ ഓടിരക്ഷപ്പെട്ടു. സംശയം ബലപ്പെട്ടതോടെ ഇവർ കളക്ടറെ അറിയിച്ചു. അങ്ങനെ കള്ളനെ പിടിക്കാൻ വന്നവരുടെ വലയിലായത് ചന്ദനക്കടത്തുകാർ.\nഒരാൾപ്പൊക്കത്തിൽ രഹസ്യ അറ\nകടത്തിന് ഉപയോഗിക്കുന്ന ലോറി ചെക്പോസ്റ്റുകളിലും മറ്റുമുള്ള പരിശോധനയിൽനിന്ന് രക്ഷപ്പെടാനായി രഹസ്യഅറ നിർമിച്ച് അതിലാണ് ചന്ദനം സൂക്ഷിക്കുന്നത്. പ്ലാസ്റ്റിക് ചാക്കുകളിലാക്കി ലോറിയുടെ ഡ്രൈവർകാബിന് പിറകിലെ രഹസ്യ അറയിലേക്ക് ചന്ദനം കയറ്റും. ഏറ്റവും മുകളാലായി സിമന്റ്, പച്ചക്കറികൾ തുടങ്ങിയ നിയമാനുസൃതമായ സാധനങ്ങൾ വെക്കും. ശേഷം, ടാർപ്പായ കൊണ്ട് മൂടും. ഒറ്റനോട്ടത്തിൽ ലോറിയിൽ ചരക്ക് മാത്രമായിരിക്കും. ഒരാൾപ്പൊക്കം ഉയരമുള്ള രഹസ്യ അറയ്ക്ക് എട്ടടി നീളവും ഒന്നരയടി വീതിയുമുണ്ട്. വിവിധയിടങ്ങളിൽനിന്നും എത്തിക്കുന്ന ചന്ദനത്തടികൾ വീടിന്റെ വടക്കുഭാഗത്തുള്ള രണ്ട് മുറികളുള്ള ഷെഡ്ഡിൽ വെച്ചാണ് ചീകി മുട്ടികളാക്കി മാറ്റുന്നത്. ഇതിനുപയോഗിക്കുന്ന കൈമഴു, അളവുതൂക്ക ഉപകരണങ്ങൾ തുടങ്ങിയവ അവിടെനിന്ന് വനംവകുപ്പും പോലീസും നടത്തിയ പരിശോധനയിൽ കണ്ടെത്തിയിട്ടുണ്ട്.\nചന്ദനക്കടത്ത് കളക്ടറുടെ ശ്രദ്ധയിൽപ്പെട്ടതിനെ തുടർന്ന് രക്ഷപ്പെട്ട അബ്ദുൾഖാദർ ചന്ദനക്കടത്ത് ശൃംഖലയുടെ ഉത്തരമലബാറിലെ പ്രധാന കണ്ണിയാണെന്ന് വനംവകുപ്പ് അധികൃതർ. ഒരു മാസം മുൻപ് കണ്ണൂരിൽ വനംവകുപ്പിന്റെ ഫ്ലൈയിങ് സ്ക്വാഡ് 100 കിലോ ചന്ദനം പിടിച്ചിരുന്നു. അന്ന് പ്രതികൾ കാസർകോട്ടെ അബ്ദുൾഖാദറിന് എത്തിക്കാനാണ് ചന്ദനം എന്നാണ് മൊഴി നൽകിയത്.\nഅതിനുശേഷം നടത്തിയ രഹസ്യ അന്വേഷണത്തിൽ ഇന്നലെ രക്ഷപ്പെട്ട പ്രതിയാണ് ഇതെന്ന് കണ്ടെത്തിയതായി വനംവകുപ്പ് കാസർകോട് റേഞ്ച് ഫോറസ്റ്റ് ഓഫീസർ എൻ.അനിൽകുമാർ പറഞ്ഞു. ഇതിനു ശേഷം പ്രതിയുൾപ്പടെയുള്ള സംഘം സാമൂഹികമാധ്യമങ്ങളിലും മറ്റുമായി നടത്തുന്ന നീക്കങ്ങൾ വനംവകുപ്പിന്റെ നിരീക്ഷണത്തിലായിരുന്നു. ചന്ദനക്കടത്തിന് ഇയാളും സംഘവും ഉപയോഗിക്കുന്ന പാത ഉൾപ്പെടെ വനംവകുപ്പ് കണ്ടെത്തിയിരുന്നു.\nകർണാടക സുള്ള്യ, കൊട്ടിയൂർ, കണ്ണവം മുതൽ വയനാടുവരെയുള്ള വനമേഖലകളിൽനിന്ന് ചന്ദനം വെട്ടി ഇയാൾക്ക് എത്തിക്കുന്നതിന് ഏജന്റുമാർ രംഗത്തുണ്ട്. അവർ എത്തിക്കുന്ന തടികൾ ചന്ദനമുട്ടികളാക്കി ആന്ധ്രപ്രദേശിലേക്ക് കടത്തുന്നയാളാണ് ഇദ്ദേഹം.\nപ്രവാസിയായിരുന്ന അബ്ദുൾഖാദർ വിദേശത്തെ ജോലി മതിയാക്കി നാട്ടിലെത്തിയശേഷം ആന്ധ്രപ്രദേശിൽ ബിസിനസുണ്ടെന്നാണ് നാട്ടുകാരോട് പറഞ്ഞിരിക്കുന്നത്.\nജില്ലയിലെ ഉന്നത ഉദ്യോഗസ്ഥരുമായി നല്ല ബന്ധം പുലർത്തിയിരുന്ന അദ്ദേഹത്തിന്റെ പേരിൽ 2013-ൽ ഇടുക്കിയിലെ കാന്തല്ലൂർ, സെപ്റ്റംബർ 26-ന് വനംവകുപ്പിന്റെ കൊട്ടിയൂർ റേഞ്ച് എന്നിവിടങ്ങളിൽ ചന്ദനക്കടത്തുമായി ബന്ധപ്പെട്ട് കേസ് നിലവിലുള്ളതായി വനംവകുപ്പ് ഉദ്യോഗസ്ഥർ പറയുന്നു.\nവീടിന് സമീപത്തുതന്നെയുള്ള മുറി പ്രമുഖ ഇലക്ട്രോണിക് നിർമാതക്കൾക്ക് ഗോഡൗണിന് മാസം 30,000 രൂപയ്ക്ക് വാടകയ്ക്ക് നൽകിയിട്ടുമുണ്ട്. ഈ ഗോഡൗൺ കേന്ദ്രീകരിച്ചാണോ ചന്ദനം സംഭരിക്കുന്നത് എന്ന സംശയത്തിൽ പോലീസും വനംവകുപ്പ് അധികൃതരും ചേർന്ന് ഈ മുറിയുടെ പൂട്ട് തകർത്ത് പരിശോധന നടത്തി. എന്നാൽ, ഇവിടെനിന്നും ചന്ദനം കണ്ടെത്താൻ സാധിച്ചില്ല.\nപരിശോധനയിൽ വിദ്യാനഗർ ഇൻസ്പെക്ടർ വി.വി.മനോജ്, ഡി.എഫ്.ഒ. പി.കെ.അനൂപ്കുമാർ, കാസർകോട് റേഞ്ച് ഓഫീസർ എൻ.അനിൽകുമാർ, എൻ.വി.സത്യൻ, കെ.എം.രമേശൻ, ഒ.സുരേന്ദ്രൻ, കെ.ജയകുമാരൻ, കെ.രാജു, അജിൻ എന്നിവർ പങ്കെടുത്തു.\nContent Highlights:kasargod collector and his associates nabbed sandalwood smugglers\nആലുവ: കഴിഞ്ഞ ആറ് വർഷത്തിനുള്ളിൽ പത്ത് ക്രിമിനൽ കേസുകളിൽ പ്രതിയായ യുവാവിനെ കാപ്പ ചുമത്തി ..


‘പ്രഹസന’ത്തിന്റെ അര്‍ത്ഥമറിയുന്ന കുമ്പളങ്ങിയിലെ നാലാമൻ: ഫ്രാങ്കി; അഭിമുഖം | Mathew Thomas | Franky | Kumbalangi Nights\n‘പ്രഹസന’ത്തിന്റെ അര്‍ത്ഥമറിയുന്ന കുമ്പളങ്ങിയിലെ നാലാമൻ: ഫ്രാങ്കി; അഭിമുഖം\nഅനൂപ സെബാസ്റ്റ്യൻ February 08, 2019 07:04 PM IST\nസിനിമ കണ്ടിറങ്ങുമ്പോൾ കൂടെയിറങ്ങിപ്പോന്ന കുമ്പളങ്ങിക്കാരനാണ് ഫ്രാങ്കി. സിനിമയിൽ പുതുമുഖമാണെങ്കിലും ആ ആൺവീട്ടിലെ നാലാമനായി, അവരിലൊരാളായി തന്നെയാണ് ഫ്രാങ്കിയെയും പ്രേക്ഷകൻ സ്വീകരിച്ചത്. ‘പിള്ളേരു പറ‍ഞ്ഞാല് ഒരു കാര്യം കേൾക്കുമോ’ എന്ന് ഫ്രാങ്കി ചോദിക്കുന്നതിനു മുൻപേ നമ്മളവനെ കേട്ടു, ആ നിസഹായതയും നിഷ്കളങ്കതയും മനസിലേറ്റി. പട്ടിയെയും പൂച്ചയെയും കൊണ്ടുവന്ന കളയുന്ന തുരുത്തിൽ അതിലൊന്നിനെ കയ്യിലെടുത്ത് സ്നേഹവും വാത്സല്യവും നിഷ്കളങ്കതയും സമം ചേർത്ത് അവൻ ചിരിച്ചപ്പോൾ അതു സിനിമയാണെന്ന് നമ്മൾ മറന്നു. നോവൊളിപ്പിച്ചുള്ള ആ ചിരി അകം പൊള്ളിച്ചു.\nവെച്ചുവിളമ്പിയും അതിഥികളെ സത്കരിച്ചും തുരുത്തിലെ ആ വീട്ടിലെ വീട്ടുകാരനായപ്പോൾ ആ നിസഹായത നമ്മൾ കണ്ടു, പിന്നെ വീട് വീടാകുമ്പോള് ഉണ്ടായ സന്തോഷം കണ്ടു. ചേട്ടന്‍റെ പെൺസുഹൃത്ത് വീട്ടിലെത്തിയപ്പോള് നിങ്ങൾ കല്യാണം കഴിക്കാൻ പോകുവാണോ എന്ന കൗതുകം കണ്ടു.\nഫ്രാങ്കിയും താനും തമ്മിൽ ചില സാമ്യങ്ങളുണ്ടെന്നു പറയുന്നു കൊച്ചിക്കാരൻ മാത്യു. ഫ്രാങ്കിയെപ്പോലെ തന്നെ അൽപം അന്തർമുഖനും അധികം സംസാരിക്കാത്ത ആളും തന്നെയാണ് താൻ ജീവിതത്തിലുമെന്ന് കുമ്പളങ്ങിയിലെ പേരില്ലാത്ത വീട്ടിലെ നാലാമനായി അഭിനയിച്ച മാത്യു തോമസ് സമ്മതിക്കുന്നു. 'സ്കൂളില് ചില നാടകങ്ങളിൽ അഭിനയിച്ചതല്ലാതെ ഈ മേഖലയിൽ വലിയ മുന്‍പരിചയങ്ങളില്ല. ഓഡിഷനിലൂടെയാണ് കുമ്പളങ്ങി നൈറ്റ്സിലെത്തിയത്. സ്കൂളിൽ വെച്ചായിരുന്നു ആദ്യ ഓഡിഷൻ. പിന്നീട് പള്ളുരുത്തിയിൽ വെച്ചു നടന്ന അടുത്ത ഓഡിഷനിലേക്കും തിരഞ്ഞെടുക്കപ്പെട്ടു. അങ്ങനെ കുമ്പളങ്ങി നൈറ്റ്സിലെത്തി'', മാത്യു മനോരമ ന്യൂസ്.കോമിനോടു പറ‍ഞ്ഞു.\nആദ്യസിനിമയെന്ന സങ്കോചങ്ങളോ പേടിയോ ഇല്ലാതാക്കാൻ6മാസത്തോളം ലഭിച്ച ട്രെയിനിങ്ങ് സഹായിച്ചെന്ന് മാത്യു പറയുന്നു. വള്ളം തുഴയാനും വല വീശാനുമൊക്കെ പഠിച്ചത് അപ്പോഴാണ്. സെറ്റും രസകരമായിരുന്നു. ഇവർ ശരിക്കും ഒരു വീട്ടുകാരാണോ എന്ന് സംശയം തോന്നിയെങ്കില് സെറ്റിലെ കളിചിരി തമാശകളൊക്കെ അതിന് സഹായിച്ചുണ്ടെന്നു പറയുന്നു മാത്യു.\nസിനിമ തുടങ്ങുന്നതു തന്നെ മാത്യുവിലൂടെയാണ്. അത്രത്തോളം പ്രാധാന്യമുള്ള കഥാപാത്രമാണെന്ന് ആദ്യം തന്നെ അറിയാമായിരുന്നു. എങ്കിലും വർക് ഷോപ്പും എപ്പോഴും പിന്തുണ നൽകുന്ന ടീമുമൊക്കെ പേടി മാറ്റി.\nപ്ലസ് വൺ വിദ്യാർത്ഥിയാണ് എറണാകുളം ജില്ലയിലം തിരുവാങ്കുളം സ്വദേശി മാത്യു. അച്ഛനും അമ്മയും ചേട്ടനും അടങ്ങുന്നതാണ് കുടുംബം. സിനിമയെക്കുറിച്ച് വലിയ സ്വപ്നങ്ങൾ ഇപ്പോൾ ഇല്ലെങ്കിലും പക്ഷേ നല്ല കഥാപാത്രങ്ങൾ ഇനിയും ചെയ്യണമെന്നാണ് ആഗ്രഹം.


Corona Virus: 259 പേർ ചൈനയിൽ മരിച്ചു; 11,791 പേർക്ക് രോഗം സ്ഥിരീകരിച്ചു | Coronavirus death toll now 259 in China 11791 confirmed cases – News18 Malayalam\nCorona Virus: 259 പേർ ചൈനയിൽ മരിച്ചു; 11,791 പേർക്ക് രോഗം സ്ഥിരീകരിച്ചു\nകൊറോണ വൈറസ് പൊട്ടി പുറപ്പെട്ട ചൈനയിലെ വുഹാനിൽ നിന്ന് ഇന്ത്യക്കാരുമായുള്ള ആദ്യവിമാനം ഡൽഹിയിൽ എത്തി. ആകെ 324 പേരായിരുന്നു വിമാനത്തിലുള്ളത്.\nLast Updated : February 01, 2020, 08:30 IST\nവുഹാൻ: കൊറോണ വൈറസ് ബാധിച്ച് ചൈനയിൽ മരിച്ചവരുടെ എണ്ണം 259 ആയി. അതേസമയം 11,791 പേർക്ക് രോഗം സ്ഥിരീകരിച്ചു. ഇതിനിടെ, കൊറോണ വൈറസ് പൊട്ടി പുറപ്പെട്ട ചൈനയിലെ വുഹാനിൽ നിന്ന് ഇന്ത്യക്കാരുമായുള്ള ആദ്യവിമാനം ഡൽഹിയിൽ എത്തി. ആകെ 324 പേരായിരുന്നു വിമാനത്തിലുള്ളത്. ഇതിൽ 42 പേർ മലയാളികളാണ്.\nഇന്നലെ വൈകുന്നേരത്തോടെ ആയിരുന്നു ഡല്‍ഹി റാം മനോഹര് ലോഹ്യ ആശുപത്രിയിലെ അഞ്ചു ഡോക്ടര്‍മാരും എയര് ഇന്ത്യയുടെ പാരാമെഡിക്കല് സ്റ്റാഫുമായി ഡൽഹിയിൽ നിന്ന് വിമാനം പുറപ്പെട്ടത്. ബോയിങ് 747 വിമാനമായിരുന്നു വുഹാനിൽ കുടുങ്ങിയ ഇന്ത്യക്കാരെ മടക്കിയെത്തിക്കാനുള്ള ദൗത്യവുമായി പുറപ്പെട്ടത്. ബോർഡിങ് നടപടികൾ രാത്രി 11 മണിയോടെ പൂർത്തിയാക്കി വിമാനം ഡൽഹിയിലേക്ക് തിരിക്കുകയായിരുന്നു.\nCorona Virus LIVE: വുഹാനില് നിന്ന് എയര്‍ഇന്ത്യ വിമാനം ഡൽഹിയിൽ എത്തി; തിരിച്ചെത്തിയവരിൽ 42 മലയാളികളും\nFirst published: February 01, 2020, 08:30 IST


ചിലപ്പോള് ഇടത്, ചിലപ്പോള് യുഡിഎഫ്, അല്ലെങ്കില് ബിജെപി; ശ്രീനിയുടെ യഥാര്‍ത്ഥ രാഷ്ട്രീയമെന്ത്...? ചോദ്യമെറിഞ്ഞ് സത്യന് അന്തിക്കാട്, ചിരിപ്പിച്ച് മറുപടിയും - BIGNEWSLIVE | Latest Malayalam News\nശ്രീനിവാസന്റെ കൗണ്ടര് ഡയലോഗുകളിലുള്ള കഴിവിന് സത്യന് അന്തിക്കാട് നല്‍കിയ ഉദാഹരണവും സദസില് ചിരിയുണര്‍ത്തി.\nചിലപ്പോള് ഇടതുപക്ഷം, ചിലപ്പോള് യുഡിഎഫ്, ചിലപ്പോള് ബിജെപി, സത്യത്തില് യഥാര്‍ത്ഥ രാഷ്ട്രീയമെന്താണ്..? നടന് ശ്രീനിവാസനോട് സത്യന് അന്തിക്കാട് ചോദിച്ച ഒരു ചോദ്യമാണ് ഇത്. ഈ ചോദ്യത്തിന് രസകരമായ മറുപടിയാണ് താരം നല്‍കുന്നത്.\n‘ചിലപ്പോള് തോന്നും ശ്രീനി ഇടതുപക്ഷമാണെന്ന്, ചിലപ്പോള് യുഡിഎഫ്, ചിലപ്പോള് ബിജെപി അനുഭാവിയാണെന്ന്. സത്യത്തില് ശ്രീനിയുടെ രാഷ്ട്രീയ ചിന്ത എന്താണ്’. കുസൃതിയോടെ സത്യന് അന്തിക്കാട് ചോദ്യച്ചു. ഇതിന് മറുപടി കോമഡി വേണോ സീരിയസാവണോ എന്ന ശ്രീനിവാസന്റെ കൗണ്ടര്. ഈ കൗണ്ടര് വേദിയില് ചിരിയുണര്‍ത്തി.\n‘കഴിഞ്ഞ നിയമസഭാ തെരഞ്ഞെടുപ്പില് തൃപ്പൂണിത്തുറയില് ശ്രീനിവാസനെ മത്സരിപ്പിക്കാന് താത്പര്യം പ്രകടിപ്പിച്ചെത്തിയവരോട് ശ്രീനി പറഞ്ഞത് ഞാന് ചെളിയില് ഇറങ്ങാറുണ്ട്, കൃഷിക്കായി. പക്ഷേ കൂടുതല് ചെളിയിലേക്ക് ഞാന് ഇല്ല എന്നാണ്’. ശ്രീനിവാസന്റെ കൗണ്ടര് ഡയലോഗുകളിലുള്ള കഴിവിന് സത്യന് അന്തിക്കാട് നല്‍കിയ ഉദാഹരണവും സദസില് ചിരിയുണര്‍ത്തി.\nTags: dhyan sreenivasansathyan anthikkadSreenivasan\nകഥ, തിരക്കഥ, സംഭാഷണം ധ്യാന് ശ്രീനിവാസന്; ‘പ്രകാശന് പറക്കട്ടെ’ ഫസ്റ്റ് ലുക്ക് പോസ്റ്റര് പുറത്തുവിട്ടു


രാജ്യത്ത് ലോക്ക് ഡൗണ് നീട്ടി | | Mora News\nരാജ്യത്ത് ലോക്ക് ഡൗണ്…\nരാജ്യത്ത് ലോക്ക് ഡൗണ് നീട്ടി\nരാജ്യത്ത് ലോക്ക് ഡൗണ് മെയ് മൂന്ന് വരെ നീട്ടിയെന്ന് പ്രധാനമന്ത്രി നരേന്ദ്ര മോദി. രാജ്യത്തെ അഭിസംബോധന ചെയ്തുകൊണ്ടാണ് അദ്ദേഹം ഇക്കാര്യം അറിയിച്ചത്. നിയന്ത്രണങ്ങളില് ഇളവുകള് ഉണ്ടാവില്ലെന്നും അദ്ദേഹം പറഞ്ഞു.\nനാളെ മുതല് ഒരാഴ്ച കര്‍ശന നിയന്ത്രണം ഉണ്ടാവും. കൊവിഡ് ബാധിത പ്രദേശങ്ങള്‍ക്ക് യാതൊരു ഇളവും അനുവദിക്കില്ല. ഏപ്രില് 20 വരെ നിയന്ത്രണങ്ങള് കടുപ്പിക്കും. പ്രദേശങ്ങള് ഒറ്റപ്പെടുത്തി നിയന്ത്രിക്കുമെന്നും പ്രധാനമന്ത്രി അറിയിച്ചു.\nകൊറോണക്കെതിരെ രാജ്യം പോരാടുകയാണ്. ജനങ്ങളുടെ ത്യാഗം വലുതാണ്. അവരുടെ ജീവിതം പ്രതിസന്ധിയിലായി. രാജ്യത്തിനു വേണ്ടിയാണ് അത്. ആഘോഷങ്ങള് ലളിതമാക്കിയതിനു നന്ദി അറിയിക്കുന്നു. ജനങ്ങളുടെ തീരുമാനം ആത്മവിശ്വാസം പകരുന്നു. ജനതയാണ് രാജ്യത്തിന്റെ ശക്തി.\nTags: covid 19 lock down


ചിദംബരത്തിന്റെ ഹര്‍ജിയില് ഡല്‍ഹി ഹൈക്കോടതി സിബിഐയോട് റിപ്പോര്‍ട്ട് ആവശ്യപ്പെട്ടു - Express Kerala\nചിദംബരത്തിന്റെ ഹര്‍ജിയില് ഡല്‍ഹി ഹൈക്കോടതി സിബിഐയോട് റിപ്പോര്‍ട്ട് ആവശ്യപ്പെട്ടു\nന്യൂഡല്‍ഹി: ഐ.എന്.എക്.സ് മീഡിയ കേസില് ജയിലില് കഴിയുന്ന പി.ചിദംബരം സമര്‍പ്പിച്ച ഹര്‍ജിയില് ഡല്‍ഹി ഹൈക്കോടതി സിബിഐയോട് തല്‍സ്ഥിതി റിപ്പോര്‍ട്ട് ആവശ്യപ്പെട്ടു. ഏഴ് ദിവസത്തിനകം റിപ്പോര്‍ട്ട് നല്‍കാനാണ് ആവശ്യം. സെപ്റ്റംബര് 23-ന് ഇനി ഹര്‍ജിയില് വാദം കേള്‍ക്കും.\nതന്നെ ജുഡീഷ്യല് കസ്റ്റഡിയില് വിടാനുള്ള സിബിഐ കോടതി വിധിക്കെതിരെയും ചിദംബരം അപ്പീല് നല്‍കിയിട്ടുണ്ട്. നിയമത്തിന്റെ അടിസ്ഥാന തത്വങ്ങള്‍ക്ക് എതിരായിട്ടാണ് തന്നെ ജുഡീഷ്യല് കസ്റ്റഡിയില് വിട്ടതെന്ന് ചിദംബരം ഈ ഹര്‍ജിയില് ആരോപിച്ചു. കേസില് സിബിഐയും എന്‍ഫോഴ്സ്മെന്റും അറസ്റ്റ് ചെയ്യുന്നത് തടയണമെന്നാവശ്യപ്പെട്ട് ചിദംബരം സമര്‍പ്പിച്ച മുന്‍കൂര് ജാമ്യാപേക്ഷ ഹൈക്കോടതി നേരത്തെ തള്ളിയിരുന്നു. തുടര്‍ന്നാണ് സിബിഐ അദ്ദേഹത്തെ കസ്റ്റഡിയിലെടുക്കുന്നത്.\nനെടുങ്കണ്ടം കസ്റ്റഡി മരണം;കൂടുതല് പേര് പ്രതികളാകും, ഉന്നതര്‍ക്കും പങ്ക്:സിബിഐ\nപെരിയ ഇരട്ട കൊലപാതകം; അനിശ്ചിതത്വത്തിലായി കേസന്വേഷണം\nസിബിഐ ഓഫിസര് ചമഞ്ഞ് കൈക്കൂലി; നടി ലീനാ മരിയ പോളിനെതിരെ ലുക്ക്ഔട്ട് നോട്ടീസ്\nപണം തട്ടാന് ശ്രമം; നടി ലീന മരിയ പോളിനെതിരെ ലുക്ക്ഔട്ട് നോട്ടീസ്


ഉറുമ്പ് ശല്യത്തിന് — വികാസ്പീഡിയ\nഹോം പേജ് / കൃഷി / കീട നിയന്ത്രണം / ഉറുമ്പ് ശല്യത്തിന്\nചിലയിനം ഉറുമ്പുകള് പച്ചക്കറിവിളകളില് കേടുപാടുണ്ടാക്കാറുണ്ട്\nചിലയിനം ഉറുമ്പുകള് പച്ചക്കറിവിളകളില് കേടുപാടുണ്ടാക്കാറുണ്ട്. എന്നാല്, മിശിറ് (നീറ്) പോലുള്ളവ കര്‍ഷകന് ഉപകാരികളാണ്.\nഇവ സംരക്ഷിക്കപ്പെടണം. മിശിറുകള് പച്ചക്കറികളിലെ കീടങ്ങളെയും അവയുടെ മുട്ടകളെയും കൊന്നൊടുക്കുമെന്നതിനാല് ഈ ഉറുമ്പുകളെ ശല്യപ്പെടുത്തരുത്. *ശല്യക്കാരായ ഉറുമ്പുകളെ അകറ്റാന് പരിസ്ഥിതിസൗഹൃദപരമായ നിയന്ത്രണരീതി അനുവര്‍ത്തിക്കാം\nഒരു കിലോഗ്രാം ചാരത്തില് കാല്‍ക്കിലോഗ്രാം വീതം കക്ക നീറ്റിയതും കല്ലുപ്പ് പൊടിച്ചതും ചേര്‍ത്ത് ഉറുമ്പിന്റെ സാന്നിധ്യമുള്ളയിടങ്ങളില് വിതറുക. ഈ മിശ്രിതത്തിന്റെ ചൂടും നീറ്റലും ഉറുമ്പുകളെ തുരത്തും.\nഅപ്പക്കാരം അല്ലെങ്കില് ബോറിക് ആസിഡ് പച്ചസാര പൊടിച്ചതുമായി കലര്‍ത്തി നനയാതെ ചെടികളുടെ താഴെ വെക്കുക. പഞ്ചസാരക്കൊപ്പം ഈ രാസവസ്തുക്കളും ഉറുമ്പ് തിന്നും. ഉറുമ്പിന്റെ കോളനിയില് എല്ലാവര്ക്കും എത്തിച്ചുകൊടുക്കുകയും ചെയ്യും. ഉറുമ്പുകള് കോളനിയോടെ നശിച്ചോളും.\nകടിക്കുന്ന ഉറുമ്പുകളാണെങ്കിൽ ഉണക്ക ചെമ്മീന് പൊടിച്ചതിന്റെ കൂടെ ബോറിക് പൗഡർ മിക്സ് ചെയ്ത് ഉറുമ്പുൾള സ്ഥലങ്ങളിൽ കൊണ്ട് വക്കുക\nഊണു കഴിഞ്ഞ് പായസം കഴിക്കാമല്ലോ എന്നോര്‍ത്ത് പായസപ്പാത്രം എടുത്തു നോക്കിയാലോ, ഉറുമ്പ്. ചായ തിളപ്പിച്ച് പഞ്ചസരപ്പാത്രം തുറന്നാലോ, അതിലും ഉറുമ്പ്. അരിശം വരാതിരിക്കുമോ, വേണ്ടതിലും വേണ്ടാത്തതിലും കയറി നിരങ്ങുന്ന സ്വഭാവമുള്ള ഇവയെ അകറ്റി നിര്‍ത്താന് വഴികളുണ്ടോയെന്നാകും. ഉണ്ടല്ലോ, വൈറ്റ് വിനെഗര് ഉറുമ്പിനെ കൊല്ലാന് പറ്റിയ സാധനമാണ്. ഉറുമ്പുകള് ഉള്ളിടത്ത് ഇത് സ്പ്രേ ചെയ്തു വയ്ക്കുക. പാത്രത്തിനുള്ളിലാണ് ഇവയെങ്കില് പാത്രത്തിനു പുറത്ത്.\nസോപ്പുവെള്ളം ഇവയെ കൊല്ലും.\nസോപ്പുവെള്ളം സ്പ്രേ ചെയ്താല് ഇവ പോകുകയും ചെയ്യും.\nവെള്ളരിക്ക, കുക്കുമ്പര് തുടങ്ങിയവ ഉറുമ്പിനിഷ്ടമല്ല.\nഇവയുടെ ഓരോ കഷ്ണം ഉറുമ്പുകള് വരുന്നിടത്ത് വയ്ക്കുക.\nമുളകു പൊടി, ഉപ്പ് എന്നിവ വിതറുന്നതും നല്ലതു തന്നെ. ഇവ വെള്ളത്തില് കലക്കി സ്പ്രേ ചെയ്യുകയുമാകാം.\nകര്‍പ്പൂര തുളസി ഉണക്കിപ്പൊടിച്ചിടുന്നത് ഉറുമ്പിനെ അകറ്റും.\nമസാലകളായി ഉപയോഗിക്കുന്ന ഗ്രാമ്പൂ, വഴനയില എന്നിവ ഉറുമ്പുകള് ഉള്ളിടത്ത് വിതറുന്നത് നല്ലതാണ്.\nകർപ്പൂരം എണ്ണയിൽ പൊടിച്ച് ചേർത്ത് ഒരു തുണിയിൽ എടുത്ത് ഉറുമ്പ് വരുന്ന ഭാഗത്ത് തുടച്ചിടുക\nഎല്ലുപൊടി & കടലപിണ്ണാക്ക് വളമായി നൽകുമ്പോൾ ഉറുമ്പ് വരാൻ സാദ്യത കൂടുതലാണ് ,അതിന് പരിഹാരമായി വേപ്പിൻപിണ്ണാക്ക് പൊടിച്ച് അല്പം ചാരവും ചേർത്ത് മണ്ണിന് മുകളിൽ ചെടിക്ക് ചുറ്റും വിതറുക\nഅടുക്കളയുടെ പാതകം വിനാഗിരി മുക്കിയ തുണി കൊണ്ടു തുടച്ചാല് ഉറുമ്പിനെ അകറ്റി നിര്‍ത്താം.\nപച്ചക്കറി ത്തോട്ടത്തിൽ ഉപകാരമുള്ള പുളിയുറുമ്പിനെ (മിശിറ് (നീറ്) വരുത്താൻ ഒരു ചിക്കൻ കടയിൽ നിന്നോ മാംസക്കടയിൽ നിന്നോ ഒരു കഷ്ണം എല്ല് (ഫ്രഷ്) / കൊണ്ടുവന്നു തൂക്കുക\nമീൻ മുറിച്ചബാക്കിയുള്ള വേസ്റ്റ് കൊണ്ട് വെക്കുക നീറ് താനേ വരും


വിജയനഗര സാമ്രാജ്യത്തിന്‍റെ ശേഷിപ്പുകളുറങ്ങുന്ന ചന്ദ്രഗിരിയിൽ | chandragiri travelogue | Madhyamam\nടി.ടി.ഇയായി ചമഞ്ഞ് റെയിൽവേ ജോലി വാഗ്ദാനം ചെയ്തു; പലരിൽ നിന്നു പണം...\ndate_range 30 Sep 2021 7:31 AM GMT\nവിജയനഗര സാമ്രാജ്യത്തിന്‍റെ ശേഷിപ്പുകളുറങ്ങുന്ന ചന്ദ്രഗിരിയിൽ\nകോഴിക്കോടു നിന്നും അഞ്ചുമണിക്ക് പുറപ്പെട്ട വണ്ടി കാട്പാടിയിൽ എത്തിയപ്പോൾ സമയം പുലർച്ചെ മൂന്നുമണി. ആ സമയത്തും ഓട്ടോറിക്ഷക്കാരുടേയും ടാക്സിക്കാരുടേയും തിരക്കുണ്ട് പുറത്ത്. ആരേയും മൈൻഡ് ചെയ്യാതെ ബസ്സ്റ്റോപ്പിലേക്ക് നടന്നു. ചെന്നൈയിൽ നിന്നും തിരുപ്പതിയിലേക്കുളള ബസുകൾ തയാറായി നിൽക്കുന്നു. ഒഴിഞ്ഞുകിടക്കുന്ന സീറ്റുകൾ കാണിച്ച് കണ്ടക്ടർ ക്ഷണിച്ചു. വലിയ ദൂരം താണ്ടിയില്ല, തമിഴ്നാട്ടിൽ നിന്നും ആന്ധ്രപ്രദേശിലേക്ക് കടക്കുന്ന ചെക്പോസ്റ്റിനടുത്തെത്തി.\nചിറ്റൂരിലെത്തിയപ്പോൾ ബസിലെ ഭൂരിഭാഗം യാത്രക്കാരും ഇറങ്ങി. മൂന്നുപേർക്ക് ഇരിക്കാവുന്ന സീറ്റുകൾ കാട്ടി കണ്ടക്ടർ പറഞ്ഞു, കിടന്നോളൂ... രണ്ടര മണിക്കൂറുണ്ട് ഇനിയും തിരുപ്പതിയിലെത്താൻ. കിടന്നെങ്കിലും വലിയ ഒച്ചത്തിൽ വെച്ചിരിക്കുന്ന തമിഴ് പാട്ടുകൾ ഉറങ്ങാൻ അനുവദിച്ചില്ല. എം.ജി.ആറിന്‍റെ പാട്ടുകൾ, എസ്.പി ബാലസുബ്രഹ്മണ്യം, കെ.എസ് ചിത്ര യുഗ്മ ഗാനങ്ങൾ. ഇതെല്ലാം കേട്ട് ആറുമണിക്കു മുൻപേ തിരുപ്പതിയിലെത്തി.\nനേരത്തേ ബുക് ചെയ്ത റൂമിലെത്തി ഗൂഗിളിൽ തിരഞ്ഞെപ്പോഴാണ് ചന്ദ്രഗിരിയെക്കുറിച്ചറിഞ്ഞത്. ഗൂഗിൾ കാണിച്ചുതന്ന രാജാമഹലിന്‍റെയും റാണിമഹലിന്‍റെയും ഹൃദയം കവർന്നു. തിരുവണ്ണാമലയിലേക്കുള്ള ട്രിപ്പ് കാൻസൽ ചെയ്ത് അപ്പോൾത്തന്നെ ചന്ദ്രഗിരിയിലേക്ക് വെച്ചുപിടിച്ചു.\nഗൂഗിളാണ് വഴികാട്ടി. തിരുപ്പതിയിൽ നിന്നും 13 കിലോമീറ്ററുകൾക്കകലെ പേരുപോലെ തന്നെ മനോഹരമായ ഗ്രാമം. വനിത കണ്ടക്ടർ പറഞ്ഞ സ്ഥലത്ത് ബസിറങ്ങിയെങ്കിലും തുടർന്ന് കണ്ട കാഴ്ചകൾ തെറ്റിപ്പോയോ എന്ന സന്ദേഹമുണ്ടാക്കി. ഒരു പൗരാണിക നഗരത്തിന്‍റെ ലാഞ്ചന പോലുമില്ലാത്ത നരച്ച നിറമുള്ള പട്ടണം. 20 വർഷം മുൻപുപോലും കേരളത്തിൽ ഇത്തരത്തിൽ ഒരു ഇടത്തരം ടൗൺ ഉണ്ടാകുമോ എന്ന് സംശയമാണ്.\nരാജ രാജേശ്വര ക്ഷേത്രം\nറോഡിൽ നല്ല തിരക്കാണ്. നിറമുള്ളതോ പുതിയതോ ആയോ ഒന്നും കാണാനില്ലെങ്കിലും നല്ല ഫ്രെഷ് ആയ പഴങ്ങൾ വിൽക്കുന്ന സ്ത്രീകൾ റോഡിൽ നിരന്നിരിക്കുന്നുണ്ട്. തിരുപ്പതിയിലായാലും ചിറ്റൂരിലായാലും ഭക്ഷണസാധനങ്ങൾ വിൽക്കുന്നവരിൽ അധികവും സ്ത്രീകൾ തന്നെയാണ്. ഇഡ്ഢലി ഉണ്ടാക്കി വിറ്റ് ഉപജീവനം തേടുന്ന പല സ്ത്രീകളേയും കണ്ടു.\nതൈര് സാദം കഴിച്ച ഹോട്ടലിലുമുണ്ടായിരുന്നു മുഷിഞ്ഞ സാരി ഉടുത്ത രണ്ടുമൂന്ന് സ്ത്രീകൾ. വെണ്മയുള്ള പല്ലുകാട്ടി ചിരിച്ച് ആംഗ്യഭാഷയിൽ അവർ എന്താണ് വേണ്ടതെന്ന് രണ്ടുമൂന്നുതവണ ചോദിച്ചു. വൃത്തിയൊക്കെ കുറവാണെങ്കിലും അവിടത്തെ തൈര് സാദത്തിനും തക്കാളി സാദത്തിനും ഗംഭീര രുചിയായിരുന്നു.\nചന്ദ്രഗിരി കോട്ടയിലേക്കുള്ല വഴി\nഓട്ടോയിൽ കയറി വലിയ തിരക്കൊന്നുമില്ലാത്ത റോഡിലേക്ക് തിരിഞ്ഞു. അര കിലോമീറ്റർ പിന്നിട്ടപ്പോഴേക്കും പൂർവഘട്ട മലനിരകളുടെ ഭാഗമായ സുന്ദരിയായ ചന്ദ്രഗിരി കുന്നുകൾ തെളിഞ്ഞുവന്നു. വലതുഭാഗത്ത് പരന്ന പാറക്കെട്ടുകൾ തലയുയർത്തി നിൽക്കുന്നു. മുംബൈ-ബംഗളൂരു ദേശീയപാതയിൽ നിന്നും കാണുന്ന ചന്ദ്രഗിരി കുന്നുകളുടെ ക്ലോസ് അപ്. രണ്ട് വളവു കഴിഞ്ഞതേയുള്ളൂ. മഹത്തായ വിജയനഗര സാമ്രാജ്യത്തിന്‍റെ ഏറ്റവും അവസാനത്തെ ആസ്ഥാനമായ ചന്ദ്രഗിരിയിലേക്ക് കടക്കുകയാണ് നമ്മൾ. പൗരാണിക നഗരത്തിന്‍റെ പ്രൗഢിയോടെ തല ഉയർത്തി നിൽക്കുന്ന കവാടം. കല്ലിൽ കൊത്തുപണികളുമായി തൂണുകൾ. കടന്നുപോകുന്നത് ദക്ഷിണേന്ത്യയിലെ മഹത്തായ സാമ്രാജ്യത്തിന്‍റെ ശേഷിപ്പുകളിലൂടെയാണെന്ന് രോമാഞ്ചത്തോടെ ഓർത്തു. തകർന്നടിഞ്ഞ ക്ഷേത്രങ്ങളുടെ അവശിഷ്ടങ്ങളാണ് ചുറ്റും. രാജാ മഹലിന്‍റെ അടുത്തെത്തിയപ്പോൾ ഓട്ടോ നിന്നു. 30 രൂപയുടെ ടിക്കറ്റെടുത്ത് അകത്തുകയറി.\n1000 എ.ഡിയിൽ നരസിംഹ യാദവരായ ചക്രവര്‍ത്തിയാണ് ചന്ദ്രഗിരി കോട്ട പണിതതെന്നു ചരിത്രം സാക്ഷ്യപ്പെടുത്തുന്നു. 1565 എ.ഡിയിലെ തളിക്കോട്ട യുദ്ധത്തിൽ ഏറ്റ പരാജയത്തോടെയാണ് വിജയനഗര സാമ്രാജ്യത്തിന്‍റെ തലസ്ഥാനം ഹംപിയില് നിന്നു ചന്ദ്രഗിരിയിലെക്കു മാറ്റിയത്. വിജയനഗര സാമ്രാജ്യത്തിന്‍റെ സാമന്ത രാജാവായ യാദവരായരിൽ നിന്ന് ഏറ്റെടുത്ത് കുറേ നിർമിതകളൊക്കെ നടത്തുകയും കൊട്ടാരവും കോട്ടയും ശക്തിപ്പെടുത്തുകയും ചെയ്തായിരുന്നു ചന്ദ്രഗിരിയിൽ വിജയനഗര സാമ്രാജ്യം കുടിയേറിയത്.\nമുൻപുണ്ടായിരുന്ന വലിയ സാമ്രാജ്യത്തിന്‍റെ ഒരു കോണിലേക്ക് വിജയനഗര സാമ്രാജ്യം ഒതുങ്ങിയെങ്കിലും ചന്ദ്രഗിരിയുടെ ശേഷിപ്പുകൾ വലിയ സാമ്രാജ്യത്തിന്‍റെ ഗാംഭീര്യമാർന്ന ഭൂതകാലത്തെ എല്ലായ്പ്പോഴും ഓർമപ്പെടുത്തുന്നതാണ്. വെങ്കടപ്പതിദേവ മഹാരായ, കോട്ടയെ ശക്തിപ്പെടുത്തുകയും ധാരാളം ക്ഷേത്രങ്ങള് പണിയുകയും ചെയ്തു. 1646 മുതല് ഗോല്‍ക്കൊണ്ട സുല്‍ത്താന്‍മാരുടെ അധീനതയിലായിരുന്ന ഇവിടം 1782ല് മൈസൂർ രാജാക്കന്‍മാര് കീഴ്പ്പെടുത്തുകയും പിന്നിട് ബ്രിട്ടീഷ് ഈസ്റ്റ് ഇന്ത്യ കമ്പനിയുടെ കൈകളില് എത്തുകയുമായിരുന്നു.\nചന്ദ്രഗിരി കുന്നുകളുടെ താഴ്വാരത്തിൽ 2500ത്തിലധികം ഏക്കറുകളിൽ പരന്നുകിടക്കുന്ന കോട്ടയും കൊട്ടാരങ്ങളും ക്ഷേത്രസമുച്ചയങ്ങളും അടങ്ങുന്ന സമുച്ചയം ആർക്കിയോളജിക്കൽ സർവെ ഓഫ് ഇന്ത്യയാണ് സംരക്ഷിക്കുന്നത്. വിജയനാഗര ചക്രവര്‍ത്തിമാരുടെ ആസ്ഥാനമായ രാജ മഹലാണ് ഇവിടത്തെ പ്രധാന ശ്രദ്ധാ കേന്ദ്രം. ഇൻഡോ മുഗൾ ശൈലിയിലാണ് രൂപകൽപ്പന. കൊട്ടാരം മുഴുവന് കല്‍പാളികളാലാണ് നിര്‍മിക്കപ്പെട്ടിരിക്കുന്നത്. കട്ടിളപ്പടികളും മേല്‍ക്കൂരകളും മൂന്നു നിലകളുള്ള കൊട്ടാരത്തിന്‍റെ മുകള് നിലകളെ താങ്ങി നിര്‍ത്തുന്ന ബീമുകള് വരെ കല്‍പ്പാളികളാണ്.\nരാജ മഹലിനുള്ളില് പുരാതന കാലത്തെ ശൈവ, വൈഷ്ണവ, ജൈന മത പശ്ചാത്തലങ്ങളുടെ ദേവി ദേവ വിഗ്രഹങ്ങൾ പ്രദർശനത്തിനുണ്ട്. ദർബാർ ഹാളിൽ വിജയനഗര സാമ്രാജ്യത്തിലെ പ്രധാനപ്പെട്ട രാജാക്കന്മാരുടെ വലിയ പ്രതിമകളുണ്ട്. രണ്ടാം നൂറ്റാണ്ടിലേതെന്ന് കരുതപ്പെടുന്ന ഒരു ശിവലിംഗം ഇവിടത്തെ പ്രധാന ആകര്‍ഷണമാണ്. പല പ്രതിമകളുടെയും തല അറുക്കപ്പെട്ട നിലയിലാണെങ്കിലും അവയും പ്രദർശത്തിനായി സജ്ജീകരിച്ചിട്ടുണ്ട്. രാജ മഹലിന്‍റെ മുകള് നിലയില് പണ്ടു കാലത്തെ പലതരം ആയുധങ്ങള് പ്രദര്‍ശനത്തിനു വെച്ചിരിക്കുന്നു.\nരാജ മഹലിൽ നിന്ന് നോക്കുമ്പോൾ കാണുന്ന വലിയ കുളമുണ്ട്. ചന്ദ്രഗിരി കുന്നുകളിൽ നിന്നും ഒലിച്ചിറങ്ങുന്ന വെള്ളം ശേഖരിച്ചുനിർത്താനും കുളം ഉപയോഗിക്കുന്നു. വർഷക്കാലമായിരുന്നെങ്കിൽ മലകളിൽ നിന്നും വരുന്ന വെള്ളം നിറഞ്ഞൊഴുകുന്ന ദൃശ്യം മനോഹരമായേനെ എന്ന് മനസ്സിലോർത്തു. രാജ്മഹലിനേക്കാൾ താരതമ്യേന ചെറുതായ റാണി മഹലിന് മുകളിലേക്ക് പ്രവേശനം അനുവദിച്ചിട്ടില്ല.\nമല മുകളിലെ കോട്ടകളുടെ അവശിഷ്ടങ്ങൾ കാണാമെങ്കിലും അവിടേക്കുള്ള പ്രവേശനം ഇപ്പോള് നിരോധിച്ചിരിക്കുകയാണ്. മുകളിലെക്കു കയറാനായി കല്‍പടവുകൾ നിർമിച്ചിട്ടുണ്ട്. ഇതിന്‍റെ പ്രവേശന ഭാഗത്ത് മുൾവേലികമ്പി കെട്ടിയിട്ടുണ്ട്. ചിലർ അവിടം ആത്മഹത്യ ചെയ്യാനുള്ള സ്ഥലമായി തെരഞ്ഞെടുത്തതിനാലാണ് പ്രവേശനം നിരോധിച്ചതെന്ന് റാണിമഹലിലെ എ.എസ്.ഐ ഉദ്യോഗസ്ഥൻ പറഞ്ഞു. പടവുകളിലൂടെ താഴേക്ക് ഇറങ്ങാൻ കഴിയുന്ന കൊട്ടാരത്തിന്‍റെ കിണറും മല്ലയുദ്ധങ്ങള് നടന്നിരുന്ന സ്ഥലങ്ങളും ആകര്‍ഷകമാണ്. ചാലൂക്യ ശൈലിയിലുള്ള ക്ഷേത്രത്തിന്‍റെ അവശിഷ്ടങ്ങൾ പഴയകാല പ്രൗഢി വിളിച്ചോതുന്നു.\nതിരിച്ചുപോകാനായി പുറത്തെത്തിയപ്പോൾ ഒരു ഓട്ടോ പോലുമില്ല. സന്ദർശകരെ കൊണ്ടുവന്ന ഓട്ടോകൾ കണ്ട് ഓട്ടോ സ്റ്റാൻഡുണ്ടെന്ന് തെറ്റിദ്ധരിച്ചിരുന്നു. രാജ മഹലിന്‍റെ അടുത്തുള്ള ചെറിയ പെട്ടിക്കടയിൽ പോയി തമിഴും തെലുഗും കൂട്ടിക്കലർത്തി കാര്യം പറഞ്ഞപ്പോൾ അവിടത്തെ ചേട്ടൻ ഫോണിൽ വിളിച്ച് ഒരു ഓട്ടോ ഏർപ്പാടാക്കി തന്നു. ബസ് കാത്തുനിന്നപ്പോൾ പലരും ജ്യൂസ് പോലെ എന്തോ ദ്രാവകം കവറിൽ പൊതിഞ്ഞു കൊണ്ടുപോകുന്നതു കണ്ടു. പാനീയത്തിന്‍റെ നിറം കണ്ടിട്ടാവണം, വഴിവക്കിൽ കാണുന്ന എന്തിനോടും എനിക്ക് തോന്നുന്ന കൗതുകം അടക്കാനായില്ല.\nമിക്സഡ് ജ്യൂസ് എന്ന പേരിൽ ഏറ്റവും വില കുറഞ്ഞ പ്ലാസ്റ്റിക് ഗ്ലാസിൽ തന്ന പാനീയം കൂടെയുള്ളവർ വിലക്കിയിട്ടും ഞാൻ കുടിച്ചുതുടങ്ങി. വലിയ സ്വാദൊന്നുമില്ല. 'ട്രെയിനിലൊക്കെ പോകാനുള്ളതല്ലേ... വയറു പ്രശ്നമാക്കുമോ' എന്ന സുഹൃത്തുക്കളുടെ ചോദ്യം ലേശം ടെൻഷനുണ്ടാക്കി. അപ്പോഴേക്കും തിരുപ്പതിയിലേക്കുള്ള ബസ് വന്നതുകൊണ്ട് ഒട്ടും കുറ്റബോധമില്ലാതെ ജ്യൂസുപേക്ഷിച്ച് ബസിൽ ക‍യറി.\nTAGS:chandragiri travelogue chandragiri tirupati\nNews Summary - chandragiri travelogue


സര്‍ക്കാര് ആര്‍ജവം കാട്ടണം :: Janmabhumi Daily\nSunday 10 June 2012 10:01 pm IST\nകേരളത്തിലെ നീതിന്യായ സംവിധാനങ്ങളെ ഒരുകൂട്ടര് നിരന്തരം വെല്ലുവിളിച്ചുകൊണ്ടിരിക്കുകയാണെന്ന വസ്തുതയാണ് ഇപ്പോള് പുറത്ത് വന്നുകൊണ്ടിരിക്കുന്നത്. സിപിഎം ഇടുക്കി ജില്ലാസെക്രട്ടറി എം.എം.മണി കുറച്ച് ദിവസങ്ങള്‍ക്കുമുമ്പ് വെളിപ്പെടുത്തിയ സത്യം മാത്രമല്ല മറ്റനേകം നിഷ്ഠൂരമായ കൊലപാതകങ്ങള് സിപിഎം ആസൂത്രണം ചെയ്ത് നടപ്പാക്കി. പ്രതിയോഗികളെ വക വരുത്താന് ലിസ്റ്റ് തയ്യാറാക്കി ഓരോരുത്തരെയായി ഓരോ മാര്‍ഗ്ഗങ്ങള് ഉപയോഗിച്ച് കൊന്നുതള്ളിയതിന്റെ ചരിത്രമാണ് എം.എം.മണി പരപ്രേരണയൊന്നുമില്ലാതെ പൊതുയോഗത്തില് പ്രഖ്യാപിച്ചത്. ഇമ്മാതിരി കൊലകള് പാര്‍ട്ടിക്ക് പുത്തരിയല്ലെന്ന് സമര്‍ത്ഥിക്കാനാണ് മണി ശ്രമിച്ചത്. സംഭവം വിവാദമായപ്പോള് പാര്‍ട്ടി സ്ഥാനത്തുനിന്നും മണിയെ തല്‍ക്കാലം മാറ്റിനിര്‍ത്തുകയാണ് സിപിഎം ചെയ്തിട്ടുള്ളത്. പൊതുജന വികാരം തണുപ്പിക്കാനുള്ള ഒരു അടവുനയം ആയിമാത്രമെ പാര്‍ട്ടി നടപടിയെ കണക്കാക്കാന് സാധിക്കു. മണി പറഞ്ഞ കൊലപാതകങ്ങളിലെ പ്രതികളെ സമര്‍ത്ഥമായി രക്ഷിച്ചു. പകരം പ്രതികളെ പോലീസിന് നല്‍കുകയും തെളിവിന്റെ അപര്യാപ്തതമൂലം വ്യാജ പ്രതികള് രക്ഷപ്പെടുകയും ചെയ്യുന്ന അവസ്ഥയായിരുന്നു ഇത്രകാലവും. യുവമോര്‍ച്ചാ നേതാവ് കെ.ടി.ജയകൃഷ്ണനെ വകവരുത്തിയ കേസിലും അതേ രീതി അവലംബിച്ചു. അന്നുതന്നെ അക്കാര്യം ചൂണ്ടിക്കാട്ടിയിരുന്നു. കേസ് അട്ടിമറിക്കാന് പോലീസ് കൂട്ടുനിന്നതിനെ കോടതിയും മാധ്യമങ്ങളും ബിജെപിയും നിശിതമായി വിമര്‍ശിച്ചതാണ്. പക്ഷേ ഇടതുസര്‍ക്കാറോ അതിനുശേഷം വന്ന വലതുസര്‍ക്കാറോ നടപടി സ്വീകരിച്ചിട്ടില്ല. ഒഞ്ചിയത്തെ റവല്യൂഷണറി മാര്‍ക്സിസ്റ്റ്പാര്‍ട്ടി നേതാവ് ചന്ദ്രശേഖരനെ കൊലപ്പെടുത്തിയത് ജയകൃഷ്ണനെ കൊന്നതുപോലെ ക്ലാസുമുറിയിലിട്ടല്ലെന്നെയുള്ളു. വെട്ടിനും കൊലയ്ക്കും സമാനതകളുണ്ട്. ചന്ദ്രശേഖരന്റെ കൊലപാതകം പാര്‍ട്ടി നിര്‍ദ്ദേശപ്രകാരമാണെന്ന് കേസില് പിടിയിലായ ടി.കെ.രജീഷ് മൊഴിനല്‍കിയിരിക്കുന്നു. സിപിഎം പാനൂര് ഏരിയാകമ്മിറ്റി അംഗം പി.കെ. കുഞ്ഞനന്തന്റെ വീട്ടിലെ ഫോണില് നിന്നാണ് കൊല നടത്താനായി തന്നെ മുംബൈയില് നിന്ന് വിളിച്ചുവരുത്തിയതെന്നും പ്രധാനിയായ രജീഷ് മൊഴിനല്‍കിയിരിക്കുകയാണ്. ചന്ദ്രശേഖരന് വധം ആസൂത്രണം ചെയ്തത് താനല്ല. കൊല്ലാനുള്ള പദ്ധതി നേരത്തെ തയ്യാറാക്കിയിരുന്നു. പി.കെ.കുഞ്ഞനന്തന്, കൊടി സുനി, കിര്‍മാണി മനോജ്, അനൂപ് എന്നിവരുടെ ആവശ്യപ്രകാരമാണ് കൊലപാതകത്തില് താന് പങ്കാളിയായത്. ഇതിന് പാര്‍ട്ടി ആവശ്യപ്പെടുകയായിരുന്നു. എന്നാല് കൊല എങ്ങിനെ നടത്താമെന്ന ഗൂഢാലോചനയില് താന് പങ്കെടുത്തിട്ടുണ്ടെന്നും ടി.പി.ചന്ദ്രശേഖരന് പാര്‍ട്ടിക്ക് ശല്യമാണെന്ന് പി.കെ.കുഞ്ഞനന്തന് തന്നോട് പറഞ്ഞതായും രജീഷ് മൊഴി നല്‍കിയിട്ടുണ്ട്. കൊല നടത്താന് ആയുധമേന്തിയാല് മരണം ഉറപ്പായാല് മാത്രമേ പിന്‍മാറൂ എന്ന സ്വഭാവമാണ് രജീഷിന്റേത്. തലക്കും മുഖത്തും മാത്രം വെട്ടുക എന്നതാണ് ഇയാളുടെ കൊലപാതക രീതി. ചന്ദ്രശേഖരന് വധത്തില് 51 വെട്ടുകള് മുഖത്ത് മാത്രം ഉണ്ടായിരുന്നു. 1999 ഡിസംബര് ഒന്നിന് കൊലചെയ്യപ്പെട്ട ജയകൃഷ്ണന് മാസ്റ്ററുടെ ശരീരത്തില് നിന്നും മുഖത്തിന്റെ ഒരുഭാഗം പൂര്‍ണമായും വെട്ടിമാറ്റിയ നിലയിലായിരുന്നു. ബിജെപി അന്ന് തന്നെ പാട്യം സ്വദേശിയുടെ പങ്കിനെക്കുറിച്ച് ഉദ്യോഗസ്ഥര്‍ക്ക് വിവരം നല്‍കിയെങ്കിലും സിപിഎമ്മിന്റെ ആജ്ഞാനുവര്‍ത്തികളായ പോലീസുകാര് പാട്യത്തെ ഒരു കൊല്ലപ്പണിക്കാരനെ പ്രതിയാക്കി രജീഷിനെ രക്ഷപ്പെടുത്തുകയായിരുന്നു. സൈനിക പരിശീലനത്തിന് സെലക്ഷന് ലഭിച്ച രജീഷ് പരിശീലകനെ മര്‍ദ്ദിച്ച് നാട്ടില് തിരിച്ചെത്തുകയായിരുന്നു. പിന്നീട് പാര്‍ട്ടി നിശ്ചയിക്കുന്ന കൊല നടത്തി മഹാരാഷ്ട്രയിലേക്ക് വണ്ടി കയറുന്ന പ്രതി നാട്ടുകാര്‍ക്ക് പോലും അപരിചിതനായി നടക്കുകയായിരുന്നു. സ്പെഷ്യലൈസ് ചെയ്ത കൊലയാളിയെ പാര്‍ട്ടി സുരക്ഷിതമായി പോറ്റിക്കൊണ്ടിരുന്നു എന്നു പറയുന്നതാവും ശരി. ചന്ദ്രശേഖരന് വധത്തിലെ രജീഷിന്റെ മൊഴിയെടുത്തപ്പോഴാണ് ഞെട്ടിക്കുന്ന വിവരങ്ങള് പുറത്തു വന്നത്. കെ.ടി.ജയകൃഷ്ണന് വധം, പാനൂരിലെ ബിഎംഎസ് പ്രവര്‍ത്തകന് വി.സി.വിനയന്, കുന്നോത്തുപറമ്പിലെ കെ.സി.രാജേഷ്, മാഹിയിലെ ഷിനോജ്, വിജിത്ത് വധങ്ങളിലും കൂത്തുപറമ്പില് നടന്ന നിരവധി അക്രമ സംഭവങ്ങളിലും താന് നേരിട്ട് പങ്കാളിയായിട്ടുണ്ടെന്ന മൊഴിയാണ് അന്വേഷണ സംഘത്തിന് ലഭ്യമായത്. കേരളത്തിന്റെ ഏതുഭാഗത്തായാലും ഇരയെ നിശ്ചയിച്ച് സമയം തീരുമാനിച്ച് വേട്ടക്കാരെ അയയ്ക്കുന്നത് കണ്ണൂരിലെ ചില നേതാക്കളാണെന്നാണ് ഇപ്പോള് വ്യക്തമായത്. ഇക്കാര്യം മുന്‍പ് ഞങ്ങള് ചൂണ്ടിക്കാട്ടിയിരുന്നു. നിയമസഭയുടെ പരിരക്ഷ മുതലെടുത്ത് പത്രത്തിന് മൂക്കുകയറിടാന് അന്നൊരു ശ്രമം നടക്കുകയുണ്ടായി. പക്ഷേ അത് നടന്നില്ല. ഞങ്ങള് പറഞ്ഞിടത്തേക്കാണ് ഇപ്പോള് കാര്യങ്ങള് എത്തിച്ചേരുന്നത്. അന്ന് പറഞ്ഞ നേതാക്കള് ഒന്നല്ല പല പല കേസുകളില് നോട്ടപ്പുള്ളികളായി മാറി. ചിലതില് മൊഴി രേഖപ്പെടുത്തുന്നതിന് പോലീസ് നോട്ടീസുപോലും നല്‍കിക്കഴിഞ്ഞു. എല്ലാ കേസുകളും പുനരന്വേഷണവും വിചാരണയുമാണ് ഈ മൊഴികള് അനിവാര്യമാക്കുന്നത്. നീതിന്യായ വ്യവസ്ഥയെയും നടപടി ക്രമങ്ങളെയും വെല്ലുവിളിച്ചും തകിടംമറിച്ചും ഏതാനും ചിലര് ഒരു പോറലുമേല്‍ക്കാതെ രക്ഷപ്പെട്ടുകൂട. യഥാര്‍ത്ഥ പ്രതികള് ആരായാലും അവരെത്ര ഉന്നതരായാലും രക്ഷപ്പെട്ടുകൂട. പാവപ്പെട്ടവരെ അവര് സ്വന്തം പാര്‍ട്ടിക്കാരായാല്‍പ്പോലും നിഷ്കരുണം വെട്ടിനുറിക്കി കൊല്ലുക. അതിനായി പ്രത്യേക കൊലയാളി സംഘത്തെ പോറ്റിവളര്‍ത്തി സംരക്ഷിച്ചുപോരുക. ഇത് അനുവദിച്ചുകൂട. ഇത് ഭരണാധികാരികള് ആവര്‍ത്തിക്കുന്നുണ്ട്. മുഖ്യമന്ത്രിയും ആഭ്യന്ത്രമന്ത്രിയുമൊക്കെ വലിയവായില് പറയുന്ന കാര്യങ്ങള് നടപ്പാകുമോ? അതിനുള്ള ആര്‍ജ്ജവും കാണിക്കാന് കഴിയുമോ? കണ്ടറിയേണ്ട കാര്യമാണ്.\nപി.സി ജോര്‍ജ് രാഷ്ട്രീയ മര്യാദ കാട്ടണം - പി.പി തങ്കച്ചന്


ബഹറിന് ബ്ലോഗ്ഗേഴ്സ് മീറ്റ് 2010 | NAMMUDE BHOOLOKAM\nHome » അവലോകനം » പലവക » ബഹറിന് ബ്ലോഗ്ഗേഴ്സ് മീറ്റ് 2010\nസജി മാര്‍ക്കോസ് ബഹറിനില് നിന്നും നമ്മുടെ ബൂലോകത്തിന് വേണ്ടി റിപ്പോര്‍ട്ട് ചെയ്യുന്നു.\nബഹ്‌റിന് ബ്ലോഗ്ഗേഴ്സിന്റെ കുടുംബ സംഗമം ഇന്നലെ സന്ധ്യക്കു സൌത്ത്പാര്‍ക്ക് ഹോട്ടലില് വച്ചു നടന്നു.ഏകദേശം40ഓളം ബ്ലൊഗ്ഗേഴ്സും കുടുംബാംഗങ്ങളും പ്രസ്തുത മീറ്റില് പങ്കെടുക്കുകയുണ്ടായി.\nഇത്തവണത്തെ മീറ്റിന്റെ മാസര് ഓഫ് സെറിമണി നട്ട്സ് എന്ന ഓമനപ്പേരില് അറിയപ്പെടുന്ന സാജു ജോണ് (നട്ടപ്പിരാന്തന്)ആയിരുന്നു.\nകഴിഞ്ഞ വര്‍ഷം നടത്തിയ ബ്ലോഗ്ഗ് ശില്പ ശാലയിലൂടെ ബുലോകത്തേക്കു കടന്നു വന്ന പല പുതുമുഖ ബ്ലോഗ്ഗേര്‍ഴ്സിനേയും പരിചപ്പെടുവാന് മീറ്റ് ഉപകരിച്ചു.\nഒരു വെറും കൂടിച്ചേരലിനപ്പുറം ഔപചാരികമായ യോഗനടപടികള് ഉണ്ടായിരന്നു എന്നതാണ് ഇത്തവണത്തെ മീറ്റിന്റെ പ്രത്യേകത.\n665 സ്ക്വ്.കി.മി. മാത്രം വിസ്തീര്‍ണ്ണമുള്ള ഈ കൊച്ചു ദ്വീപില് എല്ലാ വര്‍ക്കും എല്ലാവരേയും ആഴ്ചയിലൊരിക്കല് എങ്കിലും കാണുക എന്നത് ഒരു പ്രയാസമുള്ള കാര്യമല്ല.\nഎന്നാല് ഒരു കണ്ടുമുട്ടലിനും അപ്പുറത്തു, മാസത്തില് ഒരിക്കല് കൂടുന്ന ഒരു സൌഹൃറ ചര്‍ച്ചാ വേദിയുടെ രൂപീകരണം കൂടി ഈ മീറ്റ് വിഭാവനം ചെയ്തിരിന്നു. പക്ഷേ, കുട്ടികള് ധരാളം ഉണ്ടായിരുന്നതുകൊണ്ടും, പ്രോഗ്രാമുകള് പ്രതീക്ഷിച്ചതിലും മുന്‍പോട്ടു പോയതു കൊണ്ടും,ഗൌരവമേറിയ ഒരു ചര്‍ച്ചയ്ക്കു ഇന്ന് പറ്റിയ വേദിയല്ല എന്നു എല്ലാവരും അഭിപ്രായപ്പെട്ടു.\nഅടുത്ത വെള്ളിയാഴ്ച ഈ പ്രത്യ്യേക ആവശ്യത്തിലേക്കായി വീണ്ടും ഒത്തുകൂടുവാന് തീരുമാക്കുകയും ചെയ്തു.\nസൌത് പാര്‍ക്ക് ഹോട്ടലിന്റെ ഹാളില് എല്ലാവരും 8 മണിക്കു മുന്‍പേ എത്തിച്ചേര്‍ന്നു. സാജു ജോണ് (നട്സ്), എല്ലാവര്‍ക്കും സ്വാഗതം ആശംസിക്കുകയും, തുടര്‍ന്നു, കഴിഞ്ഞ ദിവസം അന്തരിച്ച,ബ്ലോഗ്ഗര് ടി.എസ്. നദീറിന്റെ പിതാവിനോടുള്ള അദര സൂചകമായി രണ്ടു മിനുറ്റ് മൌനം ആചരിച്ച ശേഷം മീറ്റിംഗ് ആരംഭിച്ചു.\nപരിചപ്പെടുത്തലിനുള്ള വേദിയില്, സദസ്യരുടെ ചോദ്യങ്ങള്‍ക്കു കൂടി ഓരോ ബ്ലൊഗ്ഗറും മറുപടി പറയണമായിരുന്നു എന്നതു രസകരമായ പല രംഗങ്ങളും സൃഷ്ടിച്ചു.\nകഥാ പുസ്തകം പ്രസിദ്ധീകരിച്ച ബാജിയേയും, ജാലകം ചെറുകഥാ അവാര്‍ഡു ജേതാവായ നചികേതസിനേയും അനുമോദിച്ചു. ശ്രീ പ്രശാന്ത് കഥാ പുസ്തകത്തേയും, ചെറുകഥയേയും ബ്ലോഗ്ഗേഴ്സിനു പരിചയപ്പെടുത്തി.\nതുടര്‍ന്നു, ബുലോകം നയിക്കുന്ന സേവ് മുല്ലപ്പെരിയാര് എന്ന മുന്നേറ്റത്തിനു ഐക്യ ദാര്‍ഡ്യം പ്രഖ്യാപിച്ചുഇ കൊണ്ട്, സജി മര്‍ക്കോസ് എട്ടു മിനിറ്റ് ദൈര്‍ഘ്യം വരുന്ന ഒരുവീഡിയോ ക്ലിപ് പ്രദര്‍ശിപ്പിക്കുകയും, അനന്തരം, റീബില്‍ഡ് ഡാം എന്ന ബ്ലോഗ് പരിചയപ്പെടുത്തുകയും ച്യ്തു. “നമുക്കു എന്തു ചെയ്യുവാന് കഴിയും? ” എന്ന പേരില് നടത്തിയ പ്രസന്റേഷനില്, റീ ബിള്‍ഡ് ഡാം എന്ന ബ്ലോഗിന്റെ ഫോളോവര് ആകുവാന് എല്ലാ ബ്ലോഗ്ഗേഴ്സിനേയും ആഹ്വാനം ചെയ്യുകയും, എല്ലാവരും തങ്ങടെ ബ്ലോഗില് സേവ് കേരള യുടെ ലോഗോ പ്രദര്‍ശിപ്പിക്കുവാനും ആവശ്യപ്പെട്ടു.\nതുടര്‍ന്നു വിശാലമായ മറ്റു വേദികളില് സേവ് മുല്ലപ്പെരിയാര് എന്ന പേരില് ബോധവല്‍ക്കരണം നടത്തുവാന് ഐക്യകണ്ഠമായി തീരുമാനിച്ചു.\nഅഖിലേഷിന്റെ വയലിന് , മോഹന് പുത്തഞ്ചിറ, പ്രശാന്ത്, എന്നിവരുടെ മക്കള് അവതരിപ്പിച്ച കവിതകള് എന്നിവ സദസ്സിനെ ആകര്‍ഷിച്ചു.\nഗസല് ല് സംഗീതത്തിന്റെ പശ്ചാത്തലത്തില് കഴിച്ച ഡിന്നര് എല്ലാവര്‍ക്കും തികച്ചും ആസ്വാദ്യകരമായിരിന്നു.\nഓര്‍മ്മയില് സൂക്ഷിക്കുവാല് ഒരു ദിവസം കൂടി ലഭിച്ച സന്തോഷത്തില് പത്തര മണിയോടെ എല്ലാവരും പിരിഞ്ഞു.\nമീറ്റു ചിത്രങ്ങള് ഇവിടെ കാണാം.\n12 Responses to "ബഹറിന് ബ്ലോഗ്ഗേഴ്സ് മീറ്റ് 2010"\nനിരക്ഷരൻ January 9, 2010 at 9:41 AM\nമീറ്റ് കൊഴുത്തു അല്ലേ അച്ചായാ. എല്ലാവര്‍ക്കും അഭിനന്ദനങ്ങള് . മുല്ലപ്പെരിയാര് വിഷയത്തില് ബഹറിന് ബൂലോകത്തിന്റെ പ്രവര്‍ത്തനങ്ങള് എന്നും സ്മരിക്കപ്പെടട്ടെ.\nഓ:ടോ:- അച്ചായന് ഹിമാലയ യാത്ര കഴിഞ്ഞ് വന്നിട്ടും ആ സ്വറ്റര് ഊരി മാറ്റാനായില്ലേ ? :)\nജോ l JOE January 9, 2010 at 9:54 AM\n'സേവ് കേരള' എന്ന പരിപാടി അവതരിപ്പിച്ച 'സജി' അച്ചായന് പ്രത്യേക അനുമോദനങ്ങള്.\nവിശാലമായ മറ്റു വേദികളില് സേവ് മുല്ലപ്പെരിയാര് എന്ന പേരില് ബോധവല്‍ക്കരണം നടത്തുവാന് ഐക്യകണ്ഠമായി തീരുമാനിച്ചു. _ ഈ തീരുമാനത്തിനും പ്രത്യേക അനുമോദനങ്ങള്\nsunil panikker January 9, 2010 at 10:34 AM\nഅങ്ങനെ 2010-ലെ ആദ്യ മീറ്റും കഴിഞ്ഞു..\nപങ്കെടുത്ത എല്ലാവർക്കും എന്റെ ആശംസകൾ..\nഖാന്‍പോത്തന്‍കോട് January 9, 2010 at 10:40 AM\nസന്തോഷം..!! ഒപ്പം... ബഹറിന് ബൂലോകത്തിന് നന്മകള്...!!\nnandakumar January 9, 2010 at 10:59 AM\nസത്യത്തില് അച്ചായന് അവിടെ വല്ല ജോലിയുമുണ്ടോ? ( അല്ലാ ഇതിനൊക്കെ എവിടുന്ന് നേരം കിട്ടുന്നു എന്നോര്‍ത്ത് ചോദിച്ചതാ) :) :)\nബഹറിന് ബ്ലോഗേഴ്സ് മീറ്റിന്റെ ലോഗോ ഗംഭീരം. (പണിക്കരുടെ പണിയാണൊ?)\nkeralafarmer January 9, 2010 at 11:40 AM\nഅച്ചായന് നിരക്,രനോടൊപ്പമാണോ ഹിമാലയത്തില് പോയത്? :)\nചാണക്യന് January 9, 2010 at 11:43 AM\nങ്ഹേ..ങ്ഹേ...അപ്പോ പരിപാടികൾ ഗംഭീരായി ല്ലെ.....:):)\nUnknown January 9, 2010 at 2:40 PM\nPrasanth Iranikulam January 9, 2010 at 6:19 PM\nമീറ്റിനെത്തിയ എല്ലാ കൂട്ടുകാര്‍ക്കും ആശംസകള്!!\nRafeeq Babu January 9, 2010 at 7:34 PM\nബ്ളോഗ് കൂട്ടായ്മകള് വെറും കൂടിച്ചേരലുകള്‍ക്കപ്പുറം കൂടുതല് അര്‍ത്ഥവത്താകുന്നത് തികച്ചും ശ്ളാഘനീയം തന്നെ... ബഹ്‌റൈന് ബ്ളോഗേഴ്സിണ്റ്റെ എല്ലാ സദുദ്ധ്യമങ്ങള്‍ക്കും ഒരായിരം ആശംസകള്...\n___ ഒരു കുവൈത്ത് ബ്ളോഗര് ___\nVellayani Vijayan/വെള്ളായണിവിജയന് January 10, 2010 at 6:47 AM\nബഹറിന് ബൂലോകസംഗമത്തിന് ആശംസകള്.....\nAppu Adyakshari January 10, 2010 at 8:48 AM\nഅവിടെ പങ്കെടുത്ത ഒരു ബ്ലോഗറെപ്പോലും ഫോട്ടോ, പേരു ഉൾപ്പടെ പരിചയപ്പെടുത്താത്തതിൽ ശക്തമായി പ്രതിഷേധിക്കുന്നു. :-(


മുംബൈ: സല്‍മാന് റൊമാന്റിക് വേഷങ്ങള് ചെയ്യാനറിയില്ലെന്ന് ആര്‍ക്കെങ്കിലും തോന്നിയിട്ടുണ്ടോ. തോന്നിയെങ്കില് തന്നെ ആരെങ്കിലും ഇത് പരസ്യമായി പ്രഖ്യാപിക്കാന് തയ്യാറാകുമോ?\nഎന്നാലിപ്പോള് ആ അഭിപ്രായപ്രകടനവുമായി രംഗത്തെത്തിയിരിക്കുകയാണ് കത്രീന കൈഫ്. ഏക് താ ടൈഗര് എന്ന ചിത്രത്തിലെ സല്‍മാന്റെ നായിക കൂടിയാണ് കത്രീന.\nഒരു പരിധിക്കപ്പുറം സല്‍മാന് ഖാന് റൊമാന്റിക് ഹീറോ വേഷങ്ങള് കൈകാര്യം ചെയ്യാനറിയില്ലെന്നാണ് കത്രീന പറയുന്നത്. ആക്ഷന് രംഗങ്ങളാണ് സല്‍മാന് ഏറെയിണങ്ങുകയെന്നും കത്രീന വ്യക്തമാക്കി.\nകത്രീന സല്‍മാനൊപ്പം അഭിനയിക്കുന്ന ആദ്യ ചിത്രമൊന്നുമല്ല ഏക് താ ടൈഗര്. നേരത്തെ മേംനേ പ്യാര് കോന് കിയാ?, പാട്‌നര്, യുവരാജ് തുടങ്ങിയ ചിത്രങ്ങളില് ഈ ജോഡികള് ഒരുമിച്ചിരുന്നു.\nവ്യക്തി, നടന് എന്നീ നിലകളില് സല്‍മാന് ഖാന് ഒരേയാളാണ്. സല്‍മാനെന്ന വ്യക്തിയും നടനും തമ്മില് യാതൊരു വ്യത്യാസവുമില്ലെന്നും നടി അഭിപ്രായപ്പെട്ടു.\nതന്റെ കരിയറിലെ നല്ല കാലഘട്ടം ഇനിയും വരാനിരിക്കുന്നതേയുള്ളൂവെന്നും കരീന പറഞ്ഞു. ഒരു വ്യക്തിയെന്ന നിലയില് ഒരാള് ജീവിതത്തില് വിവിധ ഘട്ടങ്ങളിലൂടെ കടന്നുപോവേണ്ടതുണ്ട്. ഇനിമുതല് തന്റെ ജീവിതം ഫിലിം സെറ്റിലേക്കും അവിടെ നിന്നും വീട്ടിലേക്കുമുള്ള യാത്രമാത്രമാണെന്നും കത്രീന പറഞ്ഞു.\n‘എന്റെ ജീവിതത്തില് എല്ലാം സംഭവിച്ചത് അപ്രതീക്ഷിതമായാണ്. സംഭവിക്കുന്നതെല്ലാം നല്ലതിനാണ്. എല്ലാം ദൈവം കാണുന്നുണ്ട്. എല്ലാം അതിന്റേതായ സമയത്ത് സംഭവിക്കും’ കത്രീന വ്യക്തമാക്കി.


അനുഭവത്തില് നിന്ന് പാഠം ഉള്‍ക്കൊണ്ട് ടീം ഇന്ത്യ; കോഹ്‌ലിയുടെയും രഹാനെയുടെയും കഠിന പരിശീലന വീഡിയോ കാണം\nThursday 2nd March 2017 10:09am\nThursday 2nd March 2017 10:01am\nതിരുവനന്തപുരം: സംസ്ഥാനത്ത് ഭരണസ്തംഭനമെന്ന് പ്രതിപക്ഷത്തിന്റെ ആരോപണം. ഐ.എ.എസ്- ഐ.പി.എസ് തമ്മിലടി ചര്‍ച്ചചെയ്യണമെന്നാവശ്യപ്പെട്ട് പ്രതിപക്ഷം അടിയന്തപ്രമേയത്തിന് നോട്ടീസ് നല്‍കി. വി.ഡി സതീശന് എം.എല്.എയാണ് നോട്ടീസ് നല്‍കിയത്.\nമുതിര്‍ന്ന ഉദ്യോഗസ്ഥര് ഏജന്റുമാരെ വെച്ച് കോടതിയില് കേസ് ഫയല് ചെയ്യുന്നു. സെക്രട്ടറിയേറ്റില് ഫയലുകള് നീങ്ങുന്നില്ല. ഉദ്യോഗസ്ഥര്‍ക്ക് പരസ്പരം വിശ്വാസമില്ലെന്നും പ്രതിപക്ഷം ആരോപിച്ചു. വിജിലന്‍സ് ഇപ്പോള് മുഖ്യമന്ത്രിയുടെ വീട്ടിലെ തൊഴുത്തില് കെട്ടിയ പശുവായി മാറിയെന്നും വി.ഡി സതീശന് ആരോപിച്ചു.\nആരാണ് പായിച്ചറ നവാസ് എന്ന പരാതിക്കാരന് എന്നും രഹസ്യസ്വഭാവമുള്ള ഫയലുകളെ കുറിച്ച് അദ്ദേഹം എങ്ങനെയാണ് അറിഞ്ഞതെന്നും വി.ഡി സതീശന് ചോദിച്ചു.\nജേക്കബ് തോമസിന്റെ പേരോ വിജിന്‍സ് ഡയരക്ടര് എന്ന സ്ഥാനമോ പറയാതെയായിരുന്നു പരോക്ഷമായി ജേക്കബ് തോമസിനെ ചൂണ്ടിക്കാട്ടി ആരാണ് പായിച്ചറ നവാസ് എന്ന വി.ഡി സതീശന്റെ ചോദ്യം. ഇന്റലിന്‍സ് സഹായത്തോടെ ഇദ്ദേഹം ആരാണെന്ന് കൂടി പിണറായി അന്വേഷിക്കണമെന്നും സതീശന് ആവശ്യപ്പെട്ടു.\nഎന്നാല് സംസ്ഥാനത്ത് ഭരണസ്തംഭനമില്ലെന്നും ഉദ്യോഗസ്ഥര്‍ക്കിടയില് അഭിപ്രായവ്യത്യാസമില്ലെന്നും മുഖ്യമന്ത്രി പിണറായി വിജയന് പറഞ്ഞു. അഭിപ്രായവ്യത്യാസമുണ്ടായെങ്കില് തന്നെ സര്‍ക്കാര് നയങ്ങള്‍കൊണ്ട് അത് മാറിയെന്നും പിണറായി വിജയന് പറഞ്ഞു.\n9 മാസത്തിനിടെ 18000 ഫയലുകള് പരിശോധിച്ചു. ആദ്യകാലത്ത് ഫയലുകള് നീങ്ങാന് കാലതാമസമുണ്ടായിരുന്നു. എന്നാല് ഇപ്പോള് അത് പൂര്‍ണമായും പരിഹരിച്ചെന്നും അദ്ദേഹം പറഞ്ഞു.\n200 ഫയലുകളില് മാത്രമാണ് തീരുമാനമെടുക്കാനുള്ളത്. ഉദ്യോഗസ്ഥര് നല്ല രീതിയില് പ്രവര്‍ത്തിച്ചാല് അവരെ സര്‍ക്കാര് പ്രോത്സാഹിപ്പിക്കും. ഉദ്യോഗസ്ഥരടെ സഹകരണവും കൂട്ടായ്മയും മൂലമാണ് മികച്ച ഭരണം നടത്താനാകുന്നതെന്നും അദ്ദേഹം പറഞ്ഞു.


ആ വികാരം നല്ലതാണ് പക്ഷേ…!!! ഇന്ന് അത് ഓര്‍ക്കുമ്പോള് ചമ്മല് തോന്നുന്നുണ്ട്; വിട്ടുവീഴ്ചയ്ക്ക് തയ്യാറായി നില്‍ക്കേണ്ടതില്ല - metromatinee.com Lifestyle Entertainment & Sports\nആ വികാരം നല്ലതാണ് പക്ഷേ…!!! ഇന്ന് അത് ഓര്‍ക്കുമ്പോള് ചമ്മല് തോന്നുന്നുണ്ട്; വിട്ടുവീഴ്ചയ്ക്ക് തയ്യാറായി നില്‍ക്കേണ്ടതില്ല\nഒട്ടനവധി മികച്ച ചിത്രങ്ങളിലൂടെ മലയാളികളുടെ പ്രിയപ്പെട്ട നടിമാരുടെ പട്ടികയിലേയ്ക്ക് എത്തിപ്പെട്ട താരമാണ് അനുശ്രീ. നിരവധി ചിത്രങ്ങളിലൂടെ മലയാളി സിനിമ പ്രേമികളുടെ മനസില് ഇടം നേടാന് താരത്തിനായി. റിയാലിറ്റി ഷോയിലൂടെ ക്യാമറക്ക് മുന്നിലെത്തിയ അനുശ്രീ വളരെ പെട്ടെന്നാണ് പ്രേക്ഷകരുടെ പ്രിയങ്കരിയായി മാറിയത്. സോഷ്യല് മീഡിയയില് സജീവമായ അനുശ്രീ തന്റെ വിശേഷങ്ങളും ഫോട്ടോഷൂട്ട് ചിത്രങ്ങളും ആരാധകര്‍ക്കായി പങ്കുവെയ്ക്കാറുണ്ട്. ഇപ്പോഴിതാ പ്രേമത്തെ കുറിച്ച് പറഞ്ഞിരിക്കുകയാണ് നടി. പ്രേമം നല്ലൊരു വികാരം തന്നെയാണെന്നും എന്നാല് സൂക്ഷിച്ചു കൈകാര്യം ചെയ്തില്ലെങ്കില് ഭയങ്കര അപകടമാണെന്നും അനുശ്രീ പറയുന്നു. ഒരു അഭിമുഖത്തിലായിരുന്നു താരത്തിന്റെ പ്രതികരണം.\n‘പ്രേമമായാലും എന്ത് ബന്ധമായാലും നമ്മളെ ഭരിക്കാനുള്ള അവകാശം മറ്റാര്‍ക്കും നല്‍കേണ്ടതില്ല എന്ന അഭിപ്രായമുള്ള ആളാണ് താന്. എവിടെ പോകുന്നു? എന്തിന് പോകുന്നു? എന്നിങ്ങനെയുള്ള ചോദ്യങ്ങള് പോലും പലപ്പോഴും ബോറാണ്. പരിധി കടന്നുള്ള ചോദ്യങ്ങള് ആരുടെ ഭാഗത്തു നിന്നായാലും ബുദ്ധിമുട്ടുണ്ടാക്കും. മറ്റൊരാളെ പറഞ്ഞു ബോധ്യപ്പെടുത്തി അവരുടെ സ്നേഹം നിലനിര്‍ത്തേണ്ട കാര്യമില്ലല്ലോ. ഒരു പരിധിയില് കൂടുതല് വരിഞ്ഞു മുറുക്കാന് വന്നാല് അതിന് നിന്നുകൊടുക്കുന്ന ആളല്ല ഞാന്. പരസ്പര ധാരണയുടെ പുറത്തേ പ്രേമം നിലനില്‍ക്കൂ.\nപ്രേമത്തില് ആണും പെണ്ണും നല്ല സുഹൃത്തുക്കളായിരിക്കണം. എന്ത് കുസൃതിയും കാട്ടാന് കൂടെ നില്‍ക്കുന്ന ഒരാള്. ഞാന് അങ്ങനെയായിരിക്കും. തിരിച്ച് എന്നോടും അങ്ങനെത്തന്നെ ആവണം എന്നൊരു ആഗ്രഹം ഉണ്ട്. ജീവിതത്തിലേക്ക് ഒരാളെ ഒപ്പം കൂട്ടുന്നുണ്ടെങ്കില് ഉറപ്പായും എന്റെ സൗഹൃദ വലയത്തില് നിന്നൊരാളെയാകും. അതാരാണെന്നൊന്നും പറയാറായിട്ടില്ല. ബ്രേക്കപ്പിന്റെ വേദനകളൊക്കെ താന് അറിഞ്ഞിട്ടുണ്ട്. അതില് നിന്നും പുറത്തുകടക്കാന് ഒരു വര്‍ഷമൊക്കെ എടുത്തിട്ടുണ്ട്. അന്ന് അനുഭവിച്ച വിഷമത്തെപ്പറ്റിയൊക്കെ ഇന്ന് ഓര്‍ക്കുമ്പോള് ചമ്മല് തോന്നും. സ്‌കൂളില് പഠിക്കുമ്പോള് നിരവധി പ്രേമലേഖനങ്ങള് കിട്ടിയിട്ടുണ്ട് എന്നും അനുശ്രീ പറയുന്നു.\nലാല്‍ജോസ് സംവിധാനം ചെയ്ത ഡയമണ്ട് നെക്ലസ് ആയിരുന്നു അനുശ്രീയുടെ ആദ്യ ചിത്രം. സിനിമയില് നടിമാര് റോളിന് വേണ്ടി വിട്ടുവീഴ്ച ചെയ്യേണ്ടവരാണെന്നൊക്കെ ചിലര് പറയുന്നത് പണ്ടൊക്കെ താന് കേട്ടിട്ടുണ്ടെന്നും ഏതെങ്കിലും കാലത്ത് അത് അങ്ങനെ ആയിരുന്നോ എന്നൊന്നും തനിക്ക് അറിയില്ലെന്നും അനുശ്രീ പറഞ്ഞത് വാര്‍ത്തയായിരുന്നു. ജീവിക്കാനുള്ള വഴിയേക്കാളുപരി പാഷനായാണ് ഇന്ന് പലരും സിനിമയെ കാണുന്നത്. ഈ പറയുന്ന വിട്ടുവീഴ്ചകള് സിനിമയില് മാത്രമാണെന്നുള്ള മുന്‍ധാരണ എങ്ങനെയുണ്ടായി എന്ന് അറിയില്ല. മറ്റ് തൊഴില് ചെയ്യുന്നവര്‍ക്കൊന്നും ഇത്തരം വികാര വിചാരങ്ങള് ഒന്നും ഇല്ലേയെന്നും അനുശ്രീ ചോദിക്കുന്നു.\nഈ വ്യത്യാസം എങ്ങനെ വന്നു എന്ന് കുറേ ചിന്തിച്ചിട്ടുണ്ട്. പക്ഷേ മനസിലാവുന്നില്ല. അവരുദ്ദേശിക്കുന്ന ആ വഴിയില് എത്താനുള്ള എളുപ്പവഴിയല്ല സിനിമ. സിനിമയ്ക്ക് വേണ്ടി നമ്മുടെ സമയത്തിന്റേയും ആരോഗ്യത്തിന്റേയും കാര്യത്തില് തീര്‍ച്ചയായും വിട്ടുവീഴ്ച വേണ്ടിവരും. അതിനപ്പുറമുള്ള വിട്ടുവീഴ്ചകള് ഇന്നേവരെ എന്നോടാരും ആവശ്യപ്പെട്ടിട്ടില്ല. തീയുണ്ടാകാതെ പുകയുണ്ടാവില്ല എന്ന് പറയാറില്ലേ അതുകൊണ്ട് അങ്ങനെയുള്ള അനുഭവങ്ങള് ഉണ്ടാകാനുള്ള സാഹചര്യത്തില് ചെന്നുപെടാതിരിക്കുക. നോ പറയേണ്ടിടത്ത് നോ എന്ന് തന്നെ പറയുക. അംഗീകരിക്കാനാകാത്ത വിട്ടുവീഴ്ചയ്ക്ക് തയ്യാറായി സിനിമയില് എന്നല്ല ഒരു തൊഴിലിലും തുടരേണ്ടതില്ല, എന്നും അനുശ്രീ പറയുന്നു.\n‘ആ ഒരു കാര്യം കണ്‍ട്രോള് ചെയ്യാന് സാധിക്കില്ല, അതുകൊണ്ടാണ് ഇങ്ങനെ തടിച്ചിരിക്കുന്നത്’; തടിയ്ക്ക് പിന്നിലെ കാരണം പറഞ്ഞ് അനു സിതാര\n‘ആന്‍ഡ്രോയ്ഡ് കുഞ്ഞപ്പന്’ ‘ഗൂഗിള് കുട്ടപ്പന്’ ആയി തമിഴിലേയ്ക്ക്; ഷൂട്ടിംഗ് ഫെബ്രുവരിയില്


കണ്ണൂരില് നിന്ന് ഉഡാന് സര്‍വീസുകള് നാളെ മുതല് :: BusinessOnLive\nമട്ടന്നൂര് : കണ്ണൂര് വിമാനത്താവളത്തില് നിന്ന് ഇന്‍ഡിഗോ എയര്‍ലൈന്‍സിന്റെ ഉഡാന് സര്‍വീസുകള് വെള്ളിയാഴ്ച മുതല് തുടങ്ങും. ഹൈദരാബാദ്, ചെന്നൈ, ഹുബ്ബള്ളി, ബംഗലുരു, ഗോവ എന്നിവിടങ്ങളിലേക്ക് ഇന്‍ഡിഗോ പ്രതിദിന സര്‍വീസുകള് നടത്തും. 74 പേര്‍ക്കിരിക്കാവുന്ന എ ടി7വിമാനങ്ങളാണ് ഇന്‍ഡിഗോ സര്‍വീസുകള്‍ക്ക് ഉപയോഗിക്കുക. രാവിലെ 9.15 ന് കണ്ണൂരില് നിന്ന് പുറപ്പെട്ട് 11 മണിക്ക് ഹൈദരാബാദിലെത്തും. തിരിച്ച് 11.35 ന് പുറപ്പെട്ട് 1.25 ന് കണ്ണൂരിലെത്തും.\nഉച്ചയ്ക്ക് 1.45 ന് ചെന്നൈയിലേയ്ക്ക് പുറപ്പെടുന്ന വിമാനം 3.20 ന് ചെന്നെയിലെത്തും.ചെന്നൈയില് നിന്ന് വൈകീട്ട് നാലിന് പുറപ്പെട്ട് 5.30 ന് കണ്ണൂരിലെത്തും. വൈകീട്ട് 5.50 നാണ് ഹുബ്ബള്ളിയിലേക്കുള്ള സര്‍വീസ്. 7.05 ന് എത്തും. തിരിച്ച് 7.25 ന് ഹുബ്ബള്ളിയില് നിന്ന് പുറപ്പെട്ട് 8.45 ന് കണ്ണൂരിലെത്തും.\nബംഗലുരുവില് നിന്നുള്ള വിമാനം രാത്രി എട്ടിന് പുറപ്പെട്ട് 9.05 ന് കണ്ണൂരിലെത്തും. കണ്ണൂരില് നിന്ന് തിരിച്ച് 9.25 ന് പുറപ്പെട്ട് 10.30 ന് ബംഗലുരുവില് എത്തുന്ന വിധത്തിലാണ് സര്‍വീസുകള് ക്രമീകരിച്ചിരിക്കുന്നത്.\nഗോവയിലേക്ക് രാത്രി 10.05 പുറപ്പെട്ട് 11.35 ന് എത്തിച്ചേരും. തിരിച്ച് 11.55 ന് പുറപ്പെട്ട് 1.20 ന് കണ്ണൂരിലെത്തും. ഉഡാന് സര്‍വീസിനുള്ള വ്യവസ്ഥകളില് കേന്ദ്ര സര്‍ക്കാര് ഇളവുകള് അനുവദിച്ചതിനെ തുടര്‍ന്നാണ് കിയാല് സര്‍വീസുകള്‍ക്ക് സന്നദ്ധരായത്. ഉഡാന് റൂട്ടുകളിലേക്ക് മൂന്നു വര്‍ഷത്തേക്ക് മറ്റു സര്‍വീസുകള് അനുവദിക്കില്ലെന്ന നിബന്ധന കണ്ണൂരിനു വേണ്ടി ഇളവു ചെയ്തിരുന്നു.\nകണ്ണൂരില് നിന്ന് ഗോ എയര് ആഭ്യന്തര സര്‍വീസുകള് തുടങ്ങിയത് ഉഡാന് പദ്ധതിയില് ഉള്‍പ്പെടുത്തിയില്ല. ഗോ എയര്, ഇന്‍ഡിഗോ കമ്പനികളുടെ അന്താരാഷ്ട്ര സര്‍വീസുകളും ഉടന് തുടങ്ങും. ഇന്‍ഡിഗോ കുവൈത്തിലേക്കും ദോഹയിലേക്കും മാര്‍ച്ച് 15 മുതല് സര്‍വീസ് നടത്തും. ഗോ എയറിന്റെ മസ്‌കറ്റ് സര്‍വീസ് ഫെബ്രുവരി 28 ന് തുടങ്ങും. ബഹ്‌റിന്, ദമാം എന്നിവിടങ്ങളിലേക്കും കണ്ണൂരില് നിന്ന് സര്‍വീസുകളുണ്ടാകും.\nTAGS: IndiGo | Kannur Airport |


കോടികള് കൊടുത്ത് ദിലീപ് രക്ഷപ്പെടും! - Janayugom Online\nHome / Latest News / കോടികള് കൊടുത്ത് ദിലീപ് രക്ഷപ്പെടും!\nLatest News Kerala Cinema TOP NEWS Most Trending Exclusive Breaking News News Entertainment\nPosted on October 06, 2018, 10:00 am\nകഴിഞ്ഞവര്‍ഷം ഒക്‌ടോബര് മാസത്തിലാണ് നടന് ദിലീപിന് കര്‍ശന ഉപാധികളോടെ ജാമ്യം നല്‍കിയത്. സാക്ഷികളെ സ്വാധീനിക്കുമെന്നതിനാല് വിചാരണ കഴിയുംവരെ ദിലീപിന് ജാമ്യം അനുവദിക്കരുതെന്ന് പ്രോസിക്യൂഷന് വാദിച്ചെങ്കിലും തെളിവെടുപ്പും സാക്ഷികളുടെ ചോദ്യംചെയ്യലും പൂര്‍ത്തിയായതായി കോടതി നിരീക്ഷിച്ചു.\nഗുരുതരമായ ആരോപണമാണ് നടിയെ തട്ടിക്കൊണ്ടുപോയി ആക്രമിച്ച കേസില് അറസ്റ്റിലായി 85 ദിവസം ജയിലില് കിടന്ന ദിലീപിന് നേരെ പ്രോസിക്യൂഷന് ഉന്നയിച്ചതെങ്കിലും പ്രതിക്ക് ഏതെങ്കിലും തരത്തില് ക്രിമിനല് പശ്ചാത്തലമില്ലെന്നും കുറ്റകൃത്യത്തില് നേരിട്ടു പങ്കാളിയല്ലെന്നും ഇരയും സാക്ഷികളും വിചാരണവേളയില് കൂറുമാറുമെന്ന് കോടതി കരുതുന്നില്ലെന്നും അതുകൊണ്ട് കര്‍ശന ഉപാധികളോടെയാണ് ദിലീപിന് ജാമ്യം അനുവദിക്കുന്നതെന്നും കോടതി വ്യക്തമാക്കി.\nഅങ്ങനെ 85-ാമത്തെ ദിവസം ദിലീപ് സ്വതന്ത്രനായി.\n- ആക്രമിക്കപ്പെട്ട നടിയെയൊ സാക്ഷികളെയൊ സ്വാധീനിക്കരുത്.\n— ഒരു ലക്ഷം രൂപയുടെ സ്വന്തം ജാമ്യവും തുല്യ തുകയ്ക്കുള്ള രണ്ട് ആള് ജാമ്യവും.\n— പാസ്‌പോര്‍ട്ട് മജിസ്‌ട്രേറ്റ് മുമ്പാകെ സമര്‍പ്പിക്കണം.\n— അനേ്വഷണ ഉദേ്യാഗസ്ഥര് ആവശ്യപ്പെടുമ്പോള് ഹാജരാകണം.\n— കേസ് നടപടികളുമായി സഹകരിക്കണം.\n— അന്തിമറിപ്പോര്‍ട്ട് നല്‍കുന്നതിനിടെ അനേ്വഷണത്തെ സ്വാധീനിക്കാന് ശ്രമിക്കരുത്.\n— വാക്കായോ, അച്ചടി, ദൃശ്യ, ഇലക്ട്രിക് മാധ്യമങ്ങളിലൂടെയോ സ്വാധീന, ഭീഷണിശ്രമങ്ങള് പാടില്ല.\n- ദിലീപിന് കാവ്യാമാധവനുമായി ബന്ധമുണ്ടായിരുന്നതിന്റെ തെളിവ് അതിക്രമത്തിനു ഇരയായ നടി മഞ്ജുവാര്യര്‍ക്കു നല്‍കിയത് വൈരാഗ്യത്തിന് കാരണമായി.\n— ‘ഹണി ബി ടു’ ചിത്രത്തിന്റെ ഗോവയിലെ സെറ്റില് വച്ചും നടിയെ ആക്രമിക്കാന് പദ്ധതി ഇട്ടു.\n— 2015 നവംബര് രണ്ടിന് കേസിലെ മുഖ്യപ്രതിയായ പള്‍സര് സുനിക്ക് ദിലീപ് ഒരു ലക്ഷം നല്‍കി.\n— 2013 ഏപ്രില് മാസം താരനിശയുടെ റിഹേഴ്‌സല് ക്യാമ്പിലുണ്ടായ പ്രശ്‌നങ്ങളുടെ തുടര്‍ച്ചയായി ദിലീപ് സിനിമാ മേഖലയിലെ സ്വാധീനമുപയോഗിച്ച് നടിയുടെ അവസരങ്ങള് നഷ്ടപ്പെടുത്താന് ശ്രമിച്ചു.\n— ആക്രമിച്ച ദൃശ്യങ്ങള് പകര്‍ത്തി അത് നടിക്കെതിരെ പലതരത്തിലും ഉപയോഗിക്കാന് പള്‍സര് സുനിയുമായി ദിലീപ് ഗൂഢാലോചന നടത്തി.\n— നടിയോടുള്ള പ്രതികാരം തീര്‍ക്കാന് ഷൂട്ടിങ് ലൊക്കേഷനുകളില് ഡ്രൈവറായി ജോലി ചെയ്തുവന്ന പള്‍സര് സുനിയെ ദിലീപ് എറണാകുളം എം ജി റോഡിലെ ഹോട്ടലില് വിളിച്ചുവരുത്തി ലൈംഗികമായി ആക്രമിച്ച ദൃശ്യങ്ങള് പകര്‍ത്താന് ആവശ്യപ്പെട്ടു.\n— ഗൂഢാലോചന നടത്താന് തൃശൂരില് ഹോട്ടലിന്റെ പാര്‍ക്കിങ് ഗ്രൗണ്ടില് വച്ച് ദിലീപും പള്‍സര് സുനിയും വീണ്ടും കൂടിക്കാഴ്ച നടത്തി. അവിടെവച്ച് 10,000 രൂപ നല്‍കി. തുടര്‍ന്ന് പിറ്റേദിവസം ഒരു ലക്ഷം രൂപയും നല്‍കി.\n— തുടര്‍ന്ന് തൊടുപുഴയിലെത്തി 30,000 രൂപ കൈപ്പറ്റുകയും കുറ്റകൃത്യവുമായി ബന്ധപ്പെട്ട് കൂടുതല് പണം നെറ്റ് ബാങ്കിങ് വഴി കൈമാറാന് ഒന്നാംപ്രതി ശ്രമിക്കുകയും ചെയ്തു.\n— തോപ്പുംപടി പാലത്തിനു സമീപം, തൃശൂര് പുഴക്കല് കിണറ്റിങ്കല് ടെന്നീസ് ക്ലബ്, തൊടുപുഴയിലെ കോളജ് എന്നിവിടങ്ങളില് വച്ചും ദിലീപും പള്‍സര് സുനിയും നേരില് കണ്ടു. നടി വിവാഹിതയായി സിനിമാരംഗം വിടാന് സാധ്യതയുള്ളതിനാല് ഉടന് കൃത്യം നടത്തണമെന്ന് ദിലീപ് പള്‍സര് സുനിയോട് ആവശ്യപ്പെട്ടു.\n— ഗോവയിലെ ഷൂട്ടിങ് ലൊക്കേഷനില് വച്ച് കൃത്യം നടത്താന് ശ്രമിച്ചെങ്കിലും പരാജയപ്പെട്ടു. തുടര്‍ന്ന് നടി എറണാകുളത്ത് വരുമെന്നറിഞ്ഞ് തമ്മനത്തെ വാടകവീട്ടിലെത്തി പള്‍സര് സുനിയും കൂട്ടാളികളും ഗൂഢാലോചന നടത്തി പദ്ധതി ആവിഷ്‌കരിച്ചു.\n— തൃശൂരില് നിന്നും പനമ്പിള്ളി നഗറിലേക്ക് വരികയായിരുന്ന നടിയുടെ വാഹനത്തെ കറുകുറ്റിയില് നിന്ന് ടെമ്പോ ട്രാവലറില് പിന്തുടര്‍ന്ന് അക്രമം നടത്തി.\n— 2017 ഫെബ്രുവരി 22ന് പള്‍സര് സുനിയും കൂട്ടാളിയും കാവ്യാമാധവന്റെ സ്ഥാപനമായ ‘ലക്ഷ്യ’യില് എത്തി ദിലീപിനെക്കുറിച്ച് അനേ്വഷിച്ചു.\n— ദൃശ്യങ്ങള് പകര്‍ത്തിയ മൊബൈല് ഫോണ് 11-ാം തീയതി അഡ്വ. പ്രതീഷ് ചാക്കോയെ ഏല്‍പ്പിച്ചു. എന്നാല് പ്രതിഷ് ചാക്കോ രേഖകള് മനഃപൂര്‍വം കേസിന്റെ തെളിവിലേക്ക് ഹാജരാക്കിയില്ല. സഹപ്രവര്‍ത്തകനായ 12-ാം പ്രതി അഡ്വ. രാജു ജോസഫിനെ ഏല്‍പ്പിച്ചു. ഇയാള് നാലരമാസത്തോളം മെമ്മറി കാര്‍ഡ് ഒളിപ്പിച്ചുവച്ചു. ഇരുവരും ചേര്‍ന്ന് തെളിവ് നശിപ്പിച്ചു.\n- ക്രിമിനല് ഗൂഢാലോചന\n— കുറ്റം ചെയ്യാന് പ്രേരിപ്പിക്കല്\n— അന്യായമായി തടങ്കലില് വയ്ക്കല്\n— സ്ത്രീകള്‍ക്കെതിരായ ആക്രമം\n— തടങ്കലില് വയ്ക്കാനായി ബലാത്സംഗം\n— തെളിവ് നശിപ്പിക്കല്\n— കുറ്റവാളിയെ സംരക്ഷിക്കല്\n— പ്രകൃതിവിരുദ്ധ പീഡനം\n— ബലമായി തടഞ്ഞുവയ്ക്കല്\n— 650 പേജുള്ള കുറ്റപത്രം\n— മുഖ്യസാക്ഷിപ്പട്ടികയില് മഞ്ജുവാര്യര്\n— 450 രേഖകള്\n— 355 സാക്ഷികള്\n— സിനിമാമേഖലയില് നിന്നും 50 സാക്ഷികള്\n— 22 പേരുടെ രഹസ്യമൊഴി\n— ദിലീപിനെതിരെ കൂട്ടബലാല്‍സംഗം തുടങ്ങി 13 കുറ്റകൃത്യങ്ങള്\n— നടിയോടുള്ള വ്യക്തിവൈരാഗ്യത്തിനും ആക്രമണത്തിനും എട്ട് കാരണങ്ങള്\nകുറ്റാരോപിതന് പാലഭിഷേകവും പുഷ്പാഭിഷേകവും\nനടിയെ തട്ടിക്കൊണ്ടുപോയി ആക്രമിച്ച കേസിലെ കുറ്റാരോപിതനാണ് ദിലീപ്. പ്രഥമദൃഷ്ട്യാ കേസുണ്ടെന്നും ഇത്തരമൊരു സംഭവം ആദ്യമാണെന്നും കോടതി സൂചിപ്പിച്ചിരുന്നു.\nജാമ്യം ലഭിച്ചു പുറത്തുവന്ന ദിലീപിനെ ഒരു സംഘം സ്വീകരിച്ചത് പാലഭിഷേകവും പുഷ്പാഭിഷേകവും നടത്തിയാണ്. മണിക്കൂറുകളോളം ആലുവയില് ഗതാഗത തടസമുണ്ടാക്കി യാത്രക്കാരെ ബുദ്ധിമുട്ടിച്ചുകൊണ്ടാണ് ജാമ്യലംഘനത്തിന് തുടക്കമിട്ടത്.\nജാമ്യം കിട്ടി പുറത്തുവന്ന ദിലീപ് കേസില് നിന്നും വേഗത്തില് രക്ഷപ്പെടാനും താന് നിരപരാധിയാണെന്നു തെളിയിക്കാനും വേണ്ടി കോടികളാണ് ചെലവിട്ടുകൊണ്ടിരിക്കുന്നത്. അതിനിടയില് സ്വാധീനിക്കാന് പറ്റുന്ന മിക്കതിനേയും സ്വാധീനിച്ചു. ഇതിനകം പലരുടെയും കൈകളിലേക്ക് കോടികള് എത്തിച്ചിട്ടുണ്ടെന്നാണ് സിനിമാരംഗത്തെ അടക്കിപ്പിടിച്ച വര്‍ത്തമാനം. ജാമ്യലംഘനം തുടര്‍ച്ചയാക്കി മാറ്റിയ ദിലീപിന് ഒന്നിലും പേടിയില്ല. എന്തു വിലകൊടുത്തും രക്ഷപ്പെടുന്നതിനുള്ള തീവ്രശ്രമത്തിലാണ്.\nരക്ഷപ്പെടാന് കോടികള് എത്ര വേണമെങ്കിലും ചെലവഴിക്കാന് ദിലീപിന് മടിയില്ല. ജാമ്യം കിട്ടി പുറത്തുവന്നതുമുതല് പ്രതികാരം ചെയ്യേണ്ടവരോട് ആ രീതിയിലും പണം കൊടുത്തു വശത്താക്കേണ്ടവരെ അത്തരത്തിലും സ്വാധീനിച്ചുകഴിഞ്ഞു. എത്രയും വേഗം വിചാരണ തുടങ്ങുമെന്നു പറഞ്ഞിരുന്നെങ്കിലും വിചാരണ തുടങ്ങാതിരിക്കുന്നതിന് ഓരോരോ കാര്യങ്ങള് പറഞ്ഞ് കോടതിയെ സമീപിക്കുകയായിരുന്നു.\nകുറ്റം ചെയ്തിട്ടില്ലെങ്കില് എന്തിനിത്ര ഭയമെന്ന ചോദ്യത്തിന് മറുപടി മാത്രം ഉണ്ടായില്ല.\nഇപ്പോള് രണ്ട് സിനിമയുടെ ചിത്രീകരണത്തിലാണ് ദിലീപ്. അറസ്റ്റിനു മുമ്പ് തുടക്കമിട്ട രാമചന്ദ്രബാബു സംവിധാനം ചെയ്യുന്ന സിനിമയാണ് ഒരെണ്ണം. സംവിധായകനും സിപിഎം നേതാവുമായ ബി ഉണ്ണികൃഷ്ണന് സംവിധാനം ചെയ്യുന്ന ഏറ്റവും പുതിയ സിനിമയാണ് രണ്ടാമത്തേത്. ഉണ്ണികൃഷ്ണന്റെ സിനിമയില് നായകനായതോടെയാണ് കേസ് കൂടുതല് അട്ടിമറിക്കപ്പെടും എന്ന സംശയം ജനിച്ചത്.\nനടിക്ക് നീതി ലഭിക്കില്ല\nഎല്ലാം കൂടി കൂട്ടി വായിക്കുമ്പോള് മനസിലാകുന്ന ചിത്രം ശോചനീയമാണ്. പണമുണ്ടെങ്കില് ആര്‍ക്കും ഏത് കേസില് നിന്നും സുഖമായി രക്ഷപ്പെടാം.\nActress Attack bail-for-dileep KSR Pallissery actress-attacked-case-dileep-bail-high-court-kerala\nപൂസായി പക്ഷിക്കൂട്ടം; ജനങ്ങള് പരിഭ്രാന്തിയില്\nഹിന്ദു യുവാവിനൊപ്പം പോയ മുസ്ലീം പെണ്‍കുട്ടിയെ വീട്ടുകാര് മരത്തില് കെട്ടിയിട്ട് മര്‍ദ്ദിച്ചു\nവിവാഹ സത്ക്കാരത്തിനിടെ സിലിക്ക് ഭക്ഷണത്തിൽ സയനൈഡ് ചേർത്ത് നൽകിയെന്നത് കള്ളം: നിര്‍ണായക മൊഴിയുമായി സിലിയുടെ മകന്\nസംസ്ഥാനത്ത് ഇന്ന് 1968 പേര്‍ക്ക് കോവിഡ്; 1737 സമ്പര്‍ക്കരോഗികള്, 1217 പേര്‍ക്ക് രോഗമുക്തി\nഉറ്റവരെത്തേടി മത്സ്യത്തൊഴിലാളികള്‍തന്നെ തെരച്ചിലിനിറങ്ങിയത് എന്തുകൊണ്ട്?


1 പെസഹപെരുനാളിന്നു മുമ്പെ താൻ ഈ ലോകം വിട്ടു പിതാവിന്റെ അടുക്കൽ പോകുവാനുള്ള നാഴിക വന്നു എന്നു യേശു അറിഞ്ഞിട്ടു, ലോകത്തിൽ തനിക്കുള്ളവരെ സ്നേഹിച്ചതുപോലെ അവസാനത്തോളം അവരെ സ്നേഹിച്ചു.\n2 അത്താഴം ആയപ്പോൾ പിശാചു, ശിമോന്റെ മകനായ യൂദാ ഈസ്കർയോത്തവിന്റെ ഹൃദയത്തിൽ അവനെ കാണിച്ചുകൊടുപ്പാൻ തോന്നിച്ചിരുന്നു;\n3 പിതാവു സകലവും തന്റെ കയ്യിൽ തന്നിരിക്കുന്നു എന്നും താൻ ദൈവത്തിന്റെ അടുക്കൽനിന്നു വന്നു ദൈവത്തിന്റെ അടുക്കൽ പോകുന്നു എന്നും യേശു അറിഞ്ഞിരിക്കെ\n6 അവൻ ശിമോൻ പത്രൊസിന്റെ അടുക്കൽ വന്നപ്പോൾ അവൻ അവനോടു: കർത്താവേ, നീ എന്റെ കാൽ കഴുകുന്നുവോ, എന്നു പറഞ്ഞു.\n7 യേശു അവനോടു: ഞാൻ ചെയ്യുന്നതു നീ ഇപ്പോൾ അറിയുന്നില്ല; പിന്നെ അറിയും എന്നു ഉത്തരം പറഞ്ഞു.\n8 നീ ഒരുനാളും എന്റെ കാൽ കഴുകുകയില്ല എന്നു പത്രൊസ് പറഞ്ഞു. അതിന്നു യേശു: ഞാൻ നിന്നെ കഴുകാഞ്ഞാൽ നിനക്കു എന്നോടുകൂടെ പങ്കില്ല എന്നു ഉത്തരം പറഞ്ഞു. അപ്പോൾ ശിമോൻ പത്രൊസ്:\n10 യേശു അവനോടു: കുളിച്ചിരിക്കുന്നവന്നു കാൽ അല്ലാതെ കഴുകുവാൻ ആവശ്യം ഇല്ല; അവൻ മുഴുവനും ശുദ്ധിയുള്ളവൻ ; നിങ്ങൾ ശുദ്ധിയുള്ളവർ ആകുന്നു; എല്ലാവരും അല്ലതാനും എന്നു പറഞ്ഞു.\n12 അവൻ അവരുടെ കാൽ കഴുകീട്ടു വസ്ത്രം ധരിച്ചു വീണ്ടും ഇരുന്നു അവരോടു പറഞ്ഞതു: ഞാൻ നിങ്ങൾക്കു ചെയ്തതു ഇന്നതു എന്നു അറിയുന്നുവോ?\n16 ആമേൻ , ആമേൻ , ഞാൻ നിങ്ങളോടു പറയുന്നു: ദാസൻ യജമാനനെക്കാൾ വലിയവൻ അല്ല; ദൂതൻ തന്നെ അയച്ചവനെക്കാൾ വലിയവനുമല്ല.\n19 അതു സംഭവിക്കുമ്പോൾ ഞാൻ തന്നേ മശീഹ എന്നു നിങ്ങൾ വിശ്വസിക്കേണ്ടതിന്നു ഞാൻ ഇപ്പോൾ അതു സംഭവിക്കുംമുമ്പെ നിങ്ങളോടു പറയുന്നു.\n20 ആമേൻ , ആമേൻ , ഞാൻ നിങ്ങളോടു പറയുന്നു: ഞാൻ അയക്കുന്നവനെ കൈക്കൊള്ളുന്നവൻ എന്നെ കൈക്കൊള്ളുന്നു; എന്നെ കൈക്കൊള്ളുന്നവൻ എന്നെ അയച്ചവനെ കൈക്കൊള്ളുന്നു.\n21 ഇതു പറഞ്ഞിട്ടു യേശു ഉള്ളം കലങ്ങി: ആമേൻ , ആമേൻ , ഞാൻ നിങ്ങളോടു പറയുന്നു: നിങ്ങളിൽ ഒരുത്തൻ എന്നെ കാണിച്ചുകൊടുക്കും എന്നു സാക്ഷീകരിച്ചു പറഞ്ഞു.\n22 ഇതു ആരെക്കുറിച്ചു പറയുന്നു എന്നു ശിഷ്യന്മാർ സംശയിച്ചു തമ്മിൽ തമ്മിൽ നോക്കി.\n24 ശിമോൻ പത്രൊസ് അവനോടു ആംഗ്യം കാട്ടി, അവൻ പറഞ്ഞതു ആരെക്കൊണ്ടു എന്നു ചോദിപ്പാൻ പറഞ്ഞു.\n25 അവൻ യേശുവിന്റെ നെഞ്ചോടു ചാഞ്ഞു: കർത്താവേ, അതു ആർ എന്നു ചോദിച്ചു.\n26 ഞാൻ അപ്പഖണ്ഡംമുക്കി കൊടുക്കുന്നവൻ തന്നേ എന്നു യേശു ഉത്തരം പറഞ്ഞു; ഖണ്ഡം മുക്കി ശിമോൻ ഈസ്കർയ്യോത്താവിന്റെ മകനായ യൂദെക്കു കൊടുത്തു.\n27 ഖണ്ഡം വാങ്ങിയ ഉടനെ സാത്താൻ അവനിൽ കടന്നു; യേശു അവനോടു: നീ ചെയ്യുന്നതു വേഗത്തിൽ ചെയ്ക എന്നു പറഞ്ഞു.\n29 പണസ്സഞ്ചി യൂദയുടെ പക്കൽ ആകയാൽ പെരുനാളിന്നു വേണ്ടുന്നതു മേടിപ്പാനോ ദരിദ്രർക്കും വല്ലതും കൊടുപ്പാനോ യേശു അവനോടു കല്പിക്കുന്നു എന്നു ചിലർക്കും തോന്നി.\n30 ഖണ്ഡം വാങ്ങിയ ഉടനെ അവൻ എഴുന്നേറ്റുപോയി, അപ്പോൾ രാത്രി ആയിരുന്നു.\n31 അവൻ പോയശേഷം യേശു പറഞ്ഞതു: ഇപ്പോൾ മനുഷ്യപുത്രൻ മഹത്വപ്പെട്ടിരിക്കുന്നു; ദൈവവും അവനിൽ മഹത്വപ്പെട്ടിരിക്കുന്നു;\n33 കുഞ്ഞുങ്ങളേ, ഞാൻ ഇനി കുറഞ്ഞോന്നു മാത്രം നിങ്ങളോടുകൂടെ ഇരിക്കും; നിങ്ങൾ എന്നെ അന്വേഷിക്കും; ഞാൻ പോകുന്ന ഇടത്തു നിങ്ങൾക്കു വരുവാൻ കഴികയില്ല എന്നു ഞാൻ യെഹൂദന്മാരോടു പറഞ്ഞതുപോലെ ഇന്നു നിങ്ങളോടും പറയുന്നു.\n34 നിങ്ങൾ തമ്മിൽ തമ്മിൽ സ്നേഹിക്കേണം എന്നു പുതിയോരു കല്പന ഞാൻ നിങ്ങൾക്കു തരുന്നു; ഞാൻ നിങ്ങളെ സ്നേഹിച്ചതുപോലെ നിങ്ങളും തമ്മിൽ തമ്മിൽ സ്നേഹിക്കേണം എന്നു തന്നേ.\n36 ശിമോൻ പത്രൊസ് അവനോടു: കർത്താവേ, നീ എവിടെ പോകന്നു എന്നു ചോദിച്ചതിന്നു: ഞാൻ പോകുന്ന ഇടത്തേക്കു നിനക്കു ഇപ്പോൾ എന്നെ അനുഗമിപ്പാൻ കഴികയില്ല; പിന്നെത്തേതിൽ നീ എന്നെ അനുഗമിക്കും എന്നു യേശു അവനോടു ഉത്തരം പറഞ്ഞു.\n37 പത്രൊസ് അവനോടു: കർത്താവേ, ഇപ്പോൾ എനിക്കു നിന്നെ അനുഗമിപ്പാൻ കഴിയാത്തതു എന്തു? ഞാൻ എന്റെ ജീവനെ നിനക്കു വേണ്ടി വെച്ചുകളയും എന്നു പറഞ്ഞു.\n38 അതിന്നു യേശു: നിന്റെ ജീവനെ എനിക്കുവേണ്ടി വെച്ചുകളയുമോ? ആമേൻ , ആമേൻ , ഞാൻ നിന്നോടു പറയുന്നു: നീ മൂന്നു പ്രവശ്യം എന്നെ തള്ളിപ്പറയുവോളം കോഴി ക്കുകുകയില്ല എന്നു ഉത്തരം പറഞ്ഞു.


ഗ്രൗണ്ടില്ലെങ്കിലും വേണ്ട, കളിക്കാന് ഹോട്ടല് കോറിഡോറായാലും മതി | Rishabh Pant| Kuldeep Yadav\nഗ്രൗണ്ടില്ലെങ്കിലും വേണ്ട, കളിക്കാന് ഹോട്ടല് കോറിഡോറായാലും മതി\nAug 11, 2019, 05:03 PM IST\nകുല്‍ദീപിന്റെ പന്തിന്റെ ഗതി മനസിലാക്കാന് പലപ്പോഴും ബാറ്റ്‌സ്മാനൊപ്പം വിക്കറ്റ് കീപ്പര്‍മാരും ബുദ്ധിമുട്ടാറുണ്ട്. ഒരു പക്ഷേ ഇതാകാം പന്ത്, കുല്‍ദീപിനൊപ്പം ഈ എക്‌സ്ട്രാ പ്രാക്റ്റീസ് നടത്താന് കാരണം\nപോര്‍ട്ട് ഓഫ് സ്പെയിന്: ഇന്ത്യ - വെസ്റ്റിന്‍ഡീസ് ഏകദിന പരമ്പരയിലെ ആദ്യ മത്സരം മഴ കാരണം ഉപേക്ഷിച്ചിരുന്നു. എന്നാല് ഞായറാഴ്ച നടക്കുന്ന രണ്ടാം മത്സരത്തിന് മഴ ഭീഷണിയാകില്ലെന്ന പ്രതീക്ഷയിലാണ് ഇരു ടീമിലെയും താരങ്ങള്.\nഇതിനിടെ താമസിക്കുന്ന ഹോട്ടലിന്റെ കോറിഡോറും ക്രിക്കറ്റ് പിച്ചാക്കിയിരിക്കുകയാണ് ഇന്ത്യന് ടീം അംഗങ്ങളായ ഋഷഭ് പന്തും കുല്‍ദീപ് യാദവും.\nരണ്ടാം ഏകദിനത്തിനുള്ള ഒരുക്കം നടക്കുന്നതിനിടെയാണ് ഇരുവരും ഹോട്ടല് കോറിഡോറില് ചെറിയ പരിശീലനത്തിനിറങ്ങിയത്. കുല്‍ദീപിന്റെ പന്തിന്റെ ഗതി മനസിലാക്കാന് പലപ്പോഴും ബാറ്റ്‌സ്മാനൊപ്പം വിക്കറ്റ് കീപ്പര്‍മാരും ബുദ്ധിമുട്ടാറുണ്ട്. ഒരു പക്ഷേ ഇതാകാം പന്ത്, കുല്‍ദീപിനൊപ്പം ഈ എക്‌സ്ട്രാ പ്രാക്റ്റീസ് നടത്താന് കാരണം.\nപന്ത് തന്നെയാണ് ഇതിന്റെ ദൃശ്യങ്ങള് ട്വിറ്ററില് പങ്കുവെച്ചത്. പന്തിന് നേരെ കുല്‍ദീപ് പന്തെറിയുന്നതാണ് വീഡിയോയിലുള്ളത്.\nട്വന്റി 20 പരമ്പരയില് ആദ്യ രണ്ടു മത്സരങ്ങളില് പരാജയപ്പെട്ട പന്ത് മൂന്നാം മത്സരത്തില് അര്‍ധ സെഞ്ചുറിയുമായി ഫോമിലേക്ക് മടങ്ങിയെത്തിയിരുന്നു. ക്യാപ്റ്റന് കോലിക്കൊപ്പം സെഞ്ചുറി കൂട്ടുകെട്ട് തീര്‍ത്ത് ഇന്ത്യയെ വിജയത്തിലെത്തിക്കാനും പന്തിനായി. മത്സരത്തില് പന്ത് പുറത്താകാതെ 65 റണ്‍സെടുത്തിരുന്നു.\nനേരത്തെ ഗയാനയില് നടന്ന ആദ്യ ഏകദിനം 13 ഓവര് കഴിഞ്ഞതിന് ശേഷം മഴയെത്തുടര്‍ന്ന് ഉപേക്ഷിക്കുകയായിരുന്നു.\nContent Highlights: Rishabh Pant, Kuldeep Yadav Turn Hotel Corridor Into Practice Pitch\nറാഞ്ചി: എം.എസ് ധോനിയുടെ 39-ാം പിറന്നാളിൽ ആശംസയുമായി ഭാര്യ സാക്ഷി സിങ് ധോനി. ധോനിയുടെ ..\nധോനിയുടെ റെക്കോഡ് പഴങ്കഥ; വിമര്‍ശകരുടെ വായടപ്പിച്ച് ഋഷഭ് പന്ത്


മമ്മൂട്ടിയും പാർവതിയും ഒന്നിച്ചെത്തുന്നു; സഹനിർമാതാവായി ദുൽഖറും | PravasiExpress\nHome Movies Malayalam മമ്മൂട്ടിയും പാർവതിയും ഒന്നിച്ചെത്തുന്നു; സഹനിർമാതാവായി ദുൽഖറും\nമമ്മൂട്ടിയും പാർവതി തിരുവോത്തും ആദ്യമായി ഒന്നിക്കുന്ന ചിത്രമാണ് ‘പുഴു’. നവാഗതയായ റത്തീന ശർഷാദ് ആണ് സംവിധാനം. മമ്മൂട്ടി ആദ്യമായി ഒരു വനിതാ സംവിധായികയുടെ ചിത്രത്തില് നായകനാകുന്നുവെന്ന സവിശേഷതയുമുണ്ട് ചിത്രത്തിന്. സിന് സില് സെല്ലുലോയ്ഡിന്‍റെ ബാനറില് എസ്. ജോര്‍ജാണ് പുഴു നിര്‍മ്മിക്കുന്നത്. ദുല്‍ഖര് സല്‍മാന്‍റെ വേ ഫെറര് സഹനിര്‍മ്മാതാവാകുന്ന ആദ്യ മമ്മൂട്ടി ചിത്രവുമാണ് പുഴു.\nഒരുപിടി പുതുമുഖ സംവിധായകര്‍ക്ക് അവസരം നല്‍കിയ നടനാണ് മമ്മൂട്ടി. പുതുമുഖ സംവിധായകരുടെ സിനിമകളില് നായകനായി മമ്മൂട്ടി ഒട്ടേറെ ഹിറ്റുകളുടെ ഭാഗമായിട്ടുണ്ട്. ഒരു പിടി മികച്ച സംവിധായകരെ മലയാള സിനിമയ്ക്കു സമ്മാനിച്ച മമ്മൂട്ടി ഈ വനിതാ ദിനത്തിൽ ഒരു പുതുമുഖ സംവിധായിക മലയാള സിനിമക്ക് സമ്മാനിക്കുന്നു എന്ന പ്രത്യേകത കൂടി പുഴുവിനുണ്ട്.\nവനിതാ ദിനത്തില്, റത്തീന ശർഷാദ് എന്ന സംവിധായികയുടെ സിനിമയില് പാര്‍വതിക്കൊപ്പം അഭിനയിക്കുന്നവെന്നാണ് മമ്മൂട്ടി അറിയിച്ചിരിക്കുന്നത്. ഉയരെ എന്ന ചിത്രത്തിന്റെ എക്സിക്യൂട്ടീവ് പ്രൊഡ്യൂസറും, രേവതി ഉൾപ്പെടെയുള്ള പ്രശസ്ത സംവിധായകരോടൊപ്പം പ്രവർത്തിച്ചു മലയാള സിനിമയിൽ വർഷങ്ങളായുള്ള സജീവ സാന്നിധ്യമാണ് റത്തീന.\nപ്രമുഖ ക്യാമറാമാൻ തേനി ഈശ്വരാണ് പുഴുവിന്റെ ഛായാഗ്രാഹകൻ. മമ്മൂട്ടി സിനിമയുടെ ഫോട്ടോയും ഷെയര് ചെയ്‍തിട്ടുണ്ട്. മനു ജഗദ് ആണ് കലാസംവിധാനം നിര്‍വഹിക്കുന്നത്.\nPrevious articleസംസ്ഥാനത്ത് ഇന്ന് 1412 പേര്‍ക്ക് കൊവിഡ് സ്ഥിരീകരിച്ചു\nNext articleകൊല്‍ക്കത്തയില് വന്‍തീപ്പിടിത്തം; ഏഴുമരണം


നടന് കൊല്ലം അജിത് അന്തരിച്ചു - MALABAR FLASH\nHome Entertainment Kerala News Obituary കേരളം കേരള വാര്‍ത്ത നടന് കൊല്ലം അജിത് അന്തരിച്ചു\nകൊച്ചി: ചലച്ചിത്ര നടന് കൊല്ലം അജിത് (56)അന്തരിച്ചു. ഉദരസംബന്ധമായ അസുഖത്തെത്തുടര്‍ന്ന് കൊച്ചിയിലെ സ്വകാര്യ ആശുപത്രിയില് ചികിത്സയിലായിരുന്നു. പുലര്‍ച്ചെ 3.40 ഓടെയായിരുന്നു അന്ത്യം.[www.malabarflash.com]\nസ്വദേശമായ കൊല്ലത്തേക്ക് കൊണ്ടു പോയ മൃതദേഹം വീട്ടിലെ പൊതു ദർശനത്തിന് ശേഷം വൈകിട്ട് ആറു മണിക്ക് സംസ്‌ക്കരിക്കും.\nതൊണ്ണൂറുകളില് വില്ലന് വേഷങ്ങളിലൂടെ ശ്രദ്ധ നേടിയ നടനാണ് കൊല്ലം അജിത്. മലയാളം, തമിഴ്, തെലുങ്ക്, ഹിന്ദി ഭാഷകളിലായി ഏകദേശം അഞ്ഞൂറോളം സിനിമകളിലും നിരവധി ടെലിവിഷന് പരമ്പരകളിലും അഭിനയിച്ച താരം രണ്ട് സിനിമകൾ സംവിധാനം ചെയ്യുകയും ചെയ്തിട്ടുണ്ട്.\nറെയില്‍വേ സ്റ്റേഷന് മാസ്റ്ററായിരുന്ന കോട്ടയം സ്വദേശി പത്മനാഭന്റേയും സരസ്വതിയുടേയും മകനാണ് അജിത്. കൊല്ലത്തായിരുന്നു പത്മനാഭന് ജോലി. അവിടെ ജനിച്ചു വളര്‍ന്നതിനാലാണ് അജിത് പേരിനൊപ്പം കൊല്ലം എന്നു കൂടി ചേര്‍ത്തത്.\n1989 ല് ഇറങ്ങിയ അഗ്നിപ്രവേശം എന്ന സിനിമയില് അജിത് നായകനുമായി. 2012 ല് ഇറങ്ങിയ ഇവന് അര്‍ധനാരിയാണ് ഒടുവില് അഭിനയിച്ച ചിത്രം.\nപ്രമീളയാണ് ഭാര്യ. ഗായത്രി,ശ്രീഹരി എന്നിവര് മക്കളാണ്.


കോവിഡ് 19, രാജ്യത്ത് പത്തിലൊരാൾക്ക് രോഗം ബാധിച്ചിട്ടുണ്ടെന്ന് ലോകാരോഗ്യസംഘടന - TV Zero News\nHome/Health/കോവിഡ് 19, രാജ്യത്ത് പത്തിലൊരാൾക്ക് രോഗം ബാധിച്ചിട്ടുണ്ടെന്ന് ലോകാരോഗ്യസംഘടന\nലോകമെമ്ബാടുമുള്ള പത്തില് ഒരാള്‍ക്ക് കൊവിഡ് 19 ബാധിച്ചിട്ടുണ്ടാകാമെന്ന് ലോകാരോഗ്യ സംഘടനയുടെ എമര്‍ജന്‍സി വിഭാഗം മേധാവി ഡോ. മൈക്കല് റയാന്. നിലവില് രോഗം സ്ഥിരീകരിച്ചവരുടെ 20 ഇരട്ടിയിലധികം പേര്‍ക്ക് രോഗം ബാധിച്ചിട്ടുണ്ടാകാമെന്നാണ് അദ്ദേഹം വ്യക്തമാക്കിയത്. ലോകാരോഗ്യ സംഘടനയിലെ 34 അംഗ എക്‌സിക്യൂട്ടീവ് ബോര്‍ഡിന്റെ പ്രത്യേക സമ്മേളനത്തില് സംസാരിക്കുകയായിരുന്നു മൈക്കല് റയാന്.\nഗ്രാമങ്ങളും നഗരങ്ങളും തമ്മിലും വിവിധ പ്രായക്കാര്‍ക്കിടയിലും ഈ കണക്ക് വിത്യാസപ്പെട്ടിരിക്കാമെങ്കിലും ആത്യന്തികമായി ലോകത്തിലെ ഭൂരിഭാഗം പേരും അപകടകരമായ സാഹചര്യത്തിലാണെന്ന് അദ്ദേഹം പറഞ്ഞു. കൊവിഡ് 19 ഇനിയും വ്യാപനം തുടരുമെങ്കിലും അത് ലഘൂകരിക്കുന്നതിനും ജീവന് രക്ഷിക്കുന്നതിനും നിലവില് സംവിധാനങ്ങള് ഉണ്ടെന്നും അദ്ദേഹം വ്യക്തമാക്കി.\nതെക്കുകിഴക്കന് ഏഷ്യയില് കൊവിഡ് കേസുകളില് കുതിച്ചുകയറ്റം ഉണ്ടായിട്ടുണ്ട്. യൂറോപ്പ്, കിഴക്കന് മെഡിറ്ററേനിയന് രാജ്യങ്ങളില് മരണങ്ങളും വര്‍ധിക്കുന്നു. അതേസമയം ആഫ്രിക്ക, പടിഞ്ഞാറന് ശാന്തസമുദ്രം മേഖലയില് കാര്യങ്ങള് കുറച്ചുകൂടി നിയന്ത്രണവിധേയമാണെന്നും റയാന് പറഞ്ഞു.\nആഗോള ജനസംഖ്യയുടെ 10 ശതമാനം പേര്‍ക്ക് ഈ വൈറസ് ബാധിച്ചിരിക്കാം എന്നാണ് നിലവിലെ കണക്കുകള് വ്യക്തമാക്കുന്നത്. 760 കോടി ജനസംഖ്യയില് 76 കോടി ആളുകള്‍ക്ക് ഇതിനകം രോഗം ബാധിച്ചിരിക്കാം. ലോകാരോഗ്യ സംഘടന, ജോണ്‍സ് ഹോപ്കിന്‍സ് യൂണിവേഴ്‌സിറ്റി എന്നിവയുടെ കണക്കുകള് പ്രകാരം 35 ദശലക്ഷത്തില് അധികം പേര്‍ക്കാണ് രോഗം ഇതുവരെ സ്ഥിരീകരിച്ചത്.\nലോകം ഇപ്പോള് ഒരു വിഷമകരമായ കാലഘട്ടത്തിലേക്ക് നീങ്ങുകയാണെന്ന് റയാന് മുന്നറിയിപ്പു നല്‍കി. രോഗം ഇപ്പോഴും പടര്‍ന്നുപന്തലിച്ചുകൊണ്ടേയിരിക്കുന്നുവെന്നും പല ഭാഗങ്ങളിലും കേസുകള് വര്‍ധിച്ചുവരികയാണെന്നും അദ്ദേഹം പറഞ്ഞു\nബീഫ് റോസ്റ്റിനെ വെല്ലാൻ മറ്റൊരു കിടിലൻ രുചി ഇതാ


'മരിച്ച് പോകുമായിരുന്ന പതിനായിരങ്ങളെ രക്ഷിക്കാന് കഴിഞ്ഞു'; വിമര്‍ശനങ്ങള്‍ക്കെതിരെ കെ കെ ശൈലജ | k k shailaja about covid situation in kerala\n'മരിച്ച് പോകുമായിരുന്ന പതിനായിരങ്ങളെ രക്ഷിക്കാനായി'; വിമര്‍ശനങ്ങള്‍ക്കെതിരെ കെ കെ ശൈലജ\nചിലർ രാഷ്ട്രീയ നേട്ടങ്ങൾക്ക് വേണ്ടി ചിലത് പറയുകയാണ്. ആത്മവിശ്വാസത്തിടെ തന്നെ കൊവിഡ് പ്രതിരോധ പ്രവര്‍ത്തനങ്ങളുമായി മുന്നോട്ട് പോകുമെന്ന് മന്ത്രി കൂട്ടിച്ചേര്‍ത്തു.\nThiruvananthapuram, First Published Jan 30, 2021, 4:50 PM IST\nതിരുവനന്തപുരം: കൊവിഡ് പ്രതിരോധ നടപടികള്‍ക്കെതിരെയുള്ള വിമർശനങ്ങളെ പൊസിറ്റിവ് ആയി കാണുന്നുവെന്ന് ആരോഗ്യമന്ത്രി കെ കെ ശൈലജ. ആളുകൾ കണക്കുകൾ ശ്രദ്ധിക്കുന്നില്ല. അതൊന്നും നോക്കാതെയാണ് പലപ്പോഴും വിമർശനം ഉന്നയിക്കുന്നത്.\nതുടക്കത്തിൽ 0.5 ആയിരുന്നു കേരളത്തിന്റെ മരണനിരക്ക്. ജൂണ് - ജൂലൈയിൽ മരണ നിരക്ക് 0.7 വരെ ആയി. മരിച്ച് പോകുമായിരുന്ന പതിനായിരങ്ങളെ രക്ഷിക്കാന് കഴിഞ്ഞുവെന്ന് മന്ത്രി പറഞ്ഞു. സംസ്ഥാനത്ത് കൊവിഡ് സ്ഥിരീകരിച്ചിട്ട് ഒരു വർഷം തികയുന്ന പശ്ചാത്തലത്തില് പ്രതികരിക്കുകയായികുന്നു ആരോഗ്യമന്ത്രി.\nമേയ് മസത്തിന് ശേഷമാണ് സംസ്ഥാനത്ത് കൊവിഡ് കേസുകൾ കൂടാൻ തുടങ്ങിയത്. ഹോട്ട്സ്പോട്ടുകളിൽ നിന്ന് ആളുകൾ മടങ്ങാൻ തുടങ്ങിയതോടെ കേസുകൾ കൂടി. വിവാഹങ്ങൾ, രാഷ്ട്രീയ പാർട്ടി പരിപാടികൾ എന്നിവ സമ്പർക്ക വ്യാപനം കൂട്ടി. ടെസ്റ്റ് മുറവിളി പണ്ടേ ഉള്ളത്. എന്തിനാണ് ഇങ്ങനെ പറയുന്നത് എന്ന് മനസിലാവുന്നില്ലെന്നും മന്ത്രി പറഞ്ഞു.\nകേരളത്തിന് കൃത്യമായ സ്ട്രാറ്റജിയുണ്ട്. മരണനിരക്ക് 0.4 ശതമാനത്തിൽ പിടിച്ചു നിർത്തിയത് നേട്ടമാണ്. ടെസ്റ്റ് പൊസിറ്റിവിട്ടി നിരക്ക് 10ന് താഴെയായി നിർത്താൻ കഴിയുന്നത് ഇപ്പോഴും നേട്ടമായി കരുതുകയാണെന്നും മന്ത്രി കൂട്ടിച്ചേര്‍ത്തു.\nമരിച്ച് പോകുമായിരുന്നു പതിനായിരങ്ങളെ രക്ഷിക്കാൻ കഴിഞ്ഞു. ചിലർ രാഷ്ട്രീയ നേട്ടങ്ങൾക്ക് വേണ്ടി ചിലത് പറയുകയാണ്. ആത്മവിശ്വാസത്തിടെ തന്നെകൊവിഡ് പ്രതിരോധ പ്രവര്‍ത്തനങ്ങളുമായി മുന്നോട്ട് പോകുമെന്ന് മന്ത്രി കൂട്ടിച്ചേര്‍ത്തു.\nLast Updated Jan 30, 2021, 5:02 PM IST


മുസ്ലിം ലീഗ് സംസ്ഥാന ഭാരവാഹികളുടെ യോഗത്തില് പി.കെ. കുഞ്ഞാലിക്കുട്ടിക്ക് രൂക്ഷവിമര്‍ശനം – World Indian News\nമുസ്ലിം ലീഗ് സംസ്ഥാന ഭാരവാഹികളുടെ യോഗത്തില് പി.കെ. കുഞ്ഞാലിക്കുട്ടിക്ക് രൂക്ഷവിമര്‍ശനം\nകോഴിക്കോട്: മുസ്ലിം ലീഗ് സംസ്ഥാന ഭാരവാഹികളുടെയും നിയമസഭ പാര്‍ട്ടിയുടെയും യോഗത്തില് ദേശീയ ജന. സെക്രട്ടറി പി.കെ. കുഞ്ഞാലിക്കുട്ടിക്ക് രൂക്ഷവിമര്‍ശനം. തെരഞ്ഞെടുപ്പ് വിഷയങ്ങള് ചര്‍ച്ച ചെയ്യുന്നതിനിടെയാണ് കുഞ്ഞാലിക്കുട്ടി എം.പി സ്ഥാനം രാജിവെച്ച് നിയമസഭയിലേക്ക് മത്സരിച്ചതിനെതിരെ വിമര്‍ശനമുണ്ടായത്. പി.എം. സാദിഖലി ഉള്‍പ്പെടെയുള്ളവര് കുഞ്ഞാലിക്കുട്ടിയുടെ നടപടി പാര്‍ട്ടിക്ക് അവമതിപ്പുണ്ടാക്കിയതായി തുറന്നടിച്ചു.\nപാര്‍ട്ടിയില് നേതൃമാറ്റം അനിവാര്യമാണെന്നും കാതലായ െപാളിച്ചെഴുത്തുണ്ടാകണമെന്നും ആവശ്യമുയര്‍ന്നു. യോഗത്തിലെ നിര്‍ദേശങ്ങള് ക്രോഡീകരിച്ച് സമര്‍പ്പിക്കാന് പി.എം.എ. സലാം, കെ.പി.എ. മജീദ്, കെ. കുട്ടി അഹമ്മദ് കുട്ടി, കെ.എം. ഷാജി, ആബിദ് ഹുസൈന് തങ്ങള്, അഡ്വ.എന്. ഷംസുദ്ദീന്, അബ്ദുറഹ്മാന് രണ്ടത്താണി, സി.പി. ചെറിയ മുഹമ്മദ്, പി.എം. സാദിഖലി, പി.കെ. ഫിറോസ് എന്നിവരടങ്ങുന്ന ഉപസമിതിയെ നിയമിച്ചു. ഇവരുടെ റിപ്പോര്‍ട്ടനുസരിച്ച് തുടര്‍ചര്‍ച്ച നടത്തും.\nഭരണകൂടങ്ങളുടെ ന്യൂനപക്ഷ പിന്നാക്കവിരുദ്ധ നീക്കങ്ങള്‍ക്കെതിരെ പോരാട്ടം ശക്തിപ്പെടുത്താന് യോഗം തീരുമാനിച്ചു. സച്ചാര് സമിതി അട്ടിമറിച്ചും സംവരണങ്ങളില് വെള്ളം ചേര്‍ത്തും ജനങ്ങളെ ഭിന്നിപ്പിച്ചും കൊടിയ അഴിമതിയും കെടുകാര്യസ്ഥതയും മറച്ചുവെക്കാനുള്ള ശ്രമം ജനങ്ങളെ ബോധ്യപ്പെടുത്തുമെന്നും പി.കെ. കുഞ്ഞാലിക്കുട്ടി, പാണക്കാട് സാദിഖലി ശിഹാബ് തങ്ങള്, പി.എം.എ. സലാം, കെ.പി.എ. മജീദ് എന്നിവര് മാധ്യമപ്രവര്‍ത്തകരോട് പറഞ്ഞു. യോഗത്തില് സംസ്ഥാന പ്രസിഡന്‍റ് പാണക്കാട് ഹൈദരലി ശിഹാബ് തങ്ങളുടെ നിര്‍ദേശപ്രകാരം സാദിഖലി ശിഹാബ് തങ്ങള് അധ്യക്ഷതവഹിച്ചു.\nരണ്ടാം ഡോസ് എടുക്കാന് ചെന്ന വീട്ടമ്മയ്ക്ക് നഴ്‌സ്2ഡോസ് വാക്‌സീന് നല്‍കി\nപാലക്കാട് ജില്ലയില് താഴേത്തട്ടില് നിറഞ്ഞുനിന്ന് പ്രവര്‍ത്തിക്കുന്ന വ്യക്തിയാണ് എ ഗോപിനാഥെന്ന് വിജയരാഘവന്\nഅഗ്നിപഥ് സ്കീം പ്രവേശന പ്രായപരിധി ഉയർത്തി


ഇന്ത്യ ഒരു പ്രധാന വിപണിയാണെന്ന് ആംവേ - FUTURE KERALA - Future Kerala\n2025-ല് ഒരു ബില്യണ് യുഎസ് ഡോളറിന്റെ വില്‍പന്നയാണ് ഇന്ത്യയില് ആംവേ ലക്ഷ്യമിടുന്നത്\nന്യൂഡല്‍ഹി : ഇന്ത്യ തങ്ങളുടെ പ്രധാന വിപണി ആയിരിക്കുമെന്നും കമ്പനിയുടെ വളര്‍ച്ചയ്ക്ക് പ്രധാന പങ്കു വഹിക്കുമെന്നും അമേരിക്ക ആസ്ഥാനമായ നെറ്റ് വര്‍ക്ക് മാര്‍ക്കറ്റിങ് കമ്പനിയായ ആംവേ വ്യക്തമാക്കി. ആംവേയുടെ ലോകത്തെ അഞ്ച് പ്രധാന വിപണികളില് ഒന്നായി ഇന്ത്യ മാറിയേക്കും. അടുത്ത അഞ്ച് വര്‍ഷത്തില് ഇരട്ട സംഖ്യാ വളര്‍ച്ചയാണ് കമ്പനി ഇന്ത്യയില് പ്രതീക്ഷിക്കുന്നത്.\n‘ഇന്ത്യന് വിപണിയുടെ വലിപ്പവും വ്യാപ്തിയും ഞങ്ങള്‍ക്ക് മികച്ച പ്രതീക്ഷയാണ് നല്‍കുന്നതെന്ന് ആംവേ ചെയര്‍മാന് ഡൗഗ്ലാസ് എല് ഡിവോസ് പറഞ്ഞു. നിലവില് ചൈന, യുഎസ്, ദക്ഷിണ കൊറിയ, ജപ്പാന്, തായ്‌ലന്‍ഡ്, തായ്വാന് എന്നീ രാജ്യങ്ങളാണ് ഇന്ത്യയ്ക്ക് മുന്നില്. 2025-ല് ഒരു ബില്യണ് യുഎസ് ഡോളറിന്റെ വില്‍പന്നയാണ് ഇന്ത്യയില് ആംവേ ലക്ഷ്യമിടുന്നത്. 2017-18 കാലയളവില് 1,800 കോടി രൂപയുടെ വില്‍പ്പനയാണ് സ്ഥാപനം നേടിയത്. 2018-19-ല് ഇത് 2,000 കോടി എത്തുമെന്നാണ് പ്രതീക്ഷിക്കുന്നത്.\n‘ഏഴ് ശതമാനം വളര്‍ച്ചാനിരക്കാണ് ലഭിച്ചത്. ഭാവിയില് ഇത് ഉയരുമെന്നാണ് പ്രതീക്ഷിക്കുന്നത്. അടുത്ത അഞ്ചു വര്‍ഷം ഇതേ വളര്‍ച്ച കൈവരിക്കും. ഇന്ത്യയില് നിന്ന് ഹെര്‍ബല് ഉല്‍പന്നങ്ങള് വാങ്ങാന് തായ്‌ലന്‍ഡ് മലേഷ്യ പോലുള്ള രാജ്യങ്ങള് താല്‍പര്യം കാണിച്ചിട്ടുണ്ട്. ഇന്തോനേഷ്യയും സൗത്ത് ഈസ്റ്റ് ഏഷ്യ മേഖലയും ഇങ്ങനത്തെ ഉല്‍പന്നങ്ങള് വാങ്ങാന് താല്‍പര്യം കാണിക്കും.,’- ഡൗഗ്ലാസ് പറഞ്ഞു.\nകഴിഞ്ഞ വര്‍ഷമാണ് ആംവേ ഇന്ത്യ ഹെര്‍ബല് സ്‌കിന്‍കെയര് ഉത്പന്നങ്ങളിലേക്ക് കടന്നത്. ‘നിര്‍മ്മാണ പ്രവര്‍ത്തനങ്ങള് തുടങ്ങാന് ഞങ്ങള് ഇന്ത്യയില് ആദ്യം നിക്ഷേപം നടത്തിയിരുന്നു. ഒരു അന്താരാഷ്ട്ര സ്ഥാപനം ആയതിനാല് കൂടുതല് പദ്ധതികളും ഞങ്ങള് നടത്തിയേക്കും.,’ – അദ്ദേഹം കൂട്ടിച്ചേര്‍ത്തു. യുഎസില് ന്യൂട്രിലൈറ്റ് ബ്രാന്‍ഡുമായി ചേര്‍ന്ന് പ്രവര്‍ത്തിച്ച രീതിയില് ഇന്ത്യയിലും അവര്‍ത്തിക്കാനാണ് ആംവെയുടെ ശ്രമം. ‘ഈ ആശയം ഇന്ത്യയിലും ചൈനയിലും പ്രവര്‍ത്തികമാക്കുമെന്ന്’ അദ്ദേഹം പറഞ്ഞു.


ഉദ്യോഗസ്ഥരെ ഉപയോഗിച്ച് അഴിമതി മൂടിവയ്ക്കാനുള്ള മുഖ്യമന്ത്രിയുടെ ശ്രമം വിജയിക്കില്ല: രമേശ് ചെന്നിത്തല – Jaihind TV\nഉദ്യോഗസ്ഥരെ ഉപയോഗിച്ച് അഴിമതി മൂടിവയ്ക്കാനുള്ള മുഖ്യമന്ത്രിയുടെ ശ്രമം വിജയിക്കില്ല: രമേശ് ചെന്നിത്തല\nതിരുവനന്തപുരം: സി.എ.ജി റിപ്പോര്‍ട്ടില് ചൂണ്ടിക്കാട്ടിയ പൊലീസ് തലപ്പത്തെ വന്‍കൊള്ളയെക്കുറിച്ച് മൗനം പാലിക്കുന്ന മുഖ്യമന്ത്രി പിണറായി വിജയന് ചില ഉദ്യോഗസ്ഥരെ ഉപയോഗിച്ച് അഴിമതി മൂടിവയ്ക്കാന് നടത്തുന്ന ശ്രമം വിജയിക്കാന് പോകുന്നില്ലെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു.\nഇത്രയും ഗുരുതരമായ ആരോപണങ്ങള് ഭരണഘടനാ സ്ഥാപനമായ സി.എ.ജി ചൂണ്ടിക്കാട്ടി ഇത്ര ദിവസം കഴിഞ്ഞിട്ടും മുഖ്യമന്ത്രി ഒരക്ഷരം പറഞ്ഞിട്ടില്ല. പകരം ആഭ്യന്തര സെക്രട്ടറിയെക്കൊണ്ട് എല്ലാം ഭദ്രമെന്ന് റിപ്പോര്‍ട്ട് എഴുതി വാങ്ങിക്കുകയും സര്‍ക്കാര് തലത്തില് നിന്ന് തന്നെ അത് മാദ്ധ്യമങ്ങള്‍ക്ക് ചോര്‍ത്തി നല്‍കുകയും ചെയ്തു. അതേ പോലെ ക്രൈംബ്രാഞ്ച് മേധാവിയെക്കൊണ്ട് മാദ്ധ്യമങ്ങള്‍ക്ക് മുന്നില് എസ്.എ.പി ക്യാമ്പില് പരിശോധനാ നാടകം കളിപ്പിച്ച് തോക്കുകളെല്ലാം ഭദ്രമാണെന്ന് പറയിക്കുകയും ചെയ്തു. സി.എ.ജി ആവര്‍ത്തിച്ച് ചോദിച്ചിട്ടും ഹാജരാക്കാന് കഴിയാതിരുന്ന തോക്കുകളാണ് ഞൊടിയിടില് കണ്ടെത്തിയതായി ക്രൈംബ്രാഞ്ച് മേധാവി പറയുന്നത്. എല്ലാം ഭദ്രമാണെന്ന് ആഭ്യന്തര സെക്രട്ടറി റിപ്പോര്‍ട്ട് നല്‍കിയ ദിവസം തന്നെയാണ് പേരൂര്‍ക്കട എസ്.എ.പി ക്യാമ്പില് വ്യാജവെടിയുണ്ടകള് ക്രൈംബ്രാഞ്ച് പിടിച്ചെടുത്തത്. അതോടെ ആഭ്യന്തര സെക്രട്ടറിയുടെ റിപ്പോര്‍ട്ട് പൊളിഞ്ഞു. ഇത്തരം ഞുണുക്ക് വിദ്യകള്‍കൊണ്ടൊന്നും രക്ഷപ്പെടാമെന്ന് മുഖ്യമന്ത്രി കരുതണ്ടെന്നും രമേശ് ചെന്നിത്തല പറഞ്ഞു.\nഎസ്.ഐ മാര്‍ക്കും എ.എസ്.ഐമാര്‍ക്കും ക്വാട്ടേഴ്‌സുകള് പണിയാന് നീക്കി വച്ച് തുക ഉപയോഗിച്ച് ഡി.ജി.പിക്കും എ.ഡി.ജ.പിമാര്‍ക്കും വില്ലകള് പണിയുന്നതിനെപ്പറ്റിയുള്ള സി.എ.ജി റിപ്പോര്‍ട്ട് കോളിളക്കം സൃഷ്ടിച്ച പശ്ചാത്തലത്തിലാണ് യഥാര്‍ത്ഥ വസ്തുതകള് മനസിലാക്കാന് പ്രതിപക്ഷ നേതാക്കള് ആ സ്ഥലത്ത് പോയത്. ഒരു വില്ലയുടെയും അകത്ത് പോയില്ല. പുറത്ത് നിന്ന് പണി കണ്ടതേയുള്ളൂ. മാദ്ധ്യമങ്ങള് ആ സന്ദര്‍ശനം ലൈവായി റിപ്പോര്‍ട്ട് ചെയ്തതാണ്. സത്യാവസ്ഥ നാട്ടുകാര്‍ക്കും അറിവുള്ളതാണ്. ഉദ്യോഗസ്ഥര് കുടുംബസമേതം താമസിക്കുന്ന വസതികളില് പ്രവേശിക്കാതിരിക്കാനുള്ള ഔചിത്യബോധം പ്രതിപക്ഷ നേതാക്കള്‍ക്കുണ്ട്. ഇക്കാര്യത്തില് രാഷ്ട്രീയ വിവാദത്തിന് ശ്രമിക്കുന്നത് ഭംഗിയല്ല. ചില ഉദ്യോഗസ്ഥര് അഴിമതിയെ ന്യായീകരിക്കാന് ശ്രമിക്കുന്നത് ശരിയല്ലെന്നും രമേശ് ചെന്നിത്തല പറഞ്ഞു.


crowd funding | ചാരിറ്റിക്ക് യൂട്ഊബർമാർ അക്കൗണ്ടിലേക്ക് പണം പിരിക്കുന്നത് തടയും; സോഷ്യൽ മീഡിയാ പിരിവിൽ ഇനി പൊലീസ് നിരീക്ഷണവും; അപൂർവ്വ രോഗങ്ങളുടെ ചികിൽസയ്ക്ക് ക്രൗഡ് ഫണ്ടിങ് പ്ലാറ്റ് ഫോം; ഹൈക്കോടതി നിർദ്ദേശത്തിൽ പിണറായി സർക്കാരിന് അനുകൂല മനസ്സ് - MarunadanMalayalee.com\nJuly 24, 202107:55 AM IST Permalink\nകൊച്ചി: അപൂർവരോഗങ്ങളുടെ ചികിത്സയ്ക്കായി ഫണ്ട് കണ്ടെത്താൻ സർക്കാർ നിയന്ത്രണത്തിൽ ക്രൗഡ് ഫണ്ടിങ് പ്ലാറ്റ് ഫോം നിലവിൽ വരും. ഇത് സാധ്യമാണോയെന്ന് ഹൈക്കോടതി ആരാഞ്ഞിരുന്നു. ഇതിൽ സർക്കാർ ്അനുകൂല തീരുമാനം എടുത്തേക്കും. ക്രൗഡ് ഫണ്ടിംഗിന്റെ മറവിലെ തട്ടിപ്പുകൾ ഇല്ലായ്മ ചെയ്യാൻ കൂടിയാണ് ഇത്. സ്വകാര്യ വ്യക്തികളുടെ ഇടപെടലിന് തടയുക കൂടിയാകും ലക്ഷ്യം.\nസ്‌പൈനൽ മസ്‌കുലർ അട്രോഫി എന്ന അപൂർവരോഗം ബാധിച്ച് കഴിഞ്ഞദിവസം കോഴിക്കോട് ഗവ. മെഡിക്കൽ കോളേജാശുപത്രിയിൽ മരിച്ച ഇമ്രാൻ മുഹമ്മദിന്റെ ചികിത്സയ്ക്ക് സഹായംതേടി പിതാവ് ആരിഫ് ഫയൽ ചെയ്ത ഹർജിയാണ് നിർണ്ണായകമായത്. ഈ ഹർജി പരിഗണിച്ച ജസ്റ്റിസ് പി.ബി. സുരേഷ് കുമാറാണ് ഈ നിർദ്ദേശം മുമ്പോട്ട് വച്ചത്. ഇതിനോട് സർക്കാരിനും അനുകൂല തീരുമാനമാണുള്ളത്.\nചാരിറ്റി പ്രവർത്തനത്തിനു യൂട്ഊബർമാർ സ്വന്തം അക്കൗണ്ടിലേക്ക് പണം പിരിക്കുന്നത് തടയുന്ന തരത്തിൽ ഇടപെടൽ ഉണ്ടായേക്കും. സമൂഹ മാധ്യങ്ങളിലൂടെ ആർക്കും പണപ്പിരിവ് നടത്താമെന്ന അവസ്ഥ സംസ്ഥാന സർക്കാർ ആഗ്രഹിക്കുന്നില്ല. പിരിച്ച പണം സംബന്ധിച്ച് പിന്നീട് തർക്കങ്ങളും ഉണ്ടാകുന്നു. ഇക്കാര്യത്തിൽ സർക്കാരിന്റെയും പൊലീസിന്റെയും കർശന നിരീക്ഷണവും ഇടപെടലും ഉണ്ടാകുന്ന തരത്തിൽ ക്രൗഡ് ഫണ്ടിങിന് പുതിയ പദ്ധതി സംസ്ഥാന സർക്കാർ മുമ്പോട്ട് വച്ചേക്കും.\nഅപൂർവ ജനിതകരോഗങ്ങൾ ബാധിച്ചവരുടെ ചികിത്സയ്ക്കായി രൂപവത്കരിച്ച പ്രത്യേക അക്കൗണ്ടിലേക്ക് സർക്കാർ വിഹിതമായ 50 ലക്ഷംപോലും കൈമാറിയിട്ടില്ല. നികുതിയിളവ് ലഭിക്കാത്തതിനാൽ സി.എസ്.ആർ. ഫണ്ട് നൽകാൻ കമ്പനികളും തയ്യാറല്ല. അതിനാലാണ് സർക്കാർ നിയന്ത്രണമുള്ള ക്രൗഡ് ഫണ്ടിങ് പ്ലാറ്റ് ഫോം എന്ന നിർദ്ദേശം മുന്നോട്ടുവെക്കുന്നത്. ഇമ്രാനുവേണ്ടി ക്രൗഡ് ഫണ്ടിങ്ങിലൂടെ സമാഹരിച്ച തുക ഇനി എന്തുചെയ്യാനാകുമെന്നും കോടതി തിരക്കി.\nഇക്കാര്യത്തിൽ തീരുമാനമെടുക്കാൻ ചികിത്സാ സഹായസമിതി ചെയർമാൻ മഞ്ഞളാംകുഴി അലി എംഎ‍ൽഎ.യെയും കേസിൽ കക്ഷിചേർത്തു. ഇമ്രാന്റെ മരണ സാഹചര്യത്തിൽ ഈ പണം മറ്റ് ആവശ്യങ്ങൾക്ക് ഉപയോഗിച്ചേക്കാം. ഇതിനെ പുതുതായി രൂപീകരിക്കുന്ന ക്രൗഡ് ഫണ്ടിംഗിന്റെ ഭാഗമാക്കി മാറ്റുകയും ചെയ്യും. കേന്ദ്രസർക്കാർ രൂപവത്കരിച്ച പദ്ധതിപ്രകാരമാണ് അപൂർവരോഗം ബാധിച്ചവരുടെ ചികിത്സ നടത്തുന്നത്.\nമറ്റു സംസ്ഥാനങ്ങളിലടക്കം ഇതെങ്ങനെയാണു നടക്കുന്നത് എന്നടക്കമുള്ള വിവരങ്ങൾ ഉൾപ്പെടുത്തി റിപ്പോർട്ട് നൽകാൻ കേന്ദ്രസർക്കാരിനോടു ഹൈക്കോടതി നിർദ്ദേശിച്ചു. ക്രൗഡ് ഫണ്ടിങ് പ്ലാറ്റ് ഫോമിനെ സംബന്ധിച്ച് സംസ്ഥാന സർക്കാരും റിപ്പോർട്ട് നൽകണം. ഹർജി രണ്ടാഴ്ചയ്ക്കുശേഷം വീണ്ടും പരിഗണിക്കും. അന്ന് അനുകൂല മനസ്സ് സംസ്ഥാന സർക്കാർ അറിയിക്കും.\nനേരത്തെ ചികിത്സാ ആവശ്യത്തിനും മറ്റുമായി സമൂഹ മാധ്യമങ്ങളിലുടെയും മറ്റും നടക്കുന്ന പണപ്പിരിവുകളിലും മറ്റും സർക്കാർ നിയന്ത്രണം ഉണ്ടാവണമെന്നു ഹൈക്കോടതി വാക്കാൽ അഭിപ്രായപ്പെട്ടിരുന്നു. പണത്തിന്റെ ഉറവിടം അടക്കം അധികൃതർ പരിശോധിക്കണമെന്നും ജസ്റ്റിസ് പി.ബി.സുരേഷ് കുമാർ നിർദ്ദേശിച്ചു. ക്രൗഡ് ഫണ്ടിങ് ഉൾപ്പെടെയുള്ള വിഷയങ്ങളിൽ സർക്കാർ നിയന്ത്രണം വേണമെന്നും പണം എവിടെ നിന്ന് വരുന്നു എങ്ങോട്ട് പോകുന്നു എന്ന കാര്യത്തിൽ വ്യക്തത വേണമെന്നും കോടതി ചൂണ്ടിക്കാട്ടിയിരുന്നു. ഇക്കാര്യത്തിൽ സർക്കാർ സമഗ്രമായ നയം രൂപീകരിക്കണമെന്നും കോടതി നിർദ്ദേശിച്ചിരുന്നു.\nക്രൗഡ് ഫണ്ടിങ്ങിന് എതിരല്ല എന്ന് വ്യക്തമാക്കിയ കോടതി സദുദ്ദേശ്യത്തോടെ പണം നൽകുന്നവർ വഞ്ചിക്കപ്പെടാൻ പാടില്ലെന്നും സത്യസന്ധമായ ഉറവിടങ്ങളിൽ നിന്ന് അർഹരായവർക്ക് പണം ലഭിക്കുന്നത് തടയാൻ പാടില്ലെന്നും പറഞ്ഞിരുന്നു.\nക്രൗഡ് ഫണ്ടിങ് കൂടുതൽ നിരീക്ഷണത്തിലേക്ക്\nക്രൗഡ് ഫണ്ടിങ് സർക്കാർ നിരീക്ഷിക്കണം: ഹൈക്കോടതി\nക്രൗഡ് ഫണ്ടിങിലെ ഹൈക്കോടതി ഇടപെടൽ പിരിവുകളും തർക്കങ്ങളും വ്യാപകമാകുമ്പോൾ


Government against Mangalam | മിന്നുന്ന തുടക്കം ഇടിമിന്നലായി... മംഗളത്തെ വേട്ടയാടി ഭരണകൂട ഭീകരതയും - Malayalivartha.com Widgets Magazine\n05 APRIL 2017 12:23 AM IST\nകേരളത്തിലെ മാധ്യമപ്രവര്‍ത്തകര്‍ക്കിടയില് ഒരു ഐക്യബോധമുണ്ടായിരുന്നു. ഹണി ട്രാപ് സംഭവത്തോടെ അത് തകര്‍ന്നു. മംഗളത്തെ ഒറ്റപ്പെടുത്തി ആക്രമിച്ചു കീഴടക്കുന്നതില് സര്‍ക്കാര് വിജയിച്ചു. ഹണി ട്രാപ്പില് ഇനിയുണ്ടായിരുന്ന വെടിമരുന്നൊക്കെ നിര്‍വീര്യമാക്കുകയായിരുന്നു സര്‍ക്കാരിന്റെ മുഖ്യലക്ഷ്യം.\nഏഷ്യാനെറ്റിന്റെ എഫ് ഐ ആര് പ്രോഗ്രാമില് പോലും ,കൊടുംകുറ്റവാളികളെ അറസ്റ്റുചെയ്തു എന്ന മട്ടിലുള്ള റിപ്പോര്‍ട്ട്. കൈരളിയും,റിപോര്‍ട്ടറുമൊക്കെ ആഘോഷിക്കുന്നു. ഇതില് ചാനല് ചെയ്ത കൊടും പാതകം പോലെ തന്നെ അപലപനനീയമാണ് സര്‍ക്കാരിന്റെ ഈ ചാനല് വേട്ട. ചാനല് ശത്രുക്കളും ഭരണക്കാരും ഒരുമിക്കുന്നു. നാളെ ആര്‍ക്കും സംഭിവിക്കാം ഇത്തരം അബദ്ധങ്ങള്. ചോദ്യം ചെയ്യാനായി കസ്റ്റഡിയിലെടുത്തു കുടുക്കി കളഞ്ഞു.\nമംഗളം ചാനല് സിഇഒ അജിത് കുമാര്, എം.ബി. സന്തോഷ്, ഫിറോസ് സാലി മുഹമ്മദ്, എസ്.വി. പ്രദീപ്, കെ. ജയചന്ദ്രന് എന്നിവരുടെ അറസ്റ്റാണ് രേഖപ്പെടുത്തിയിരിക്കുന്നത്. അറസ്റ്റിലായ എല്ലാവരും മാധ്യമപ്രവര്‍ത്തകരാണ്. ഇവരെ ബുധനാഴ്ച കോടതിയില് ഹാജരാക്കും.\nഅശ്ലീല ഓഡിയോ ടേപ്പ് സംപ്രേഷണം ചെയ്ത സംഭവത്തില് കേസെടുത്ത് അന്വേഷണം ആരംഭിച്ച ക്രൈംബ്രാഞ്ച് സംഘത്തിനു മുന്നില് ചോദ്യം ചെയ്യലിനു വിധേയമാകാന് മംഗളം ചാനലിലെ ഒമ്പതു പേരാണ് ഇന്നലെ രാവിലെ എത്തിയത്. ക്രൈംബ്രാഞ്ച് ആസ്ഥാനത്തു നടന്ന 12 മണിക്കൂര് ചോദ്യം ചെയ്യലിനുശേഷമാണ് അഞ്ചു പേരുടെ അറസ്റ്റ് രേഖപ്പെടുത്തിയിരിക്കുന്നത്. ഒറ്റയ്ക്കും കൂട്ടായും ചോദ്യംചെയ്യലിനു വിധേയമാക്കിയശേഷമാണ് അറസ്റ്റ് രേഖപ്പെടുത്തിയത്.\nക്രിമിനല് ഗൂഢാലോചന, ഐടി നിയമത്തിലെ ജാമ്യമില്ലാ വകുപ്പുകള് തുടങ്ങിയവയാണു പ്രതികള്‍ക്കെതിരെ ചുമത്തിയിരിക്കുന്നത്. ഇവരുടെ മുന്‍കൂര് ജാമ്യഹര്‍ജി വ്യാഴാഴ്ച വീണ്ടും പരിഗണിക്കും.\nമംഗളത്തിന്റെ തന്നെ ബ്രേക്കിങ്ങ് വാക്കുകളില് മിന്നുന്ന തുടക്കം പിന്നീട് ഇടിമിന്നലായി മാറുന്ന കാഴ്ച. ഇത്തരം അപചയ മാധ്യമപ്രവര്‍ത്തനം തന്നെയായിരുന്നു സരിതയുടെ കാലത്തും,തെറ്റയിലിന്റെ കാലത്തും കേരളത്തിലെ മാധ്യമപ്രവര്‍ത്തകര് പിന്തുടര്‍ന്ന് പോന്നത്. ഇപ്പോള് മംഗളത്തിന് നേര്‍ക്ക് കല്ലെറിയുന്നവര് പലരും വേശ്യയുടെ ചാരിത്ര്യപ്രസംഗമാണ് നടത്തുന്നത്.\nസ്വകാര്യതയിലേക്കുള്ള കടന്നു കയറ്റം എന്ന നിലയില് അധാര്‍മ്മികമായ മംഗളത്തിന്റെ നടപടിക്കെതിരെയായിരുന്നു പൊതു വികാരം. മംഗളം കുറ്റം ഏറ്റു പറയുക കൂടി ചെയ്തതോടെ ആ വികാരം അതിശക്തമായി മാറി. മംഗളത്തിന്റെ വീഴ്ചയെ കേരളത്തിലെ മാധ്യമപ്രവര്‍ത്തകരുടെ നേതൃത്വത്തില് പിന്നീട് വലിയ ആഘോഷം ആക്കി.\nപൊതുവെ മാധ്യമ പ്രവര്‍ത്തകര് എന്തു തെമ്മാടിത്തരം കാണിച്ചാലും മൗനം പാലിക്കുന്ന സഹപ്രവര്‍ത്തരെല്ലാവരും ഒരിമിച്ചു ചേര്‍ന്ന് മംഗളത്തെ എറിഞ്ഞു വീഴ്ത്താന് ശ്രമിക്കുന്ന കാഴ്ച, കൗതുകം ഉണര്‍ത്തുന്നത് തന്നെ. സഹപ്രവര്‍ത്തകരുടെ പോലും പിന്തുണ ഇല്ലാതെ മംഗളം ലേഖകരും മാനേജ്‌മെന്റും അലയുന്ന കാഴ്ചയാണ് ഇപ്പോള് കാണുന്നത്.\nഅവസരം മുതലെടുത്ത് പൊലീസ് പത്രമോഫീസില് കയറി റെയ്ഡ് നടത്തുകയും നിയമവിരുദ്ധമായി കേസ് രജിസ്റ്റര് ചെയ്തു സ്വതന്ത്ര മാധ്യമപ്രവര്‍ത്തനത്തിന്റെ കടയ്ക്കല് കോടാലി വയ്ക്കാന് ശ്രമിക്കുകയും ചെയ്യുന്നു. ഇവിടെ ഒരു ക്രിമിനല് ഗൂഢാലോചന നടന്നു എന്നു തെളിയിക്കാന് പൊലീസിന്റെ കയ്യില് യാതൊരു പ്രാഥമിക തെളിവുകളും ഇല്ല എന്നതാണ്. ചാനലിന്റെ മാര്‍ക്കറ്റിങ്ങിനു വേണ്ടി ഒരു സ്റ്റിങ് ഓപ്പറേഷന് പ്ലാന് ചെയ്യുകയും അത് നടപ്പിലാക്കുകയും ചെയ്തു. എന്നു മാത്രമല്ല ജനങ്ങളെ തെറ്റിദ്ധരിപ്പിക്കാന് വേണ്ടി സ്റ്റിങ് ഓപ്പറേഷന് നടത്തിയ ലേഖികയെ വിധവയായ പരാതിക്കാരിയായി മാറ്റി. ഈ അധാര്‍മ്മികതയുടെ പേരില് പ്രേക്ഷകരോട് ക്ഷമ പറുകയും അത്തരം മണ്ടത്തരം കാട്ടാതിരിക്കുകയും മാത്രമാണ്. അതിന്റെ പേരില് കേസ് എടുക്കുന്നത് മാധ്യമ സ്വാതന്ത്ര്യത്തിനെതരെയുള്ള കടന്നു കയറ്റവുമാണ്. അല്ലെങ്കില് സ്റ്റിങ് ഓപ്പറേഷന് എന്നത് ഒരു ക്രിമിനല് കുറ്റമായി നിയമത്തില് പറയണമായിരുന്നു.\nകേരളത്തിലെ മാധ്യമപ്രവര്‍ത്തകരും മാധ്യമങ്ങളും പോലും കുറ്റകരമായ നിശബ്ദത പുലര്‍ത്തുന്നത്. അധാര്‍മ്മികമായ ഒരു പ്രവര്‍ത്തിക്കെതിരെ ശബ്ദം ഉയര്‍ത്തുന്നത് പോലെ തന്നെ പ്രധാനപ്പെട്ടതാണ് ഒരു മാധ്യമത്തിനെതിരെ നിയമവിരുദ്ധമായ പ്രവര്‍ത്തി നടത്താന് ഭരണകൂടങ്ങള് ശ്രമിക്കുമ്പോള് എതിര്‍ക്കേണ്ടതും. വാര്‍ത്ത വായിക്കുന്നവര്‍ക്കെതിരെയൊക്കെ കേസ് എടുക്കാന് തുടങ്ങിയാല് എങ്ങനെയാണ് സ്വതന്ത്രമായ മാധ്യമപ്രവര്‍ത്തനം സാധ്യമാകുന്നത്? വാര്‍ത്ത വായിക്കാന് ഇരിക്കുമ്പോള് പ്രോംപ്റ്ററില് തെളിയുന്നതുവരെ ഏതു വാര്‍ത്തയാണ് വായിക്കുന്നത് എന്നു പോലും അവതാരകര്‍ക്ക് അറിയില്ല.\nഇന്ന് മംഗളത്തിന്റെ വീഴ്ച ആഘോഷിക്കുന്നവരില് ഒരു വലിയ വിഭാഗത്തിന് ഭരണകൂട പിന്തുണയുണ്ടാകാം.സര്‍ക്കാരിന്റെ അകത്തളങ്ങളില് ഭരണം നിയന്ത്രിക്കുന്നവരാകാം. ചെയ്ത തെറ്റുകള്‍ക്ക് ശിക്ഷ ഏറ്റുവാങ്ങിയെ പറ്റൂ.എങ്കിലും ഇത് ഒരു ഭരണകൂട ഭീകരത തന്നെയായി മാറുന്നു.


നീലഗിരിയില് 198 ഇനം ചിത്രശലഭങ്ങളെ കണ്ടെത്തി – Chandrika Daily\nBy chandrika Tuesday October 16, 2018 11:07 am\nനീലഗിരിയില് 198 ഇനം ചിത്രശലഭങ്ങളെ കണ്ടെത്തി\nഗൂഡല്ലൂര്: സര്‍വ്വേയില് നീലഗിരി വനങ്ങളില് 198 ഇനം ചിത്രശലഭങ്ങളെ കണ്ടെത്തി. രാജ്യത്തെ ഏറ്റവും വലിയ ഇനമായ സാര്‍ഡ് ബേര്‍വിംഗും ഏറ്റവും ചെറിയ ഗ്രാസ് ജെല്ലും ഈ വനമേഖലയില്…\nഗൂഡല്ലൂര്: സര്‍വ്വേയില് നീലഗിരി വനങ്ങളില് 198 ഇനം ചിത്രശലഭങ്ങളെ കണ്ടെത്തി. രാജ്യത്തെ ഏറ്റവും വലിയ ഇനമായ സാര്‍ഡ് ബേര്‍വിംഗും ഏറ്റവും ചെറിയ ഗ്രാസ് ജെല്ലും ഈ വനമേഖലയില് കണ്ടെത്തിയവയില് പെടുന്നു. നീലഗിരി വിന്‍ഡര് ബ്ലിത്ത് അസോസിയേഷന്(ഡബ്ല്യു.ബി.എ)വിന്റെ സഹകരണത്തോടെ തമിഴ്‌നാട് വനംവകുപ്പാണ് സര്‍വ്വ സംഘടിപ്പിച്ചത്. തിരുവനന്തപുരം ആസ്ഥാനമായ ട്രാവന്‍കൂര് നാച്യുറല് ഹിസ്റ്ററി സൊസൈറ്റിയുടെ ശാസ്ത്രീയ പിന്തുണയോടെയായിരുന്നു സര്‍വ്വേ.\nസര്‍വ്വേയില് കണ്ടെത്തിയ മറ്റ് വിഭാഗങ്ങള് ഇവയാണ് എണ്ണം ബ്രാക്കറ്റില്: പാപ്പിലിയോയിഡെ (16), പിയേഡേയ്(24), നോംബലിഡെ(74), ലക്കീന്‍ഡേ(53), റൂയിന്‍ഡിനീണ്ട(1), ഹെസ്പെരിയൈഡെ(48). 18 ചിത്രശലഭ ഇനങ്ങളില് കൂടുതല് അന്വേഷണവും സ്ഥിരീകരണവും ആവശ്യമാണ്. ഏറ്റവും കൂടുതല് ഇനങ്ങളെ കണ്ടെത്തിയത് കുഞ്ചപ്പനൈ ക്യാമ്പിലാണ്. ഒക്ടോബര് 11നാണ് സര്‍വ്വേ ആരംഭിച്ചത്. കെയിന് ഹില് ഇക്കോ അവേഴ്സ്നെസ് സെന്ററില് നടന്ന നടന്ന ചടങ്ങില് ഊട്ടി ഡി.എഫ്.ഒ സുമേഷ് സോമന് സര്‍വ്വേയുടെ ഉദ്ഘാടനം നിര്‍വ്വഹിച്ചു. മനോജ് സേതുമാധവന്, ഡോ. കാലാശ് സദാശിവന്, ഡോ. ബി. രാമകൃഷ്ണന് സര്‍വ്വേ നടപടികളെക്കുറിച്ച് സംസാരിച്ചു.\nതമിഴ്നാട്, കേരളം, കര്‍ണാടക എന്നീ സംസ്ഥാനങ്ങളില്‍നിന്നുള്ള പ്രതിനിധികളും വന്യജീവി കേന്ദ്രങ്ങളില് നിന്നുള്ള വിദ്യാര്‍ത്ഥികളും ഊട്ടിയിലെ ഗവണ്മെന്റ് ആര്‍ട്സ് കോളേജിന്റെ ബയോളജി ഡിപ്പാര്‍ട്ട്മെന്റ്. ഫീല്‍ഡ് സപ്പോര്‍ട്ട്സും ലോജിസ്റ്റിക്സും, വനം വകുപ്പിന്റെ വിവിധ ജീവനക്കാരും ഉദ്യോഗസ്ഥരും സര്‍വ്വേയില് പങ്കെടുത്തു. നീലഗിരി വനമേഖലയെക്കുറിച്ചുള്ള ലോക്കോ റീജിയണല് പഠനങ്ങള്‍ക്ക് സര്‍വ്വേ പ്രയോജനം ചെയ്യുമെന്ന് ഊട്ടി ഡി.എഫ്.ഒ സുമേശ് സോമന് പറഞ്ഞു. നീലഗിരി വിന്‍ഡര് ബ്ലിത്ത് അസോസിയേഷനുമായി സഹകരിച്ച് തമിഴ്‌നാട് ചിത്രശലഭങ്ങളെക്കുറിച്ച് ഗവേഷണപുസ്തകം തയ്യാറാക്കുമെന്നും അദ്ദേഹം പറഞ്ഞു. പരിസ്ഥിതി സംരക്ഷണത്തിന് മുതല്‍ക്കൂട്ടാവും വിധം പ്രായോഗിക നടപടികളുണ്ടാവാന് സര്‍വ്വ ഫലം അധികൃതര്‍ക്ക് പ്രേരണയാവണമെന്ന് സര്‍വ്വേക്ക് നേതൃത്വം നല്‍കിയ ട്രാവന്‍കൂര് നാച്യുറല് ഹിസ്റ്ററി സൊസൈറ്റിയിലെ ഡോ. കലേഷ് സദാശിവന് അഭിപ്രായപ്പെട്ടു.\nCategories: Video Stories Tags: butterfly, neelagiri


എടിഎം കാര്‍ഡുകള് യന്ത്രം വലിച്ചെടുത്താല് ബാങ്ക് ഉത്തരവാദിയല്ല - Pathram Online\nകൊച്ചി: ബാങ്ക് കാര്‍ഡുകള് എ.ടി.എമ്മിലെ യന്ത്രം പിടിച്ചെടുക്കുമ്പോള് അക്കൗണ്ട് ഉടമകള്‍ക്കുണ്ടാകുന്ന ബുദ്ധിമുട്ടിന് ബാങ്കുകള്‍ക്ക് ഉത്തരവാദിത്വമില്ലെന്ന് സംസ്ഥാന ഉപഭോക്തൃ തര്‍ക്കപരിഹാര കമ്മിഷന്. കാര്‍ഡ് എ.ടി.എം. പിടിച്ചെടുത്തതിന് ബാങ്ക് നഷ്ടപരിഹാരം നല്‍കണമെന്ന മലപ്പുറം ജില്ലാ ഉപഭോക്തൃഫോറം വിധി കമ്മിഷന് റദ്ദാക്കി.\nപല എ.ടി.എമ്മുകളിലും കാര്‍ഡ് യന്ത്രം വലിച്ചെടുക്കുന്ന രീതിയുണ്ട്. കാര്‍ഡ് യന്ത്രത്തിലേക്ക് ഇട്ടശേഷം നിര്‍ദേശങ്ങളനുസരിച്ച് ബട്ടണുകള് അമര്‍ത്താന് വൈകിയാലും ഇടപാട് കഴിഞ്ഞ് കാര്‍ഡ് തിരിച്ചെടുക്കാതിരുന്നാലും ആവര്‍ത്തിച്ച് തെറ്റായ പിന് രേഖപ്പെടുത്തിയാലും ആ കാര്‍ഡ് യന്ത്രം വലിച്ചെടുക്കും. ഒരു ബാങ്കിന്റെ എ.ടി.എമ്മില് മറ്റൊരു ബാങ്കിന്റെ കാര്‍ഡ് കുടുങ്ങിയാല് ആ കാര്‍ഡ് നശിപ്പിക്കുകയാണ് പതിവ്. ഏത് ബാങ്കിലാണോ അക്കൗണ്ട് ആ ബാങ്കിനാണ് പകരം കാര്‍ഡ് നല്‍കാനുള്ള ചുമതല.\nഎസ്.ബി.ഐ.യുടെ ഡെബിറ്റ് കാര്‍ഡ് ഫെഡറല് ബാങ്കിന്റെ എ.ടി.എം. വലിച്ചെടുത്തതിനെതിരേ മലപ്പുറം സ്വദേശിയായ എം. വിനോദനാണ് ജില്ലാ ഫോറത്തെ സമീപിച്ചത്. തന്റെ കാര്‍ഡ് എ.ടി.എം. വലിച്ചെടുത്തെങ്കിലും ഫെഡറല് ബാങ്കിനെ സമീപിച്ചപ്പോള് അവര് കാര്‍ഡ് നല്‍കാന് തയ്യാറായില്ലെന്നായിരുന്നു പരാതി. ഫെഡറല് ബാങ്ക് 15,000 രൂപ നഷ്ടപരിഹാരവും 3000 ചെലവും നല്‍കാന് ജില്ലാ ഫോറം ഉത്തരവിട്ടു.\nഇതിനെതിരേ ഫെഡറല് ബാങ്ക് സംസ്ഥാന കമ്മിഷനെ സമീപിച്ചു. ഇന്ത്യന് ബാങ്ക്സ് അസോസിയേഷന്റെ നിര്‍ദേശപ്രകാരമാണ് കാര്‍ഡ് മടക്കിനല്‍കാത്തതെന്ന് ഫെഡറല് ബാങ്ക് അറിയിച്ചു. അക്കൗണ്ട് ഉടമയുടെ അനാസ്ഥകാരണമാണ് കാര്‍ഡ് യന്ത്രം വലിച്ചെടുത്തത്. തട്ടിപ്പ് നടത്താതിരിക്കാനുള്ള മുന്‍കരുതലായാണ് ഈ സംവിധാനം ഏര്‍പ്പെടുത്തിരിക്കുന്നത്. ബാങ്കിന്റെ വാദം അംഗീകരിച്ചാണ് കമ്മിഷന് ജില്ലാ ഫോറത്തിന്റെ വിധി റദ്ദാക്കിയത്.